
Ann Forrester îl privește pe domnul Cardew peste birou, 
observând că are tenul ca pergamentul, remarcând că nu i-ar 
putea deosebi chipul de zecile de dosare prăfuite, aflate în 
biroul de avocatură Cardew& Pakes, atât de bine se putea 
confunda cu acest mediu. Are părul grizonant, ochi mici, 
cenușii, buze lipsite de culoare, de parcă toată viaţa s-ar fi 
scurs din chipul său în paginile documentelor legale cu care 
lucra. Chiar și glasul lui pare un foșnet de hârtii. 
Este executorul testamentului tatălui ei și tocmai clarificaseră 
ultimele aspecte legate de el. Când omul închise dosarul, Ann 
își puse mănușile. 

— Miss Forrester, parcă spuneaţi că aţi găsit o slujbă 
departe de Londra... îmi pare rău că nu vă voi mai vedea. 

— Aşa este, domnule Cardew. N-am găsit nimic 
deocamdată, abia am început să caut; oricum, mai pot locui o 
lună în casă. 

— Este adevărat, spuse omul. Am adus problema în discuţie 
pentru că un alt client al meu, doamna Pendine, care locuiește 
în Cornwall, caută o asistentă personală, ale cărei sarcini mi 
le-a menţionat în treacăt în scrisoarea sa. Mi-a cerut să-i 
recomand o tânără de familie bună. M-am gândit că poate 
sunteţi interesată. 

— Asistentă personală? repetă Ann. Ar putea fi... 
interesant. 

— Atunci, să vă dau câteva detalii despre clienta mea. 
Este văduvă, până în optzeci de ani, foarte bogată. Locuiește 
într-o casă imensă în Cornwall, cu nepoata și strănepoata ei. 
Este, aş putea spune, o bătrână doamnă care trăiește în afara 
timpului și preferă să ignore lumea de astăzi. De fapt, adăugă 
el cu un zâmbet, nu s-ar urca niciodată într-o mașină; preferă 
să călătorească în trăsură și refuză chiar ca mașinile să intre pe 
proprietatea ei, Rosevean. Am crezut, adăugă omul, că v-ar 
putea interesa. 

— Da, desigur, zise Anne privindu-și mâinile, amintindu-și 
brutal ca o lovitură de cuţit că părinţii îi muriseră cu două luni 
în urmă, tocmai într-un accident de mașină. Pare interesant, și 
aş vrea să aflu mai multe detalii. 

— Doamna Pendine m-a rugat să-i comunic până la sfârșitul 
săptămânii dacă o pot ajuta, altfel va trimite un anunţ la 
Times. Dacă vreţi să cereţi detalii, vă pot da adresa şi să vă 
recomand ca fiind o tânără de condiţie bună. 

— Vă mulţumesc, îi voi scrie doamnei. Mă gândesc totuși că 
este destul de departe, tocmai în Cornwall. 

Domnul Cardew se rezemă de speteaza scaunului și o 
privi lung pe tânăra din faţa sa pe care începuse s-o admire 
mult în întâlnirile lor, tot mai dese din ultima vreme. 
Îi cunoștea de mulți ani tatăl, mai precis afacerile acestuia, și 
recunoscuse la fiica sa aceeași corectitudine, aceeași aplecare 
spre detalii, aceeași pasiune. Din experiența sa, știa că 
persoanele rămase brusc singure în urma unui deces ridicau 
multe probleme, folosindu-l ca pe un fel de mătușă 
universală, care să le rezolve totul. Această tânără nu se 
lamentase, dovedise un control de sine admirabil și bun-simt. 
Dacă era ceva ce nu suporta, era să fie implicat în emoţiile 
femeilor; tocmai asta admirase la Ann Forrester, că se 
abținuse, nu se manifestase. 

Nu arătase prea bine la ieșirea din spital. Dar rănile i se 
vindecaseră aproape miraculos. La prima lor întâlnire, chiar se 
întrebase dacă a înțeles ceva din tot ce i-a spus, dar curând, 
tânăra începuse să acţioneze cu răspundere și se mai liniștise. 
Trecuse printr-o experienţă teribilă, biata fată. Fusese și el 
uimit că Forrester nu lăsase mai nimic. Se pare totuși că 
meseria de arhitect avea capcanele ei. Îşi drese glasul și-i 
spuse: 

— Aș vrea să vă spun că Rosevean este o localitate izolată, 
care nu oferă nici o distracţie. Nu veţi întâlni prea multă lume 
acolo. 

— Te poţi simţi foarte singur, chiar dacă eşti înconjurat 
de lume. Liniştea şi frumuseţea acelui ţinut ar putea 
compensa. 

— Este adevărat. A, am găsit adresa. Oricum, este bine să 
puneţi niște întrebări. Îi voi scrie și eu un mesaj doamnei 
Pendine. Iar acum, dacă mai sunt probleme de ordin financiar 
neclare, să le discutăm. 

— Vă mulțumesc, domnule Cardew, aţi fost foarte amabil. 

— Păcat că a existat acea ipotecă pe casă, iar capitalul rămas 
este destul de mic. 

— Nu-mi fac probeme în privinţa banilor, răspunse tânăra și 
când se ridică el observă că ezitase un moment, clătinându-se, 
ca şi cum ar fi fost obosită. 

Cardew se gândi că tinerii nu puneau prea mare preț pe 
bani pentru că nu ajunseseră să fie corupți, să -i preţuiască 
prea mult. Cei de vârstă mijlocie erau cei mai răi. Rapacitatea 
era cuvântul care li se potrivea. 

— Miss, o nouă viaţă în condiţii diferite, v-ar ajuta să lăsaţi 
toate necazurile în urmă. Sunteţi foarte tânără, aveţi norocul 
în faţă. 

Când îi întinse mâna la despărţire, se gândi că ar fi fost 
foarte bine dacă tânăra din faţa lui ar cunoaște un bărbat 
decent. Nu era deloc neatrăgătoare. Avea un chip interesant, 
cu ochi migdalaţi, negri, o gură senzuală. Chipul oval era 
încadrat de păr blond. Era destul de înaltă, dar cam slabă, se 
gândi el. Deşi nu acordase niciodată prea multă atenţie 
sexului opus, i se păru că şi rana de pe urma accidentului, pe 
frunte, nu mai era chiar așa de vizibilă. 

După ce o escortă până la ușă, se întoarse la biroul său și 
luă scrisoarea doamnei Pendine. De ce voia o asistentă care să 


LECŢIA DE SINCERITATE 9 


cunoască dactilografia? Nu părea să aibă nevoie de așa 
ceva. Ridică din umeri. La cei douăzeci și cinci de ani ai săi, 
Anne Forrester părea o tânără stăpână pe sine, cu capul pe 
umeri și va putea aprecia singură dacă slujba i se 
potrivește sau nu. 


KKK 


Răspunsul la scrisoarea Annei veni imediat, fără a-i da 
detalii în privința slujbei, ci doar invitând-o la Rosevean 
pentru interviu. I se ofereau detalii privind drumul. Trebuia să 
plece noaptea din gara Paddington, fiind așteptată la Truro. 
La micul dejun urma să discute detaliile și va fi condusă înapoi 
la Truro pentru a prinde trenul de după-amiază. Desigur, 
cheltuielile îi vor fi decontate. 

Anne se gândi că avea de străbătut un drum cam lung 
pentru o slujbă despre care nu i se spunea nimic. După ce 
trecuse prin acel groaznic accident în care-și pierduse părinţii, 
se simţea foarte obosită și nu mai era pregătită să plece. 
Dar oricum, trebuia să-și facă un viitor, iar acest post îi oferea 
noutatea, dacă nu și altceva. 

Părăsi Londra într-o noapte umedă, şi spre uimirea ei, 
dormi destul de bine tot drumul. Petrecuse multe nopţi albe 
de la acel accident. Când ridică transperantele, văzu cum se 
ivesc zorii. Cobori în staţie și văzu imediat şareta care-o 

aştepta la gară, condusă de un bărbat cu părul grizonant, 
care o salută cu respect. 

-- Presupun că sunteţi miss Forrester. 

— Da, zise Ann. 

— Bună-dimineaţa. Sper că aţi călătorit confortabil. 

— Da, regret însă că v-am făcut să veniţi atât de 
devreme aici. 

— Este treaba mea, miss. De fapt, ne-a făcut plăcere. Mie și 
lui Sambo. Eu sunt Hillary, Frank Hillary, grădinarul doamnei 
Pendine, şi nu numai. Sunt un fel de om bun la toate. 

Ann nu va uita niciodată drumul spre Rosevean în acea 
dimineaţă friguroasă de februarie. Se uită în jur cu încântare 
la locurile pe unde trecea, în timp ce aerul curat îi mângâia 
fața, păsările cântau, iar căluțul mergea la trap. 

Hillary făcu unele comentarii despre peisajul prin care 
treceau, dar mai des se adresa poneiului, care răspundea 
ciulindu-și urechile, de parcă ar fi vrut să-i răspundă. 

— Întotdeauna se grăbeşte când ne apropiem de casă, 
spuse Hillary. De aici se poate vedea marea, miss, dacă vă 
uitaţi spre dreapta. 

Ann văzu golful cu aceeași bucurie cu care privise marea 
încă de copil. De fiecare dată, îi producea aceeași emoție; era 
ca și cum ar fi văzut-o prima oară. Poate că acum sentimentul 
era accentuat; se simţise ca și moartă după acel accident, iar 
acum, vederea mării o făcea să revină la viaţă, la simtire. 

Nu mai sperase că va putea fi vreodată fericită; fericirea murise 
pentru ea o dată cu părinţii în acel stupid accident. Privind 
marea, se simţi dintr-o dată reîntoarsă la viaţă, interesată din 
nou să trăiască. 

Între timp, maşina ajunse în faţa unei parcări aflate în faţa 
unei pajiști. Dincolo de pajiște se ridica structura gotică a 
Roseveanului, înconjurată de ulmi bătrâni și un pârâu care 
curgea destul de aproape de colţul casei. Ann nu putu să nu 
se întrebe cum o persoană în vârstă putea să locuiască aici, 
în această construcţie care semăna mai mult a castel decât a 
casă. Părea să aibă un trecut legendar. La vederea pereţilor de 
piatră cenușii, proiectaţi pe fundalul ulmilor, acum 
desfrunziţi, cu turla care străjuia întunericul și pârâul, se 
gândi la Camelot și la cavalerii Mesei Rotunde, dar și la lady 
din Shalott. 

Hillary o ajută să coboare și o conduse spre intrarea de stejar, 
unde sună clopoțelul. Ann n-ar fi fost surprinsă dacă ar fi 
năvălit asupra ei doi câini de vânătoare, dar când se deschise 
ușa, femeia care o invită să intre avea un chip destul de plăcut. 

— Mă bucur c-aţi ajuns, miss Forrester. Sunt nepoata 
doamnei Pendine, Madge Trent. Vă rog, poftiți. Probabil 
sunteţi obosită, înfometată. 

— Așa este, admise Ann. 

— Micul dejun este pregătit. După-masă veţi discuta cu 
doamna Pendine. Între timp, vă las să vă aranjaţi putin. 

Sufrageria era foarte mare, se putea organiza un banchet 
acolo. Micul dejun li se servi pe o masă mai mică aflată în fața 
unei ferestre deschise. Şunca și ouăle nu mirosiseră nicicând 
aşa de apetisant. 

— Aţi mai fost prin părțile acestea? o întrebă Madge. 

— Cred că în copilărie, dar fiind destul de mică, nu-mi 
amintesc prea mult. 

— Suntem cam izolate aici. Venind de la Londra, poate vi se 
pare un loc pustiu. 

— Nu sunt pasionată de viaţa la oraș, mărturisi Ann. 

— Nu vreau să vă influențez cumva, zise miss Trent. 
Mie nu-mi place să trăiesc în provincie, cu toate că viaţa aici 
oferă unele compensaţii. Cu opt ani în urmă, am sosit aici de 
la un spital din Londra, unde am fost asistentă. Mătușa Alice 
suferise un accident și avea nevoie de mine. Nu este de mirare 
că nu putea găsi aici o asistentă. Cine ar veni în locul ăsta uitat 
de lume? Cu toate astea nu vreau să vă influenţez, miss, 
conchise ea. 

Madge era o persoană veselă, plină de viață, robustă, cu un 
chip rotund, ochi albaștri, părul negru tuns la baza urechii. 
Părea să aibă în jur de patruzeci de ani. Ann se întrebă imediat 
dacă miss Trent era asistenta și companioana doamnei 
Pendine, ce mai putea face o asistentă personală? 

— Am vrut o schimbare faţă de ce-mi oferea Londra. 

— Cu ce te-ai ocupat până acum, miss? o întrebă Madge. 

— Am fost secretară într-o companie. Am decis însă că am 
nevoie de o schimbare, se eschivă Ann, căreia nu-i plăcea să-și 
discute viaţa cu străinii. Ceva, nu știa prea bine ce anume din 
ochii aceia iscoditori, o făcea să bată în retragere. 

— Mătușa va fi severă, dar dreaptă. Tin foarte mult la ea, iar 
ea îmi apreciază serviciile. M-aș bucura să accepți oferta 
mătușii, miss Forrester, este nevoie de chipuri noi pe aici. 
Mătușa așteaptă multe de la cea pe care o va angaja. 

— Mă voi strădui să n-o dezamăgesc. 

— Ştii , nu pot spune că nu mă uimești. O persoană tânără 
ca dumneata vrea să se îngroape aici. Și eu care i-am spus 
mătușii că nu se va prezenta nimeni pentru acest post! 

Madge observă cum Ann se încruntă fără să vrea, dar 
înainte să-i dea un răspuns, miss Trent continuă: 

— Să nu-ţi pese de limba mea ascuţită. 

— Doamna Pendine este bolnavă, cumva? întrebă Ann. 
Spuneai ceva de o căzătură. 

— Da, a căzut în grădină cu câţiva ani în urmă, şi-a rupt 
piciorul, pe când avea cam șaptezeci de ani și oasele îi erau 
destul de fragile. Fractura nu s-a sudat cum trebuie. Cu toate 
astea, se ţine destul de bine la cei șaptezeci şi opt de ani. 

— Se pare că ai o muncă dificilă aici. 

— Mă descurc, zise Madge. Este nouă și jumătate. La ora zece 
te va primi mătușa în birou. De obicei, ia micul dejun în pat. 

Ann își luă haina și o urmă pe miss Trent. 


Ajunsă în biroul acesteia, Ann privi împrejur curioasă. 
Această doamnă Pendine părea o persoană formidabilă. Biroul 
era foarte puţin încălzit, mai degrabă rece. Era totuși încălzit 
de o sobă cu gaz, abia aprinsă. Scaunele de piele nu păreau 
prea confortabile. Era multă liniște în acest birou. Ann tresări 
speriată când auzi o bătaie în geam. De fapt, erau niște ramuri 
mișcate de vânt. Auzi pendula de pe perete bătând ora zece și 
se întrebă de ce se simţea atât de încordată. Poate din cauza 
acestui birou întunecat. De fapt, nu trebuia să-și facă 
probleme; putea să refuze acest post. Era o femeie liberă. 
Dar de ce simţea că Rosevean aruncase ca o vrajă asupra ei? 
O vrajă periculoasă. Se simţise fericită și plină de încredere 
până acum, recăpătându-şi interesul faţă de viaţă. Probabil ce 
simțea acum era rezultatul nervilor slăbiţi de pe urma 
accidentului. Dar în timp ce era tot mai încordată, ușa se 
deschise şi intră doamna Pendine. 

Ann își aminti ce-i spunea tatăl ei, că uneori nu 
recunoaștem evenimentele semnificative din viaţa noastră 
decât la câtva timp după ce se consumă. Când întâlni privirea 
doamnei Pendine, Ann știu că se află într-un moment 
important din viaţa ei, mai mult decât o slujbă. Imediat 
aceasta o concedie pe miss Trent, care se retrase. 

— Mulţumesc, Madge, draga mea. Te rog să ne lași singure, 
acum. Spune-i doamnei Vincent că vom bea cafeaua la ora 
unsprezece în salon, iar prânzul îl vom lua la douăsprezece și 
jumătate, pentru ca miss Forrester să poată prinde trenul. 

După ce Madge ieși , doamna Pendine luă o foaie de hârtie 
de pe birou și deschise călimara. Avea mâini frumoase, cu 
degete lungi. Doamna Pendine era o frumuseţe clasică. 
Trăsăturile îi erau puţin cam ascuţite; era foarte dreaptă 
pentru vârsta ei, părul alb îi era strâns la spate, într-un coc. 
Avea ochi albaștri frumoși, nasul drept. Purta o rochie cenușie 
cu mâneci lungi, iar la gât un șir de perle. 

— Miss Forrester, aș dori să-mi vorbeşti puţin despre 
dumneata, înainte de a începe. Aș vrea să aflu ce fel de 
educaţie ai primit şi ce experienţă ai. Domnul Cardew mi-a 
spus doar că ţi-ai pierdut părinţii în acel accident și că ai 
nevoie de un nou început. 

Ann se trezi vorbindu-i doamnei Forrester despre educaţia 
primită, despre profesia tatălui ei, despre familia mamei, 
propria-i experiență de muncă. 

— Da, mi se pare satisfăcător din punctul meu de vedere , 
zise doamna Pendine. Acum, îţi voi da eu informaţiile 
necesare. Este o slujbă care cere oarecare versatilitate, miss 
Forrester. Va avea trei componente diferite. 

— Pare interesant, zise Ann. 

= În primul rând, sarcinile pe care le ai faţă de mine. 
Scrisori de afaceri, pe care le vei dactilografia. Nu mai pot scrie 
de mână pentru că sufăr de artrită. O altă sarcină este să 
recataloghezi biblioteca. Citești mult, miss? 

— Da, am acasă o bibliotecă impresionantă. 

— Ai o voce frumoasă, miss. Aș vrea să-mi citeşti uneori, 
seara. Mi-au obosit ochii foarte tare. Nepoata mea citește ca un 
copil de zece ani şi nu are o voce melodioasă. Aș prefera să 
ascult un papagal în locul ei. Nepoata mea, Gemma, este 
pasionată de pescuit; chiar și acum este plecată în golf. 

— Ce plăcut! 

— Sper să se întoarcă repede, s-o cunoşti. Are optsprezece 
ani; mă gândesc s-o trimit în Elveţia la școală, dar nu vrea să 
mă lase singură. Numai pe ea o mai am. Este ultima din 
această familie. 

Doamna Pendine făcu o pauză, privind bucata de hârtie pe 
care notase din ce-i spusese Ann. 

— Fiul meu s-a căsătorit cu o italiancă. Au murit amândoi 
într-un accident de avion, în Italia. Gemma este fiica lor; avea 
cinci ani când i-au murit părinţii. Din fericire, pe fetiţă au 
lăsat-o aici cu mine atunci, pentru că de obicei o luau peste tot 
cu ei. De atunci, casa ei a fost aici, la Rosevean. Este o fată 
grozavă; inteligentă, cu un caracter puternic. Cred că se simte 
cam singură aici, neavând pe cineva de seama ei și de aceea 
cred că dumneata ai putea să-i oferi stabilitatea de care are 
nevoie. Nu se înțelege cu nepoata mea. 

— Mai exact, care ar fi sarcinile mele legate de nepoata 
dumneavoastră? 

— N-ar fi nimic special; mă gândeam dacă ai putea să-ți 
petreci câteva după-amieze cu ea. Dacă o să te placă, va fi o 
companie plăcută; Gemma este un suflet foarte bun și cald. 

— Şi cel de al treilea fel de sarcini? 

— De astă dată, vorbim despre ceva specific: nepotul meu, 
Rex Vernon, abia a revenit în tară după o misiune în 
străinătate. Este inginer constructor. De când s-a întors aici, a 
contractat o boală care l-a lăsat foarte slăbit. S-a gândit să 
devină consultant, pentru că sănătatea nu-i mai permite să 
lucreze pe șantiere; încerc să-l fac să-și petreacă vacanţa aici, 
la Rosevean, să se refacă. Știu că vrea să termine o carte și ar 
avea nevoie de cineva care să-i dactilografieze materialele. 

Ann o ascultă cu atenţie, simțind că aici nu se va plictisi, 
munca fiind diversă. Nu-și putea imagina un contrast mai 

mare cu munca ei de la Londra. Devenea o persoană anume, 
se implica în muncă alături de alți oameni de aceeași factură. 
Simţea că nu va rezista provocării şi va accepta. 

— Mi se pare interesant, doamnă Pendine; oricum, este cu 
totul altceva faţă de munca mea de la Londra. 

Doamna Pendine continuă cu detalii privind salariul destul 
de generos, apoi cu facilităţile de transport. Dar nu apucă să 
termine pentru că ușa se dădu de perete și o fată îmbrăcată în 
blugi dădu buzna. 

— Bunico, a venit și Rex, i-am văzut mașina. 

— Gemma, te rog. Unde-ţi sunt manierele? Avem un 
vizitator. Miss Forrester, ea este nepoata mea, Gemma. 

Fata se întoarse spre Ann cu un zâmbet politicos, 
întinzându-i mâna. Era o puștoaică foarte frumoasă cu pielea 
albă, părul negru ondulat, sprâncene frumoase, arcuite. 
Se întoarse imediat spre doamna Pendine. 

— Este mașina lui Rex, nu? 

— Da, Gemma. 

— Şi el unde este? Am crezut că-l voi găsi aici. Abia aștept să-l văd! 

— Te rog să nu mă întrerupi în acest mod grosolan, total 
nepotrivit pentru o domnişoară, Gemma. Te rog să iei loc aici, 
să mă lași să termin discuţia cu miss Forrester. După aceea, îţi 
voi explica despre Rex. 

Fata se așeză pe scaunul indicat și începu să-și studieze 
atent mâinile. 

În acest timp, doamna Pendine continuă să-i dea amănunte 
Annei. 

— Poate ai nevoie de timp de gândire, miss Forrester. 
Eu aș vrea să accepţi acest post, mi se pari potrivită pentru 
ceea ce caut, așadar, postul este al dumitale dacă-l dorești. 

— Un singur lucru mă nedumerește, doamnă Pendine. 
Postul este temporar sau permanent? 

— Ca asistent personal este un post permanent, atâta timp 
cât voi exista și eu, zise femeia cu un zâmbet. Desigur, unele 
dintre serviciile pe care le vei oferi se vor modifica în funcţie 
de necesităţi, miss Forrester. 

— Accept slujba, doamnă Pendine, spuse Ann. Sper să fiți 
mulţumită de serviciile mele. 

— Sunt foarte fericită că ai acceptat, miss. Și acum, înainte 
de a servi cafeaua, aș vrea să-i răspund nepoatei mele la o 
singură întrebare. Care este aceea, Gemma? 

— Unde este Rex? 

— În pat; se odihnește și nu vrea să fie deranjat. A condus 
toată noaptea și este istovit. 

— Pot să-i duc niște cafea, bunico? 

— Nu, draga mea, lasă-l să se odihnească. 

— Bunico, l-ai convins să rămână toată vara aici? 

— Draga mea copilă, Rex a sosit foarte obosit aici și primele 
ore ale dimineţii nu sunt pentru discuţii de acest gen. Dar voi 
face tot posibilul să-l determin să rămână aici. Iar acum, să ne 
bem cafeaua, miss Ann. 

Gemma, care reveni între timp, insistă ca Ann să-și vadă 
camera pe care i-o pregătiseră. 

Era o încăpere foarte mare și spațioasă, încât se putea 
organiza chiar și o petrecere aici. Avea tavanul foarte înalt, 
ferestre stil gotic. Pe sub ele curgea pârâul pe care-l văzuse la 
venire și se vedea pădurea. Nu era prea mult mobilier în 
încăpere. Covorul era roșu, patul mare și confortabil, dar în 
încăpere mai exista și o canapea, cu o măsuță pentru servit 
cafeaua. Draperiile erau de catifea roșie. Era o lume cu totul 
diferită, se gândi Ann, simțindu-se ca acasă aici. Ce mult ar fi 
apreciat tatăl ei această încăpere anacronică! 

După ce terminară de inspectat încăperea, Gemma o 
conduse spre holul mare unde văzură un bărbat aflat cu 
spatele spre ele. Era afară, pe aleea din faţa casei. Gemma lăsă 
să-i scape un strigăt de bucurie: 

— Rex! sări ultimele trei trepte fugind spre el. 

— Mia Gemma ! exclamă bărbatul. Ce face fetița mea? 

— Ce bine că ai ajuns aici în cele din urmă, Rex! Te simţi 
mai bine acum? Nu te-am mai văzut de doi ani! Pari cam slab 
și palid. 

— Iar tu ești la fel de frumoasă ca întotdeauna. Te rog să mă 
prezinţi domnișoarei, îi spuse el privind-o pe Ann. 

— A, ea este miss Forrester, asistenta personală a Madrinei. 

— Si el este domnul Vernon, miss Forrester, interveni 
doamna Pendine. 

Ann îi întinse mâna, iar el o privi cu ochi pătrunzători. 
Avea o voce frumoasă, de bariton. 

— Miss Forrester face parte din „momeala“ dumitale, 
Madrina? 

— Poartă-te frumos, Rex, să ne grăbim la masă; altfel, miss 
Forrester va pierde trenul. 

Ann stătu faţă în faţă cu el la masă și nu ştiu imediat dacă-l 
plăcea sau nu, dar nu putea să nu fie foarte conștientă de 
prezenţa lui. În afară de cearcănele negre, nu dădea impresia 
că ar fi fost un om bolnav. Ori de câte ori îi surprindea privirea 
aţintită asupra ei, Ann lăsa ochii în jos. 

— Cum ți se pare Rosevean, miss? o întrebă el. 

Când ridică privirea, Ann observă zâmbetul ciudat de pe 
chipul lui. 

— Este fascinant. Simt că am pășit în altă epocă. La Londra, 
în ultimii cinci ani, am trăit în casa proiectată de tatăl meu; 
multă sticlă, mozaic, vitralii. 

— Îmi plac vitraliile, interveni Gemma. Și la şcoală ni s-au 
pus de curând. Ai adus fotografii cu tine din India, Rex? I se 
adresă imediat bărbatului. 

Ann îi mulţumi în gând Gemmei pentru intervenţia ei; se 
rezumă să-l asculte pe Rex vorbind. Nu putea rămâne 
indiferentă la farmecul lui. Presupuse că avea în jur de treizeci 
de ani și nu și-l putea imagina la o vârstă mai mică. Părea că se 
născuse la vârsta de acum. Oare acest bărbat cu farmecul său 
se adăuga atracției pe care o prezenta postul oferit de doamna 
Pendine? 

Nu putea răspunde la această întrebare. Aștepta să rămână 
singură, să aibă timp de gândire. 

— Rex, în timp ce mâncăm, ai vrea să-i pui întrebări lui miss 
Forrester în privința calificării sale? De fapt, va lucra mai mult 
pentru tine. 

— Ai decis în numele meu că voi rămâne aici toată vara, nu, 
Madrina? o întrebă Rex. 

— Dragul meu băiat, desigur, tu ești cel care va decide, eu am 
făcut tot ce mi-a Stat în putință pentru a-ţi asigura ce-ţi este 
necesar aici. Privindu-te, îmi dau seama că nu te simţi prea bine, 
iar șederea la aer curat şi liniște îţi va face bine. 
Cât despre noi, nici nu știi ce bucurie ne-ai face dacă ai accepta! 

Madge, care apăruse între timp, interveni: 

— Dragă Rex, lunile pe care le vei petrece aici vor face cât 
toate medicamentele din lume. Iar eu voi fi în acest loc, să te 
îngrijesc. 

— Văd că nici nu mă lăsaţi să decid singur! ripostă Rex în 
glumă, desigur. 

— Te rog, acceptă Rex, insistă şi Gemma. 

— Rex , nu vreau să insist, zise doamna Pendine, dar pentru 
mine nu vor mai exista multe veri aici. Mi-ai face o mare 
bucurie să stai cu noi. 

Rex capitulă. 

— Fie, Madrina, m-ai convins. Am ezitat doar pentru că lunile 
petrecute aici mă vor ţine departe de acţiune, de munca mea. 

— Dar nu vei irosi timpul, iar miss Forrester îţi va 
dactilografia cartea. 

— Pentru că am ajuns în acest punct, mi-ai putea spune, 
miss Forrester dacă poţi dactilografia rapid? 

— Desigur, replică Ann. 

— Cumva și stenodactilografie? 

— Da. 

-Voi fi bucuros să beneficiez de serviciile dumitale, miss. 

Doamna Pendine îi întrerupse: 

— Din nefericire, miss Forrester va trebui să se grăbească, 
dacă vrea să prindă trenul. ÎI voi chema pe Hillary. 

— Nu vrei s-o duc eu pe miss Forrester până la Truro? 

— Rex, ai condus toată noaptea, îl opri doamna Pendine. 
Nu cred că este cazul să exagerezi. 

— Sunteţi foarte amabil, domnule Vernon, dar voi fi 
așteptată la tren. Vă mulțumesc pentru bunele intenții, spuse 
Ann, ridicându-se să plece. 

— Ann? 

— Bună ziua, Gemma. Am crezut c-ai plecat să călărești. 

— M-am răzgândit în ultimul moment. Vrei să-ţi arăt cum se 
poate cobori la golf? Avem timp destul înainte de masă. 

— Mi-ar plăcea, recunoscu Ann. Sunt aici de o săptămână și 
n-am apucat să-l văd. 

Imediat ce Ann se apucase de lucru, Gemma se dovedise 
o prietenă de bază. 

Pe Rex Vernon nu-l prea văzuse. Nu prea ieşise din cameră, 
având un nou atac de friguri. Doamna Pendine o pusese la 
muncă de cum venise; aşa că era momentul să dea curs 
invitaţiei Gemmei. 

Coboriră pe o cărare îngustă care pornea din spatele casei 
și se oprea chiar în dreptul golfului. Era o zi frumoasă, prima 
după mai multe zile ploioase și Ann trase adânc în piept aerul 
proaspăt. Deodată, în fața lor apărură doi bărbaţi. Unul era 
Hillary , celălalt un tânăr blond, înalt. 

— Să fie oare John? exclamă Gemma. 

— Bună ziua, miss Gemma, miss Forrester, le spuse Hillary. 

John Hillary le salută înclinându-se în faţa lor. 

— Miss Gemma, ai crescut mult de când nu te-am 
văzut. 

— Şi tu, John! Miss Forrester, dă-mi voie să ţi-l prezint pe 
John Hillary, expert floricol. Miss Forrester este asistenta 
bunicii. 

— Cum vi se pare aici, miss? o întrebă John. 

— Am venit doar de o săptămână, este devreme să mă 
pronunt. Zona este oricum foarte frumoasă; Gemma îmi arăta 
o scurtătură spre golf. 

— Sper să vă bucurati de ziua asta frumoasă, spuse Hillary. 
Cei doi plecară. 

Imediat, Gemma începu să turuie: 


LECŢIA DE SINCERITATE 25 


— Cine și-ar fi imaginat că acel puști dolofan va ajunge un 
tânăr încântător? 

— Unde a fost de când nu v-aţi mai văzut? o întrebă Ann. 

— A lucrat într-un institut agricol, apoi a absolvit 
colegiul agricol de la Surrey. S-a schimbat mult, conchise 
Gemma. 

— Cred c-ar trebui să ne grăbim, dacă nu vrei să întârziem 
la cină, o trezi Ann. 

— Da, bunica s-ar putea să ceară și ţinută de seară la masă. 
Ştii, insistă să păstreze tradiţiile locului. Mie mi se pare o 
prostie, pentru că nu suntem decât noi la masă. 

— O, ce frumuseţe! exclamă Ann văzând golful care se 
deschidea în faţa lor ca o scoică. 

— Dacă apa nu este prea mare, ceea ce se întâmplă la flux, 
putem înainta mai mult, o lămuri Gemma. Se poate face baie, 
deși locul nu este lipsit de pericole. 

Merseră pe plajă câtva timp cu vântul în faţă, să le răsfire 
pletele, simțind nisipul fin sub picioare. 

Ann se simţea extrem de fericită, aşa cum nu mai fusese. 
Doar natura avea puterea de a o impresiona până la lacrimi. 
Uită imediat de toate necazurile, uită de sine. 

Imediat ce ajunseră din nou în casă, doamna Pendine o și 
chemă. 

— Unde ai fost, miss Forrester? o interpelă. 

— La golf, cu Gemma. 

— La ce oră ai plecat? 

— Cred că pe la patru, răspunse Ann. 

— Aș fi vrut să-mi spui. Orele dumitale de lucru sunt între 
nouă și jumătate şi cinci jumătate. În acest interval, aș vrea să 
ştiu unde te afli. 

— Îmi pare rău, doamnă Pendine, roși Ann, conștientă că 
Vernon o privea amuzat. Am crezut că și timpul petrecut cu 
Gemma face parte tot din îndatoririle mele. 

— Nu discutam dreptul de a fi cu ea, draga mea. Dar ai 
dispărut fără să-mi spui. Ce se întâmpla dacă aș fi avut nevoie 
de tine din cine știe ce motiv? Sunt convinsă că ești de acord 
cu mine, că în timpul orelor de serviciu trebuie să știu unde 
te afli. 

— Da, doamnă Pendine, înțeleg. 

Doamna Pendine zâmbi. 

— Bine, draga mea. Sunt mulţumită de munca ta; mai era 
doar acest aspect de lămurit. Acum, când Rex se simte mai 
bine, am aranjat să treci pe la el la ora nouă și jumătate, să vezi 
dacă are ceva de lucru. Eu cobor în salon la unsprezece. 
Este clar? 

— Da, doamnă Pendine. 

— Acum, du-te să te schimbi pentru masă. Sper că ţi-a făcut 
plăcere plimbarea cu Gemma. 

— Da, a fost o surpriză plăcută să descopăr atâtea 
frumuseti. 

— Rosevean are multe de oferit, miss Forrester. Sunt sigură 
că te vei simti foarte bine aici. 

Ann zâmbi şi se retrase. Trecuse mult timp de când n-o mai 
dojenise nimeni, ca pe un copil. Avea douăzeci și cinci de ani! 

După masă, încă afectată de umilinţa la care o supusese 
doamna Pendine, se folosi de prilej ca să rămână singură, să 
facă o plimbare de-a lungul pârâului. Era lună plină. Nu se 
avântă prea departe, unde începea pădurea; se așeză pe 
malul apei ridicându-și gulerul hainei, pentru că bătea vântul. 
Se afla în acest loc de zece minute simțindu-se foarte singură, 
când auzi pași. Întorcându-se, îl văzu pe Rex Vernon 
apropiindu-se. Îi evită privirea, sperând că o va saluta și-și va 
vedea de drum, pentru că nu avea dispoziţia necesară pentru 
o discuţie. 

— Te deranjează dacă stau cu tine? o întrebă el. 

— Nu. 

— Spus pe acest ton, mă duce la concluzia că n-am nimerit 
prea bine. Voiam să fumez o ţigară. 

— Iar eu voiam să plec, așa că te las să fumezi în liniște. 

Rex o prinse de braţ. Era surprinzător de puternic, așa că 
se așeză la loc. 

— Spune-mi despre ce este vorba. Am observat că fierbeai 
în tipul mesei. 

— Nu cred că-mi place munca de aici. 

— Din cauză că Madrina ti-a atras atenţia azi după-amiază? 

— Poate. Dar am impresia că ţi se pare amuzant, domnule 
Vernon. 

— Asta din cauza chipului meu. Gemma spune că am o 
expresie ireverenţioasă permanentă. Dacă te hotărăști să 
rămâi aici, miss Forrester, va trebui s-o asculți orbește pe 

bunica. Este o femeie foarte autoritară, care nu suportă să nu 
i se asculte ordinele. De mult timp dă ordine celor din jur, iar 
acum a devenit un adevărat tiran. 

— Și dumneata o asculti în totul? Mă îndoiesc. 

— Eu sunt o excepţie. Asupra mea nu are nicio putere. 
Dar aș vrea să nu mă înţelegi greșit. Tin foarte mult la bunica. 
Are foarte multe calităţi. Dar puterea pe care i-au dat-o banii a 
transformat-o într-un mic despot. Este convinsă că e bună și 
generoasă și urmărește doar binele celor din jur. De asta 
te-am privit lung când te-am văzut; eram sigur că vei intra în 
conflict cu ea. Dacă aș fi în locul dumitale, mi-aș căuta altă 
slujbă. 

— M-am gândit și la varianta asta, recunoscu Ann; dar 
peisajul este superb în această zonă, iar eu fug de o slujbă de 
rutină într-un birou. Munca de aici este destul de variată. 

— Chiar acesta este motivul venirii tale aici? 

— Nu este unul destul de bun? 

— Poate. Cumva ai plecat după o aventură de dragoste care 
n-a mers bine? 

— Nici vorbă! Dar ce te face să crezi asta? 

— Mi s-a părut că fugi de cineva, de ceva. Ei bine, dacă ai 
venit aici să te ascunzi de vreun necaz... te vei simţi ca într-un 
cuib de viespi, crede-mă. 

— Nu mă încurajezi deloc, domnule Vernon. 

— Pune-o pe seama febrei, care nu mă slăbește nici o clipă. 
Eu îmi fac un deserviciu, de fapt. Am teancuri de note care 
abia așteaptă să fie dactilografiate. 

— Voi face tot posibilul. 

— Te rog să nu întârzii dimineaţă, miss Forrester, vei vedea 
Că, într-un fel, și eu sunt la fel de tiran ca bunica. 

— Nu eşti singurul care poate emite judecăți asupra 
oamenilor, domnule Vernon, zise Ann cu un zâmbet. 

— Ne întoarcem? o întrebă el. 

Când intrară în salon, Gemma îi întâmpină cu un aer 
plictisit. 

— Miss Forrester, te-aș ruga să-mi citeşti câteva pagini, o 
auzi pe doamna Pendine. Am citit până acum și mi-au obosit 
ochii. 

Ann începu să-i citească, apoi îi cântă doamnei Pendine la 
pian. La ora zece, doamna se retrase la culcare. 

După un timp, se întoarse Madge, care văzând-o începu să râdă. 

— Eşti încă aici! exclamă ea. Ti-ai executat pedeapsa? 

— Mai mult sau mai puţin. 

— Așa procedează ; după ce faci o poznă, te pune să execuți 
tot felul de lucruri neplăcute, pentru a-ţi aminti că ai greșit. 
Vrei un sfat? Nu te ţine după Gemma și Rex. Mătușa vrea ca ei 
să fie singuri. M-ai înţeles? 

— Vrei să spui că....? 

— Exact. De asta a și insistat ca el să stea aici vara asta. 

— Dar este o diferenţă considerabilă între ei... 

— Saisprezece ani, mai precis. Nu contează. Mătușa îl adoră 
pe Rex și-l consideră soţul perfect pentru Gemma și banii 
familiei Pendine. Am găsit niște scrisori pe care n-ar fi trebuit 
să le citesc, dar n-am putut să rezist. 

— Care sunt sentimentele Gemmei? Cred că nu realizează 
ce se întâmplă. Și Rex? 

Madge ridică din umeri. 

— Gemma este o moștenitoare bogată, cum să n-o placă? 
Oricum, nu trebuie să discuţi cu nimeni problema asta. Ti-am 
spus toate astea ca să eviţi să te afli în prezenţa celor doi, ca în 
seara asta, când a trebuit să-i citeşti mătușii, doar ca să fii 
imobilizată aici. 

— Mulţumesc, voi ţine minte asta. 

— Eu mă voi duce la culcare. Cele două personaje 
îndrăgostite sunt tot împreună, bănuiesc. Noapte bună. 

— Noapte bună, Madge. 


Capitolul 3 


În cele două săptămâni care au urmat, lucrurile au mers 
bine, în liniște. Ann descoperi că putea lucra foarte bine și 
ușor cu Rex, care-i dădea toate indicaţiile, îi dicta foarte clar și 
nu avea pretenţii exagerate. Ascultând sfaturile date de 
Madge, Ann nu mai ajunse niciodată în compania celor doi, 
dar pe Gemma ajunse s-o îndrăgească. Era o tânără cu inima 
deschisă, un suflet bun și cald, fără vanităţi, de o vitalitate 
irezistibilă. Pe Madge căută s-o evite pe cât posibil, fără a o 
ofensa. În ciuda zâmbetului permanent, era o femeie foarte 
falsă. 

Rex era încă o enigmă pentru ea și în pofida curiozităţii de 
a-l studia, nu avu ocazia s-o facă. 

Într-o zi de luni, când începea a patra săptămână de când 
se afla la Rosevean, Ann se trezi cu greu de pe urma unuia din 
acele coşmaruri, care o chinuia de la accidentul prin care 
trecuse. Se trezi cu inima bătând puternic, cu durere de cap. 

După ce termină orele de lucru cu Rex și el o întrebă dacă se 
simte bine, ea-— i spuse, sărind brusc în picioare: 

— Da, mă simt foarte bine. 

Din fericire, doamna Pendine nu avea nimic de rezolvat cu 
ea, așa că o rugă să-și petreacă după-amiaza cu Gemma. 

— Ti-ar face bine o plimbare, draga mea; nu-mi place cum arăţi. 

Ann duse mâna la frunte disperată, amintindu-și vorbele 
lui Madge. Așadar, doamna Pendine o folosea drept câine de 
pază. Se încăpățână să mai dactilografieze încă patru pagini 
pentru Rex, dar textul tehnic din care nu înţelegea o iotă nu 
făcu decât să-i accentueze migrena. Când termină de 
dactilografiat, mai simţea încă zgomotul făcut de mașina de 
scris, ca pe niște bubuituri în urechi. 

Rex o privi lung. 

— S-a întâmplat ceva, miss Forrester? Nu te-am văzut până 
în acest moment atât de nervoasă. Madrina ţi-a făcut din nou 
probleme? 

— Nu, am avut o noapte foarte grea. Dar să dăm totul 
uitării, este mai bine, îi spuse ea. 

— Dacă n-aş fi observat că prezența mea nu-ţi face plăcere, 
te-aș fi invitat la o plimbare în grădină, dar nu vreau să adaug 
și corvoada prezenţei mele. 

Ann încercă să găsească o cale de a-i explica de ce îi refuza 
mereu invitaţiile, dar nu voia să creeze alte probleme. 

— Aș vrea să fii mai deschisă faţă de mine, Ann, așa cum 
cred că ești. Vezi tu, dacă tot locuim împreună în zona asta 
o vreme, este mai bine să ne înțelegem, astfel, tipul va trece 
mai uşor. 

Ann nu răspunse nimic. Se duse în cameră, unde luă două 
aspirine și încercă să uite provocarea din ochii negri. Şi ca să 
pună paie peste foc, Gemma îi trimise printr-una din 
servitoare un bilet în care-i spunea că plimbarea lor se amână 
pentru altă dată. Astfel, Ann plecă singură să se plimbe. Nu știa 
cum îi va explica doamnei Pendine că Gemma nu era cu ea. 

Era o după-amiază noroasă, cerul era foarte jos, stătea să 
plouă și cu toate că Paștele era doar peste o săptămână, părea 
mai mult o zi de toamnă. Ann nu era într-o stare prea bună. 
Slujba aceasta nu era  solicitantă, dar atmosfera dintre 
membrii acestei familii nu era prea sănătoasă. Fiind o fire 
foarte deschisă, care spunea lucrurilor pe nume, nu-i făcea 
plăcere să fie folosită de doamna Pendine, care să alcătuiască 
cu mâna ei tot felul de strategii pentru Rosevean. Iar Rex era 
un vânător de zestre, sau nu? 

Gemma era o copilă fermecătoare, dar de ce dispărea fără 
să dea explicaţii? 

Întorcându-se spre casă, își aminti cât de fericită fusese 
când venise aici în prima zi și văzuse frumuseţile în mijlocul 
cărora urma să trăiască! 

Deodată, auzi motorul unei mașini și Rex opri lângă ea. 

— Vrei să te duc înapoi? Pari obosită. 

— Nu, mulţumesc, prefer să merg pe jos. 

— Văd că nu mă poţi suferi. 

— Te rog, domnule Vernon! 

— Rex ar fi mai potrivit. 

— Nu cred că doamna Pendine ar vrea să mă audă 
spunându-vă astfel. 

— N-ar fi trebuit s-o las să te sperie așa cum a făcut-o, zise el. 

— Aş vrea Să-ţi dau o explicaţie, domnule, zise Ann 
oprindu-se o clipă. 

— Foarte bine. Era și timpul s-o faci. 

— Mă simt foarte rău după felul în care m-am purtat astăzi, 
începu ea. Nu m-am simţit bine deloc. De la moartea 
părinților mei am coşmaruri noaptea, iar a doua zi mă simt 
cumplit. Am crezut că aici nu le voi mai avea. 

— De asta am avut impresia că fugi de ceva. De asta ai venit 
aici. 

— Exact. Voiam să plec de acasă, să-mi schimb viața 
complet. 

— Înţeleg, dar Rosevean nu era locul indicat, din 
păcate. Îmi pare rău Ann, dacă aș fi știut, nu te-aș mai fi 
necăjit şi eu. 

— N-am vorbit cu nimeni despre ceea ce simt, până acum. 
Acasă am fost o familie mică, dar unită. Acum, am rămas 
complet singură și am decis să vin aici, să dau uitării durerea 
pierderii părinţilor. Mi-a plăcut acest loc, cu toate 
complicațiile de aici. 

— Să înțeleg că ești fericită aici? 

— Mai bine zis implicată. 

— În privința coșmarurilor, ai consultat un medic? 
Sedativele ti-ar putea ajuta. 

— Nu. Când am părăsit spitalul, am fost avertizată că din 
cauza accidentului aş putea suferi o oarecare încetinire a 
mișcărilor și nu mi s-au indicat sedativele. 

— Cum s-a petrecut? o întrebă el cu blândeţe, de data asta. 

— La o curbă, am observat că din faţă veneau două mașini. 
Totul a fost fulgerător. Poate și tata mergea prea repede, nu 
știu. Nu-mi amintesc prea multe pentru că eram în spate. 
Am fost aruncată din mașină. 

— Şi eu am avut sentimentul acesta pe munte, fiind în calea 
unei avalanșe. În câteva secunde, mi-am retrăit cu ochii minţii 
toată viaţa. Am avut un sentiment foarte curios, de detaşare. 

— Da, şi eu l-am simţit. 

— Iar acum te voi duce înapoi la Rosevean; voi merge foarte 
încet. 

Privirile li se întâlniră o clipă, când el o ajută să urce. 
Când opri la Rosevean în faţa casei, îi spuse: 

— Ai văzut? Nu va mai fi atât de rău! Spune-mi, Ann, tot mai 
vrei să păstrezi slujba asta? Eşti prea sensibilă pentru ea. 

— Da, voi face tot posibilul. 

— Te admir pentru asta, dar nu știu dacă vei reuși. 

— Viaţa este plină de paradoxuri. Nu cred că poți găsi 
fericirea evitând necazurile. Și tata spunea la fel. Dar spune-mi, 
în acea avalanșă ai fost rănit? 

— Am alunecat vreo cinci zeci de metri. Pe vremea aceea 
iubeam muntele, îmi plăceau drumețţiile, ascensiunile. 

— Şi acum? 

— În ultimii ani, am fost prea ocupat. Spune-mi, Ann, pot 
considera acum că nu mai este acea ostilitate între noi? 

— N-a fost niciodată ostilitate. Poate, nesiguranță. 

— De ce? 

Ei îi era greu să-i explice. 

— Poate din dorinţa de autoconservare, glumi ea. 

— Sunt inofensiv, te asigur. 

Ann scutură din cap. 

— Trebuia să fie și Gemma aici ca să te simţi în siguranță? 
continuă el. 

— Poate, dar doamna Pendine nu vrea să fim prea mult 
timp împreună. 

— De asta îmi refuzi mereu invitaţiile? 

— Mai mult sau mai puţin. Doamna Pendine vrea să-i ţin 
companie Gemmei, doar când nu este altcineva prin preajmă. 
Și în seara asta trebuia să fiu cu ea, numai că a dispărut în 
ultimul moment. 

— Știu, am auzit. Gemma nu suportă ca Madrina să-i 
facă program. Am crezut că vă înţelegeţi foarte bine, voi 
două. 

— Așa este, și tocmai de aceea am fost dezamăgită că m-a 
lăsat singură. 

Când se apropiară de casă, îl văzură pe John Hillary cu 
camionul plin de lemne. 

— O moșie ca asta, are nevoie de mai mulţi bărbaţi , numai 
că nu prea se găsesc pe aici, observă el. 

Gemma, care ieșea din pădure, le făcu semne. Ochii îi 
străluceau, figura îi radia. 

— Rex, mă bucur că i-ai ţinut companiei Annei în seara asta. 
Mă simţeam vinovată c-am lăsat-o singură. 

— N-ai fost prea politicoasă, draga mea. 

— Nu te superi, draga mea? zise Gemma, prinzând-o pe Ann 
după umeri. L-am ajutat pe Hillary să taie niște copaci și să 
facă lemne de foc. 

— Dar va trebui să-i dai o explicaţie bunicii tale. 

— Trebuie să afle? 

— Dacă vrei s-o pui pe Ann să mintă pentru tine, răspunsul 
este negativ, Gemma, interveni Rex. 

— Poate că Madrina nici nu va întreba! 


Capitolul 4 


Furtuna se pogori peste capul Gemmei, în timp ce beau 
sherry în salon, înainte de masă. Ann nu fu deloc surprinsă că 
doamna Pendine a așteptat acest moment, dar se miră cum de 
aflase atât de repede. Ea n-o văzuse de atunci, iar Rex nu părea 
cel care să-i fi spus. Curând, se lămuri. 

— Am înţeles că nu ţi-ai păstrat promisiunea de a ieși cu 
miss Forrester, Gemma. 

— Nu, m-am răzgândit, replică fata. 

— Scriindu-i grăbită un bilet lui miss Forrester, care te 
aştepta la poartă. 

— A fost de-ajuns. Nu cred că Ann s-a supărat. 

— Miss Forrester nu mi-a spus nimic, am aflat de la Madge, 
iar ea de la doamna Vincent. 

— Ce amestec au toate aceste femei? Nu mi se pare că era 
problema lor! Sunt niște intrigante! răbufni Gemma. 

— Impoliteţea și exprimarea grosolană nu ţi se potrivesc, 
Gemma. Cred c-ar fi bine să-i ceri scuze domnișoarei 
Forrester. 

Ann interveni repede. 

— Gemma s-a scuzat deja, doamnă Pendine. Ne-am întâlnit 
pe drumul de întoarcere. 

— Înţeleg, spuse bătrâna. Bine că mai ai o urmă de bun-simt, 
Gemma. Să nu se mai repete. Dacă aveai alte planuri, trebuia 
să le discutăm. 

— Dar nu trebuie să mă monitorizeze cineva, zise Gemma, 
albă la faţă. 

— După comportamentul tău de astăzi, este evident că ai 
nevoie. Îmi pare rău că Rex a trebuit să fie de faţă la 
insolenta ta. 

— N-ar fi fost așa dacă n-ai fi făcut atâta vâlvă pentru nimic. 
Nu mai sunt copil, le-am explicat asta lui Rex și Annei. Și de 
fapt, nu eu am aranjat să ies cu Ann, ci tu, bunico. 

— Ajunge, Gemma! Ar trebui să te gândești de două ori 
înainte de a mai spune ceva ce nu se cuvine. Să mergem la 
masă. 

— Mie nu-mi e foame. Am nevoie de aer curat. Atmosfera de 
aici mi-a tăiat pofta de mâncare. Cu aceste cuvinte, Gemma 
ieși din încăpere. 

-Mâine voi avea o discuţie foarte serioasă cu ea. Acum, te 
rog, să-mi dai braţul, Rex, mă simt cam obosită. 

În timpul cinei, doamna Pendine îl rugă pe Rex să-i cânte 
la pian. 

— Cu plăcere, mătușă, iar Ann mă va acompania. 

— Cânţi, miss Forrester? o întrebă bătrâna, nu fără a-și 
ascunde uimirea pentru felul în care i se adresase Rex. 

— Uneori, doamnă Pendine. Nu am o voce cultivată. 

— Cultivată sau nu, mi-a plăcut cum ai cântat ieri 
după-amiază, zise Rex. 

— Adevărat? Şi eu credeam că nu mă aude nimeni! 
Era cântecul preferat al mamei; avea o voce minunată. 

— Va trebui să-l ascultăm cu toţii, draga mea, spuse 
doamna Pendine. 

Imediat ce Rex începu să cânte, Ann recunoscu adevăratul 
muzician. Îi făcu plăcere seara astfel petrecută. 

Înainte de ora zece, doamna Pendine i se adresă Annei: 

— Draga mea, vrei să te duci după Madge? Mă simt cam 
obosită. 

După plecarea Annei, doamna Pendine îi spuse lui Rex: 

— Ți se pare înţelept să i te adresezi Annei cu numele de 
botez? 

— De ce nu, mătuşă? 

— Întotdeauna m-am ferit să-i tratez pe angajaţi ca pe niște 
prietenei. Mai devreme sau mai târziu, profită de asta. 

— Nu te teme, voi fi eu aici să păstrez disciplina. 

— Comportamentul Gemmei o va influenţa în acest sens. 

— Dar Gemma nu prea are prietene aici. 

— Mai mult de asta am anjagat-o pe miss Forrester, care 
este o tânără educată, rafinată. Iar pe tine, Gemma te adoră. 
Iar eu am crescut-o, Rex, eu o cunosc cel mai bine. 

— Madrina, Gemma a crescut mult. Are optsprezece ani și 
are nevoie de puţină independenţă. 

— Eu nu-i doresc decât binele. Uite, mi-a venit o idee. 
Referitor la ce spuneai tu, că mândria îi este rănită. Ce-ar fi 
s-o duci la balul de la Grand Hotel de Paști? I-am cumpărat o 
rochie nouă la Crăciunul trecut şi-i voi da bijuteriile familiei să 
Je poarte. 

— Este o idee bună. Nu că aș fi vreun dansator bun, dar mă 
bucur să -i ofer Gemmei o seară frumoasă. 

După ce doamna Pendine plecă mulțumită la braţul lui 
Madge, Rex se întoarse la pian își începu să cânte un vals al lui 
Brahms. Ann veni să se sprijine de pian, iar el începu să cânte 
fără a mai urmări notele. Le citea în ochii Annei. Anne avea o 
figură ovală, cu trăsături clasice, ochi căprui închis, sprâncene 
frumos conturate. Părul îi era blond, o combinaţie destul de 
rară. Nasul îi era prea mic pentru a putea fi considerată o 
frumuseţe clasică; fruntea îi era foarte înaltă. 

O figură foarte interesantă și plăcută. În clipa acestei 
concluzii Ann ridică ochii, simțindu-se privită. 

— Dau un ban pentru gândurile tale, Ann, îi spuse. 

— Mă gândeam la Gemma; de fapt, sunt puţin îngrijorată 
din cauza ei. Am bătut la ușa ei, nu mi-a răspuns nimeni, iar 
încăperea era goală. 

— Va apărea, cu siguranță, probabil așteaptă să se culce 
toată lumea. Du-te la culcare iar eu o voi aştepta. Va asculta de 
mine. 

— Ţii foarte mult la ea, nu? 

— Da, o cunosc de când era copil. Mi-a părut întotdeauna 
rău că și-a pierdut părinţii. Madrina îi este devotată, dar nu 
cred că aici Gemma are o atmosferă propice pentru a se 
dezvolta. Du-te acum la culcare. 

— Noapte bună. Mulţumesc pentru ajutorul de astăzi. 

— Sper că nu vei mai avea coşmaruri aici. Noapte bună, 
Ann. 

Rex deschise ușa pentru a o lăsa pe Gemma să intre. 

— Bine că ai apărut, miss! 

— De ce nu s-a culcat toată lumea odată în seara asta? 
Nu aveam chef să văd pe nimeni. Mi-e foame, zise ea luând un 
măr. Nu puteam sta la masă cu toată lumea, după vorbele care 
s-au spus acolo. 

— Gemma, trebuie să ai permanent în vedere faptul că 
bunica ta aprţine unei generaţii mai vechi, în care copiii nu 
le-au răspuns obraznic bunicilor. Iar tu ai fost foarte dură cu 
ea. Bunica este foarte bătrână, Gemma, iar tu, un copil. 
Aparţineţi unor generaţii diferite. Trebuie s-o respecţi. 

— Iar ea nu trebuia să mi se adreseze astfel de faţă cu toată 
lumea. Nu am chef să știe toată lumea ce fac. 

— Draga mea, ai mai multă libertate decât orice fată de 
vârsta ta; nici măcar nu ai o slujbă care să te facă să duci o viaţa 
regulată, cu program fix. 

— Dar aici nu există libertate, Rex! 

— Nici unul din noi nu este liber așa cum concepi tu 
libertatea, fiecare are obligaţii. 

— Bine, o să mă împac mâine cu Madrina, nu mai am chef 
de predici. 

— Şi încă un lucru, Gemma; Ann Forrester este angajata 
bunicii. Dacă încerci să ţi-o faci aliată, o pui într-o postură 
imposibilă. 

— Mi-aș fi dorit ca bunica să aibă o familie mare, să nu mai 
fie cu ochii pe mine tot timpul. Ştii ce idee i-a venit acum? 
Să-mi facă portretul! Să vezi ce-o să mă strâmb! 

— Vei arăta bine pe pereţii din salon. Şi acum fugi să 
mănânci ceva şi culcă-te. Eu mai rămân aici. 

Rex închise pianul și rămase lângă foc să-și termine ţigara, 
sub portretul lui Charles Pendine. Vorbele Gemmei îl făcuseră 
să se gândească la istoria familiei, mai precis la ce aflase de la 
tatăl ei. Alice Rockford fusese forțată la nouăsprezece ani să se 
mărite cu acest Charles Pendine, deși era îndrăgostită de 
Philip Vernon. Dacă ar fi luptat pentru bărbatul iubit, viaţa ei 
ar fi fost diferită, dar ea se mulțumise să devină arogantă, 
bazându-se pe bogăţia familiei Pendine. Familia Pendine s-a 
rărit, iar acum, tânăra Gemma, ultimul ei vlăstar, avea sânge 
mai mult italienesc. Era ciudat! 


KKK 


— O, cât este de frumos! exclamă Gemma, luând colierul 
din mâinile bunicii sale. 

— Mi l-a dăruit bunicul tău la logodnă. Este în familie de 
multe generaţii. Iar pielea ta albă este foarte potrivită pentru el. 

— Mulţumesc, bunico. Ce-ai simţit când l-ai purtat prima oară? 

O expresie ciudată apăru pe chipul bătrânei, amintindu-și 
ceva de mult dat uitării. Nu existase un moment mai rău decât 
cel în care Charles îi pusese la gât de faţă cu familia acest 
colier. Era semnul posesiunii. Ca și cum ar fi scris proprietatea 
Pendine pe ea. Ce prostie făcuse, se gândi. 

— Am fost foarte impresionată, Gemma. Te rog să-l ţii în 
seif. 

— Bunico, nu mă trata de parcă aș fi copil! Lasă-mă să am 
grijă de el. 

Doamna Pendine ezită, apoi zâmbi. 

— Bine, draga mea, dar te rog să ai grijă de el. Este asigurat, 
dar totuși... 

— Îţi promit să am grijă de el, bunico! Ce drăguţ din partea 
lui Rex că mă duce la bal! 

— Când o să te măriţi, o să primeşti şi restul bijuteriilor 
familiei, continuă bătrâna. 

— Crezi că noi femeile, trebuie să ne mărităm tinere, 
bunico? 

— Depinde. Eu aș vrea să văd că ai făcut o căsătorie bună. 
Alege un bărbat ca Rex și vei avea binecuvântarea mea. 

— O să văd ce pot face! 

Bătrâna se gândi că nepoata ei avea nevoie de un soț matur 
care s-o orienteze în viață. 


KKK 

În duminica Paştilor, soarele strălucea vesele pe cer, așa 
că Ann decise să se ducă în golf, să facă baie. Gemma parcurse 
jumătate de drum cu ea, apoi coti spre pădure, unde cei doi 
Hillary lucrau, încă de dimineaţă. În golf era teribil de cald, 
iar nisipul fierbinte îi arse tălpile când se duse la marginea 
apei să verifice temperatura. Deși i se păru rece, se hotărî să intre. 
Tocmai își scotea rochia de plajă, când auzi o voce cunoscută. 

— Voiai să faci plajă, sau să înoţi? 

— Să înot. 

— Nu te sfătuiesc, aici curenții sunt foarte puternici. 

— Sunt o înotătoare destul de bună. 

— Nu contează. Este foarte riscant să te scalzi aici. Gemma 
nu ţi-a spus? Dar unde este? 

— Îi ajută pe cei doi Hillary. 

— Te deranjează să stau aici cu tine, sau vrei să fii singură? 
Madrina m-a trimis după voi. 

— Îmi pare rău că din cauza mea n-ai putut avea câteva clipe 
liniștite. 

Lăsându-l întins pe cearșaf cu mâinile sub cap, Ann porni 
spre apă. Nu putu să nu se analizeze, așa cum făcea de obicei 
și nu știu să-și lămurească de ce simţise nepotrivit faptul că 
Rex venise după ea. Oare simţea că Rex îi controla viaţa? Parcă 
se temea să nu-i pună prea mult la dispoziţie. Dar de ce? 
Răspunsul era mult prea evident. Simţea că l-ar putea lăsa pe 
Rex să afle tot ce voia despre ea, dar se temea de consecinţe. 
Ea nu știa aproape nimic despre el. 

leși din apă și se aşeză lângă el. 

— Relaxează-te, fată dragă, îi spuse el. Poţi folosi umărul 
meu cu încredere. 

Ann primi invitaţia simțind în mod foarte plăcut pielea lui 
moale. Încet, soarele o ameti şi curând adormi. Când se trezi, 
auzi ticăitul ceasului, foarte aproape de urechea ei. Mâna pe 
care se afla acest ceas se odihnea acum pe umărul ei. Deschise 
ochii și observă că el o privea ciudat. 

— Am dormit mult? îl întrebă. 

— Te rog să nu te simţi vinovată; ai dormit o jumătate de 
oră. 

— Şi tu? 

— Eu am fost mai mult treaz. 

— Sper că n-am sforăit! 

Într-o după amiază atât de liniştită, de plăcută aici, la 
Rosevean, era greu de imaginat că viața nu era al fel de 
liniştită și calmă. 

— Ai mai avut coşmaruri, Ann? 

— Nu. 

— Cu toate astea, nu cred că Roseveanul este locul potrivit 
pentru convalescență. Oricum ar fi în mine vei avea 
întotdeauna un prieten. Te-am privit mult ; ești sensibilă, 
capabilă de sentimente profunde. 

— Ai studiat cumva psihologia? 

— Este rezultatul experiențelor mele sordide, spuse el 
zâmbind trist. Întotdeauna m-au interesat oamenii. Tu îndeosebi. 
Contrastezi atât de puternic cu celelalte femei de la Rosevean. 
Eşti ca un faun printre tigri, dar nu unul lipsit de resurse. 

— Asta nu înseamnă însă că voi avea viaţă lungă aici. 

— Este nevoie de un tigru blând să vegheze asupra ta. 

— Ai dreptate. Cred că mi-ar fi prins bine ceva din duritatea 
lui Madge. 

— Ferească Dumnezeu! Ai fi pierdut mai mult decât ai fi 
câștigat! 

— Şi ce-aș fi pierdut? 

— Aprecierea pentru frumuseţea naturală, pentru muzică și 
poezie, să zicem pentru început. Ai fi acceptat mai ușor stresul 
şi încordarea, dar ar fi meritat oare? 

— Dar pe Madge n-o detești. 

— Madge are niște calităţi, te poţi baza pe ea, dar trebuie 
s-o accepti în doze foarte mici. Cred că viaţa de spital a făcut-o 
foarte dură și și-a pierdut din feminitate. Rămâi așa cum ești, 
Ann. Sau găsește-ţi un tigru să te apere, glumi el. 

— N-ar fi mai bine să nu mai vorbim despre mine? Te mai 
deranjează încă acele accese de febră? 

— Acum, nu, dar vor reveni în toamnă. 

— Vei începe să oferi consultanţă tehnică? 

— Da, abia aştept să lucrez pe cont propriu! Voi fi propriul 
meu șef. Nu suport să fiu controlat, să mi se spună ce trebuie să fac. 

— Să înțeleg că-ți plac femeile supuse? 

— Nu supuse, n-am spus asta, am doar că nu-mi plac 
femeile care vor să deţină controlul. 

Se ridicară să pornească pe cărăruia spre casă, iar Rex o 
prinse de braţ s-o ajute. Rex începu să fredoneze. După câteva 
momente, recunoscu simfonia corală a lui Beethoven. 

— Şi mie îmi place, spuse Ann, alăturându-i-se cu glasul ei 
subțirel. Când terminară de urcat cărarea, se mai întoarseră o 
dată să privească golful, înainte de a intra în pădurea 
Rosevean. 

Gemma adună ultimele bucăţi de lemne şi le duse la 
căruță. 

John Hillary strânse uneltele pe care le folosise și se uită în 
jur să vadă dacă uitase ceva. 

— Mulţumesc pentru ajutor, Gemma. Pari foarte fragilă, dar 
cred că ești la fel de puternică. 

— Sunt puternică, am multă energie, şi-mi place să 
muncesc în aer liber. Nu sunt genul de fată de bani gata 
răzgâiată, cum ai fi crezut. 

— Eram convins că ești singurul lucru de calitate pe care 
l-a realizat familia Pendine. 

— Să înţeleg că nu-ți place aici? 

— Nu sunt servitor. Cu toate astea, așa sunt tratat aici. 
Am venit doar să-mi ajut tatăl câteva săptămâni, să-l facă să 
înțeleagă că nu asta este viața mea. 

— Ce planuri ai? 

— Să plec în Canada, să am propria mea fermă. Am un 
unchi acolo. Și el este fermier. Mi-a spus că aș avea mari șanse 
de reușită acolo. Unchiul meu a venit aici când am început 
școala de agricultură și mi-a adus o mulțime de fotografii; din 

discuţiile cu el am înţeles că acolo trebuie să-mi fac viaţa. 
Să nu crezi că-mi place să-i văd pe ai mei muncind din greu 
aici, ca servitori. Mai ales pe mama. Mă miră tata, care ar fi 
putut obține o slujbă decentă ca intendent de parcuri sau 
horticultor. Dar el a preferat să rămână aici, să muncească pe 
rupte, să facă multe slujbe. Acum este prea bătrân să mai 
poată schimba ceva. 

— Și eu mă simt la fel, John. Sunt prizoniera acestei feude. 
Bunica vrea să fac doar cum spune ea. O să evadez într-o zi, 
dar bunica fiind bătrână, Rex zice că trebuie să am răbdare cu 
ea. Acum, trebuie să plec. Rex o să vadă c-am lipsit. Și trebuie 
s-o caut pe Ann. 

— Nu trebuie să te scuzi, Gemma, te înțeleg. 

Ea îl privi lung, cu ochii în lacrimi. 

— Nu mă înţelegi. 

— Chiar îţi pasă, Gemma? 

Ea încuviinţă. John o strânse la piept. 

— Micuţă Gemma! N-am fost bun cu tine și tu nu meriti 
asta, dar este ceva în acest loc care nu-mi place. Mă ierţi? 

John îi ridică încet faţa cu palmele sale mari, apoi o sărută. 
După prima sărutare se opri și o privi, apoi o sărută din nou. 
Gemma se desprinse din îmbrăţișarea lui doar când auzi 
glasuri. 


— Ann şi Rex. Nu pot da ochii cu ei acum. 


Capitolul 5 


Dimineața următoare, plimbându-se pe malul râului, Ann 
zări o lumină albastră, care îi atrase atenţia. Se grăbi spre 
locul acela, dar se împiedică de un buștean pe care în grabă 
nu-l văzuse. Când se ridică, puţin cam uluită, se trezi lângă un 
bărbat slab cu o claie de păr alb, ce ţinea o lupă imensă în 
mână. Fl o privi surprins. 

— Dumnezeule! Te-ai lovit, miss? 

— Nu, nu cred, răspunse Ann. 

O ajută să se ridice şi ea simţi că n-o durea nimic. 

— Îmi pare rău că v-am speriat, zise ea. 

— Sunteţi Ann Forrester? o întrebă omul. Eu sunt Barnabas 
Rockford, fratele doamnei Pendine. Gemma mi-a vorbit de 
dumneata. Vezi ce am aici? o întrebă el întinzându-i lupa să 
privească. Este un habitat complex. Cunoști câte ceva din 
fauna și flora zonei din care vii, miss? 

— Puțin. Am trăit la Londra înainte de a veni aici, aşa că 
n-am prea avut ocazia să studiez natura. Aș vrea să aflu mai 
mult. 

— Dacă te interesează, îţi voi împrumuta niște cărți, dar 
numai dacă-mi vei promite că mi le vei înapoia după două 
săptămâni. 

— Vă mulţumesc. 

— Nu-mi place să împrumut cărți, dar dumneata ar trebui 
să ştii ce creşte pe solul natal. 

— Sunteţi un mare botanist, domnule Rockford. 

— De unde ai aflat? 

— De la domnul Vernon. Mai spunea că aveţi o bogată 
colecţie de plante. 

— Așa este. Am chiar o plantă numită după numele meu, 
Rockfordiana. 

— Aş putea veni într-o zi să iau cărțile promise, domnule? 

— Nu-mi plac musafirii, mai ales cei de la castel. 

— Dar eu doar lucrez acolo. 

— Te vei contamina și tu. Sunt doar vulturi acolo. Nu poți 
să-l serveşti pe Dumnezeu și să lucrezi acolo. Dacă dorești 
cărțile cu adevărat, poţi veni în orice seară, după ora opt. 
Locuiesc în acel mic apartament aflat deasupra grajdului. 
Cranky Barney mi se spune. 

Omul se ridică și porni în explorările lui obișnuite. 

Ann porni spre treburile ei, gândindu-și că deși se spunea 
că este nebun, îi păruse cel mai demn de încredere de la 
Rosevean. Rex și Gemma plecaseră cu barca. Pe ea n-o 

invitaseră şi văzându-i plecând la braţ, râzând de o glumă 
spusă de Rex, se întrebă dacă Rex era îndrăgostit de ea. 
Dar văzând-o pe Magdge care se apropia, grăbi pasul s-o 
ajungă. 

— Am o durere cumplită de stomac, se plânse Madge. 
Ai văzut că porumbeii au plecat împreună? Poate își vor 
anunţa curând căsătoria. Bătrâna vrea asta şi de obicei obţine 
tot ce vrea. Cu bani, desigur. Iar Rex știe ce face... fiecare are 
prețul său. Rex nu face nici un efort, de fapt. Gemma este o 
ființă atrăgătoare. 

— Cât cinism, Madge! 

— Draga mea, nu sunt cinică, doar cunosc lumea asta prea 
bine. Văd că ești în primejdie să-l așezi pe Rex pe un piedestal, 
ca şi Gemma, nu? 

— Nu. 

— Ar fi bine să n-o faci. Îţi spun asta prietenește. Lui Rex îi 
place să se amuze, nu trebuie luat în serios. Îi este gâdilată 
vanitatea și-i place să-și exerseze farmecele. Poate tocmai de 
asta nu se grăbeşte cu Gemma. Mai vrea puţină distracţie 
înainte de a deveni soț, pentru că bătrâna o să vegheze ca el 
să se poarte bine. 

— Eu nu sunt în primejdie, o liniști Ann. 

— Draga mea , nu mă înţelege greșit. Nu sunt o minte 
îngustă. Dumnezeu știe că mă plictisesc de moarte aici, iar 
bărbaţi nu prea sunt. Mă gândeam să-ţi dau un sfat, atât. Mi se 
pare că nu prea ai experienţă cu bărbaţii. 

— Mulţumesc, o să ţin minte. 

— A, uite-o pe mătușa Alice! Se întoarce de la biserică. 
E cam supărată că tu şi Rex v-aţi pierdut de Gemma ieri. 
Fii atentă, fetiţo. 

Ann urmări cum trece trăsura în care se afla doamna 
Pendine, care le zâmbi. Cum afla tot ce se întâmpla? Va trebui 
să-și păzească de acum fiecare pas. 

Îşi petrecu după-amiaza în camera ei, ascultând niște 
discuri pe care și le adusese , dar gândurile nu-i dădeau pace. 
Nu uita spusele lui Madge; poate tot ce spusese despre Rex 
era adevărat. Era desigur conştient de farmecul său și poate 
tot ce făcuse fusese doar pentru a-și exercita vraja asupra ei. 
Era doar vanitate? Făcea ceva din plictiseală? Oare intenţiona 
să se însoare cu Gemma, să moștenească averea familiei 
Pendine? 

După ce-și făcu ceai, ajunse la o concluzie; nimic din ce-i 
spusese Madge nu trebuia s-o afecteze, decât dacă nu simţea 
că se află în cădere liberă la picioarele lui Rex Vernon. 


Kokk 


Rex era singur în salon, când Ann intră să-și ia o carte. 
El cânta la pian, așteptând-o pe Gemma. 

Se ridică vădit tulburat când văzu că Ann fusese cea care 
intrase, nu Gemma. 

— Bună ziua, Ann. Nu te-am văzut pe malul apei astăzi. 
Ce-ai făcut? 

— Am împrumutat bicicleta lui Madge și m-am plimbat 
de-a lungul coastei. 

— Foarte bine. Până unde ai ajuns? 

Ann îi spuse. Nu-i vorbi însă de stâncile pe care stătuse, 
căutând cu privirea Grand Hotel, dorindu-și din toată inima 
ca el s-o fi dus la balul de acolo. Astfel de gânduri îi creau 
probleme mai ales că decisese să păstreze o distanță 
respectabilă faţă de el. Dar nici un efort nu era de-ajuns să-și 
alunge din minte imaginea lui și a Gemmei valsând în sala de 
bal. Mai apoi, pe drumul spre casă nervoasă fiind, avu chiar și 
un mic accident, amintindu-și ţinuta lui zveltă aşteptând-o pe 
Gemma, atât de atrăgător... 

Doamna Pendine apăru, urmată de Gemma care-i făcu o 
reverență lui Rex. 

— Îţi place cum arăt? 

Ann nu va uita niciodată cum arăta Gemma în rochia roz 
de tul care-i lăsa umerii și spatele goale și după ce-i marca talia 
subțire, cădea până la pământ ca un nor pufos. Un singur 
trandafir de saten era montat la talie şi colierul cu diamante 
strălucea la gâtul ei. Ochii albaștri străluceau de fericire. 
Niciodată, își spuse Ann, nu va vedea o femeie mai frumoasă. 
ÎI privi pe furiș pe Rex, în ochii căruia citi admiraţie... și ceva 
mai mult. 

— Eşti o tânără foarte frumoasă, spuse el, voi fi cel mai 
invidiat bărbat în seara asta. 

Doamna Pendine îi privea mulțumită. Realizase ceea ce 
dorea. Întotdeauna fusese așa. 

— l-am promis lui Gubbie că-i arăt rochia de bal, îi spuse ea 
lui Rex. Vin în cinci minute. 

— Draga mea, chiar trebuie să faci asta? O să-ți agăţi rochia 
în tufele de trandafiri. 

— Nu, o să ridic puţin fusta. I-am promis că mă duc. 

— Cine este Gubbie? întrebă Ann. 

— Unchiul Barney. Nu l-ai cunoscut? o întrebă Rex. 

— Ba da, ieri l-am întâlnit din întâmplare, dar nu i-am știut 
numele. Mi s-a părut un tip excentric. 

— Poate, dar inofensiv, sări doamna Pendine. Rex, continuă 
ea, ai grijă de Gemma. 

— Va trebui să fiu cu ochii în patru, mătușă. Bărbaţii vor roi 
în jurul ei. 

— Tocmai de aceea o păzesc, până când cel ales o va 
prelua. 

Ann își luă cartea și dispăru cu frumoasa imagine a 
Gemmei în faţa ochilor, intuise corect. Era figura unei femei 
îndrăgostite. 

De cum ajunse, cu fustele ridicate ca să nu le agate în tufele 
de trandafiri, Gemma îl întrebă pe John Hilary. 

— Gubbie este aici? 

— Da. 

Gemma își scoase pelerina și rămase în faţa lui cu ochii 
strălucind. 

— Ai vrut să mă vezi. 

El o privi în tăcere câteva secunde, apoi spuse, cu o notă 
de disperare în glas: 

— Eşti atât de frumoasă, Gemma! Numai că acum mi se pare 
că ești prea departe de mine. Altfel te simt când ești îmbrăcată 
în blugi și tricou. 

— Dar sunt aceeași! protestă ea. Ce contează, am vrut doar 
să vezi cum arăt! 

— De ce, Gemma? murmură el, dar ea îl opri, ducându-i 
degetul la buze. Trebuie să mă vadă și Gubbie, dar te rog, vino 
cu mine. Cât timp m-am îmbrăcat, m-am gândit numai la tine 
şi m-am întrebat dacă-o să-ţi placă rochia. 

— Gemma, draga mea... John o prinse în braţe și o sărută. 
Gemma, nu înţelegi cât de iubesc? Sufăr că trebuie să ne 
ascundem, ca și cum am face ceva rău... Crezi că nu mă doare 
că te duci la bal cu alt bărbat, că vei fi în braţele lui toată 
noaptea? 

— Îmi pare rău, nu m-am gândit la asta. Bunica a aranjat să 
merg la balul ăsta. Dar acum trebuie să fug, mă așteaptă Rex. 
Ne vedem mâine, în golf? Este mai ușor pentru mine 
dimineaţa, pentru că toată lumea este ocupată. 

— Bine, ne vedem la zece acolo, dar vreau să-ți spun ceva, 
Gemma, nu am de gând să mă ascund la infinit. 

— Ştiu, dar este atât de bine să fim împreună. Nu mai poți 
aştepta puţin, să ne vedem în secret? Mi-e teamă de intervenţia 
celor de afară. 

— Iubita mea, voi avea grijă de tine, dacă vei vrea asta; 
nu-mi este teamă de familia ta și de banii lor. 

— Te rog, mai dă-mi puţin timp să mă gândesc. 

— Şi tu între timp să te duci la bal cu alt bărbat! 

— Nu-ţi face probleme din cauza lui Rex; este ca un fel de 
unchi. ÎL cunosc de când mă știu. Ne-ar putea ajuta, dacă i-aș 
cere-o. Dar să nu grăbim lucrurile, John. 

— Bine, iubito, o să mai am răbdare. Dar pe Rex îl vei avea 
la picioarele tale în seara asta, ca şi restul bărbaţilor. 

— O să mă gândesc doar la tine, John! 

— Promiţi? 

— Promit! Nu vreau să plec, dar Rex mă așteaptă. 
Noapte bună, John, iubitule. Te iubesc și doar asta contează. 
Viaţa mea a început de când ne-am revăzut. 


Capitolul 6 


— Rex? Gemma apăru în cadrul ușii, studiindu-l oarecum 
nesigură. Ţi-a mai venit o scrisoare, cu cele ale bunicii. 

— Mulţumesc, Gemma, zise el fără a o privi, continuând să 
lucreze. 

— Eu n-aş putea să rezist să nu deschid o scrisoare, 
observă ea. 

— Este de la institut, în legătură cu o lucrare pe care le-am 
promis-o. Mai poate aștepta. Ai vreo problemă cu mine ? o 
întrebă el, observând că nu pleca. 

— Da, am, dar văd că eşti ocupat. Discutăm altă dată. 

Rex se rezemă de spătarul scaunului. 

— Spune, te ascult. 

Gemmei i se părea greu să înceapă. Această nouă 
experienţă care începuse în viaţa ei era atât de miraculoasă, 
încât nu se putea abtine să nu i-o împărtășească. Și poate n-ar 
fi făcut-o, dacă n-ar fi avut nevoie de ajutorul lui. 

— Nu este nimic special, voiam doar să-ţi mulțumesc 
pentru seara trecută. A fost minunat! 

— Da, ai făcut o impresie extraordinară. Nu m-ar mira ca 
unii din tinerii de acolo să apară aici în căutarea ta. Vrei cumva 
să-mi spui că ţi-a căzut vreunul cu tronc? 

Gemma roși, fericită că el adusese discuţia exact unde voia 
ea să ajungă. 

— Ai fi împotrivă? 

— Nu, de loc. Mi se pare normal la vârsta ta. De aceea te-am 
şi scos la bal. 

— Vrei să spui că nu m-aş mărita niciodată dacă aș rămâne 
ascunsă aici? 

— Nu mă gândeam la căsătorie, este cam devreme pentru 
asta, dar o dragoste platonică... 

— De unde știi că nu s-ar transforma în pasiune? 
ÎI întrebă ea. 

— Eşti prea tânără pentru asta, draga mea. Nu știi nimic 
despre lume, despre viață. 

— Asta înseamnă că te-ar deranja dacă m-aș logodi acum? 

— După cum spuneam, este prea devreme, draga mea. 

— Dar bunica spunea că... 

— Nu trebuie să te măriţi după cum spune bunica... trebuie 
doar să fii foarte prudentă, să nu faci vreo greșeală, atât. 
Lumea dinafara Roseveanului este foarte diversificată, să 
zicem... nu vei mai sta mult timp pe aici şi când o să poţi pleca, 
o să te ajut să intri în viața adevărată. Te poţi îndrăgosti de 
cine vrei, dar pentru căsătorie ești mult prea tânără. 

Gemma își mușcă buzele la gândul că dacă ar ști despre 
John, probabil ar încerca să-i despartă. Pentru Rex, ea era un 
copil. Văzând-o că şovăie, Rex îi spuse: 

— Vrei s-o chemi pe Ann, te rog? 

Când sosi Ann, Rex citea încruntat ultimul articol pe 
care-l redactase. 

— Scuză-mă, Ann, nici n-am văzut c-ai intrat. Mă întrebam 
dacă după ce am făcut acest ultim amendament, mai înţelegi 
ceva din ce-am scris? 

— Sunt obișnuită cu scrisul tău, de acum. 

Rex ridică privirea spre ea. 

— Ann, am văzut un anunţ despre un concert care se va ţine 
sâmbăta viitoare. Beethoven. Vii cu mine? 

Ea ezită o clipă. 

— Mulţumesc, mi-ar plăcea. Dar Gemma? 

— Prefer să merg, doar cu tine la concert. Gemmei nu-i 
place Beethoven. Preferă muzica ușoară. 

— Și a avut parte de un adevărat regal aseară, adăugă Ann 
cu un zâmbet ciudat. 

— A fost destul de greu să mă suporte, cu toate c-am făcut 
eforturi să nu mai fiu urâcios. 

— Abia aştept concertul! exclamă Ann. 

— Draga mea, îmi faci munca foarte grea. Mă lași să sap ca 
un castor, să demolez sistemul tău de apărare , pentru ca mai 
apoi dacă-mi permit o clipă de neatentie, să-l ridici la loc, fără 
să mă lași să culeg fructele. 

— Ce fel de roade aștepți? 

— Explorarea unei personalități care mă intrigă. 

— Dar poate nu-mi face plăcere să mă simt așa... curățată ca 
un măr. 

— Dar mâncată? 

— Sau doar mușcată. 

— Fi, uite că ajungem undeva! Așa crezi c-o să fac? O să 
mușc o bucată și o să arunc restul? 

— Conversaţia asta scapă de sub control. Cred că este mai 
bine să mă duc la treburile mele, zise Ann. 

Rex o opri. 

— Nu pleci acum, m-am săturat de retragerile fără rost. 
Te-a prevenit cineva în privința mea? 

— Poate, răspunse ea. Dar oricum, doamna Pendine nu este 
de acord cu apropierea noastră. 

— N-o lua în seamă! 

— Dar este cea care m-a angajat! 

— N-o să te dea afară din cauza asta. Gândeşte-te că vom sta 
aici închiși toată vara, măcar să avem o relaţie prietenească! 

Ann se grăbi să plece, nu fără a-și aminti că dimineaţă, la 
micul dejun, așteptase să audă anunţul logodnei lui Rex cu 
Gemma. 


Kokk 


— Iubirea noastră n-a început în acea zi de sâmbătă, spuse 
John, îndepărtând o şuviţă de pe chipul Gemmei. A început în 

prima zi în care am revenit aici. Îţi amintești? Erai cu miss 
Forrester. Iar după câteva zile am fost sigur că te iubesc. 

Gemma îl privi cu dragoste. Era o zi mohorâtă, bătea 
vântul, dar lor nu le păsa. 

— Eu am realizat că m-am îndrăgostit de tine când m-am 
împiedicat de bușteanul acela și tu m-ai ridicat. Erai atât de 
îngrijorat, de parcă aș fi fost foarte fragilă! 

— Şi acum mi se pare că ești foarte fragilă, dar ești 
adorabilă! Vrei să fii soția mea, Gemma? 

— Da, John, voi fi soţia ta, dar va trebui să fim foarte atenţi, 
nu va fi prea ușor! 

— Mie-mi spui? 

— Am încercat să-l testez pe Rex dimineaţă, dar mi-a spus că 
sunt prea tânără pentru căsătorie. Am sperat că ne va ajuta! 

— Dar nu e o crimă să te măriţi devreme. Numai dacă 
bunica asta a ta n-ar fi aşa de snoabă! N-o interesează decât 
prestigiul familiei și averea. 

— Bunica nu este o femeie rea, dar voi găsi o cale de a o convinge. 

— Ce să facem? Să fugim? 

— Nu, asta ar distruge-o! Mă are doar pe mine. Aș fi vrut ca 
Rex să poată fi de ajutor. 

— Mă îndoiesc că Rex nu te vrea pentru el! 

Gemma izbucni în râs. 

— O, John, nu mi te pot închipui gelos pe el! Este atât de 
bătrân, că mi-ar putea fi tată. La bal, a răsuflat ușurat când au 
venit alți tineri să mă invite la dans. El preferă să stea de vorbă 
cu alții de vârsta lui. 

— Nu pot să cred că orice bărbat care te vede nu se 
îndrăgostește de tine. Mi se pare un miracol că tocmai de 
mine te-ai îndrăgostit şi nu mai pot păstra secretul. Aș vrea 
să-l strig în gura mare, să-l ştie toată lumea! 

— Şi mie îmi este greu să mă mai ascund, dar nu este chiar 
greu să mai așteptăm puţin. De fapt, ne putem întâlni 
nestingheriți. Sunt sigură că pe Gubbie îl pot atrage de partea 
noastră, dar el nu are nicio influență. Oricum, ne mai putem 
bucura câteva săptămâni de fericirea noastră în liniște. 

— Dar suntem logodiţi, nu? 

— Da, John. 

— Cu prima ocazie o să-ţi cumpăr un inel, o să vezi. 

— O să-l port în dreptul inimii până ne anunţăm logodna. 

— Numai dacă nu te numeai Pendine! exclamă John cu 
năduf. 


Kokk 


După concert, Ann și Rex se plimbară pe malul mării. 
Era o noapte caldă, cerul strălucea de stele, nu bătea vântul. 
La brațul lui Rex, ea fredona ultimele acorduri din concert. 
Se bucurase din tot sufletul de această seară petrecută cu el. 
Luaseră cina la un hotel, înainte de spectacol. 

— Pari foarte fericită, observă el. 

— Aşa sunt. În afara Roseveanului, lucrurile par atât de clare 
și destinse! 

— Nu lăsa atmosfera de acolo să te afecteze, Ann. Rămâi așa 
cum eşti. 

Era ca și cum i-ar fi cerut să păstreze cârma în cădere liberă 
pe Niagara. 

— Nu ţi se pare stresantă atmosfera, Rex? Eşti observat tot 
timpul și manipulat și la asta se adaugă atmosfera feudală a 
Roseveanului în sine. Este atât de frumos, dar atât de trist! 

— Este adevărat. Castelul în sine este o idee depășită. 
Înainte, poate că lucrurile stăteau altfel. Familia Pendine era 
numeroasă, avea mulți prieteni, mulți servitori, invitați în 
permanenţă. Când Madrina povesteşte, nici nu-ţi vine să crezi 
că toate astea s-au întâmplat doar cu câţiva ani în urmă! 

— Nu este de mirare că doamna Pendine nu se poate 
adapta la vremurile moderne. Cred că s-a căsătorit foarte 
tânără. 

— Da, dar cu un bărbat în vârstă. Singurul lor fiu, tatăl 
Gemei, a murit împreună cu soția într-un accident de mașină. 

— Şi ceilalți Pendine? Doamna Pendine se referă la Gemma 
ca la ultimul vlăstar al familiei. 

— Așa și este. Familia a avut o soartă tragică, într-un fel sau 
altul. Mai există niște rude îndepărtate, dar banii familiei vor 
rămâne Gemmei. 

— Şi familia doamnei Pendine? 

— Mai trăiește doar fratele Madrinei, Gubbie, și Madge, fiica 
surorii ei. Le va lăsa și lor ceva, dar foarte puţin. De fapt, 
Madrina își disprețuiește propria familie. Și-a ajutat sora după 
moartea soţului ei, dar atât. 


LECŢIA DE SINCERITATE 65 


— Dar tu când ai apărut, Rex? 

— Mi-am petrecut vacantele de vară în fiecare an aici, de pe 
la șase ani. Madrina ţinea foarte mult la tatăl meu. De altfel, 
este și nașa mea. Este o femeie care ia totul prea în serios. 
Îmi pare rău pentru ea. 

— Nu mi se pare c-ar avea nevoie de compătimire. 

— Ştiu, dar poate n-ar fi fost aşa, dacă n-ar fi fost forțată să 
se mărite pentru bani. N-a avut o viaţă fericită. 


ee 


În săptămânile care urmară, Ann deveni tot mai conștientă 
de capitularea în faţa lui Rex, dar și de faptul că nou aflata lor 
prietenie, nu era lipsită de pericole. Cu toate astea, doamna 
Pendine nu făcu nici un comentariu, atenţia lui Madge se 
concentră asupra unor rude îndepărtate, iar Gemma era din 
ce în ce mai fericită. Luna iunie păru să arunce o căldură 
ciudată asupra Roseveanului și Ann începu să considere că 
temerile ei fuseseră rezultatul unei imaginaţii hiperactive a 
unei sensibilităţi moștenite de la părinţi. După aceea, avu să 
afle că dragostea pentru Rex îi indusese acest optimism. 

Se plimba prin pădure într-o după-amiază, așteptând 
întoarcerea lui Rex de la Londra. Plecase doar trei zile, dar îi 
lipsise teribil. Urmări cu privirea o veveriţă mică aflată sub un 
copac, cu o nucă în lăbuțe, dar pe care o mișcare bruscă a 
vântului o făcu să zboare sus în stejar și o pierdu din vedere. 
Fără să vrea, privirea îi fu atrasă de ceva galben care se mișca 

printre copaci. Gemma și John Hillary erau îmbrătişati. 
Încercă să dispară cât mai repede de acolo. Gemma și John. 
Brusc, i se lămuriră multe lucruri. Așadar, aici dispărea 
Gemma, de aceea era atât de evazivă în explicaţii. 

Ann răsuflă într-un fel ușurată, aflând acum că inima 
Gemmei nu era legată de a lui Rex, avusese cea mai vie 
dovadă. Dar ştia că doamna Pendine nu va permite niciodată 
legalizarea acestei legături, iar Gemma putea fi controlată 
încă, nefiind majoră. 

Deodată, ca prin farmec, Gemma apăru lângă ea. 

— Ann! John a avut dreptate, ne-ai surprins! 

— Da, Gemma, dar n-am avut această intenţie. 

— Stiu, Ann. Slavă Domnului că n-a fost Madge. Ea ar fi 
făcut tapaj... te rog, Ann , nu spune nimănui ce-ai văzut. 
Nimănui. 

— E ceva serios, Gemma? 

— Ne vom căsători, într-o zi; John ar vrea să anunţe logodna 
noastră încă de acum, dar eu l-am oprit. Trebuie s-o 
obișnuiesc treptat pe bunica. 

— Eşti sigură că nu e doar o văpaie? 

— Foarte sigură și ne iubim cu disperare. Aș fi vrut să-ți pot 
spune adevărul doar ţie, Ann, tu ești foarte înțelegătoare, dar 
Rex mi-a spus că nu trebuie să-ți creez probleme cu Madrina. 
Îmi pare rău că nu am pe cine să mă bazez. 

— Nici pe Rex? 

— Am încercat să-i spun, dar a reacționat invers de cum 
m-am așteptat. Susține că sunt prea tânără pentru căsătorie. 

A mai susţinut că ar trebui să am mai multe aventuri înainte de 
a mă căsători. 

— Adevărat? 

— O, nu este nimic serios. A vrut doar să mă ajute, zise 
Gemma cu ochii strălucind. N-am vrut să se afle, deși lui John 
nu-i plac secretele. M-am gândit să-i destăinui adevărul lui 
Rex, dar el este aliatul Madrinei și cred că îi va spune, oricum. 
Este de datoria lui, de fapt... O să găsesc eu o cale s-o 
îmblânzesc pe Madrina. O voi face să-l cunoască pe John ca 
om, mai întâi. Numai că este atât de rigidă... N-am vrut să te 
implic în asta, Ann, dar dacă n-o voi aborda cum trebuie pe 
bunica, ar putea fi dezastruos. 

— Contează pe discreţia mea, Gemma. Dar trebuie să-ți dau 
un sfat; cunoaște-l mai bine pe John. 

— Vei vedea că sunt pe mâini bune. John este o persoană 
delicată, onestă. Va trebui să mă străduiesc să-l facă să aibă 
răbdare. 

— Gemma, trebuie să ai mare grijă, să nu fiți descoperiţi; 
Madge circulă tot timpul, iar bunica ta are marele talent de a 
descoperi mereu ce nu trebuie. 

— Gubbie ne protejează. 

— Ştie exact despre ce este vorba? 

— Poate că nu, dar îl place pe John, iar pe mine mă adoră, 
așa că suntem bineveniţi în sanctuarul lui. 

— Eşti fericită, chiar dacă treci prin probleme mari, nu? 

— Da, sunt foarte fericită. Nici nu ştiu cum am trăit O viaţă 
searbădă până acum. Te rog să nu-i dezvălui nimic lui Rex, 
deși nu-mi place că-l mint. 

— Desigur, draga mea, ţi-am promis, doar! Dar când vei 
lua o hotărâre, te rog să mi-o spui și mie, să văd cum te pot 
ajuta. 

— Fii binecuvântată, Ann; am știut că vei înțelege. 

leșiră din pădure tocmai la timp pentru a o vedea pe 
doamna Pendine coborând din trăsură. Ann era foarte 
îngrijorată pentru micuța Gemma. Aceasta o convinsese că era 
complet dedicată acestei povești de dragoste, că nu era vorba 
de vreun flirt trecător, iar ea nu putea să vadă nimic bun 
pentru Gemma în viitor, în afară de o inimă zdrobită. Cu toate 
că era o fire nesupusă, își iubea bunica și va trebui să-i spună, 
în cele din urmă. Cruzimea doamnei Pendine va distruge 
visele nepoatei sale. Ann n-o vedea pe bătrâna doamnă făcând 
compromisuri în această privință. 

l-ar fi plăcut să-l aibă pe Rex confident, dar Gemma o 
rugase să păstreze secretul. Putea face un singur lucru 
constructiv, să se asigure că acest John Hillary era demn de 
Gemma, că se putea avea încredere în el, pentru că Gemma 
era foarte tânără și lipsită de experienţă. 

Rex părea foarte obosit la întoarcere, iar doamna Pendine 
îl luă repede în salon să bea ceaiul. 

Madge, care observase toată scena, spuse: 

— Mă întreb ce dispoziţii testamentare i-a executat Rex. 
Ştii ceva, Ann? 

— Nu mi-a spus decât că duce niște acte ale doamnei 
Pendine la domnul Cardew. 

— Probabil își modifică testamentul. 

Ann nu spuse nimic și Madge dispăru dezamăgită. Imediat 
apăru Rex. 

— Draga mea, mi-a spus Madge că te voi găsi aici. Toate 
bune? 

Da, toate erau bune. Ce altceva se putea spune despre viața 
de la Rosevean? 

— Pari foarte obosit. Ai avut multe de rezolvat la Londra? 
Sau te-ai distrat prea bine? 

— Nici una, nici alta. Am avut probleme de rezolvat pentru 
Madrina și de căutat birouri pentru mine. Nu este prea ușor. 

— Dar nu pleci acum, nu? întrebă ea cu inima strânsă. 

— Nu, plec în septembrie, dar un birou așa cum îmi trebuie 
este cam greu de găsit. Tu arăţi foarte bine. 

— Ţi-a fost dor de mine? 

— Foarte mult. A, văd că citeşti sonetele lui Shakespeare! 
Mi-au plăcut întotdeauna. 

— Şi eu sunt pasionată de ele. Le recitesc la diferite 
intervale de timp; mă ajută. 


ee 


— Miss Forrester. 

Ann se opri văzându-l pe John Hillary venind spre ea. 
Tocmai pusese coșul de picnic în mașină. 

— Bună dimineaţa, John! 

— Aveţi câteva minute libere pentru mine? o întrebă el. 

— Sigur că da. Să o luăm pe aici, zise ea, indicând cărarea 
care intra în pădure. 

— Gemma mi-a spus că aţi promis că veţi păstra secretul 
nostru. Miss Forrester, știți că eu aş vrea să dezvălui relaţia 
noastră, nu ştiu de ce... nu mi-e rușine cu ceea ce simt. 

— Situaţia este foarte dificilă, John, trebuie să fiţi foarte 
atenți. 

— Indiferent ce se va întâmpla, nu renunţ la Gemma. 
Pot să-i ofer un trai decent, am o calificare, așa că ne vom 
descurca. 

— Gemma are doar optsprezece ani, iar doamna Pendine ar 
putea interzice relaţia voastră. 

— Dacă va trebui, voi aştepta până împlineşte douăzeci și 
unu, dar nu cred că va fi cazul. Intenţionez să cumpăr pământ 
în Canada și să cultiv fructe acolo. 

— Sunt sigură că te vei descurca foarte bine, dar va fi greu 
să obţii acceptul doamnei Pendine. Gemma este lumina 
ochilor ei. 

— Ştiu. Numai dacă doamna Pendine ar fi altfel de femeie! 
Este depășită de vremurile pe care le trăieşte. Consideră că 
mă interesează banii familiei Pendine. Nu este așa. Eu nu fac 
parte din categoria celor care consideră că banii pot cumpăra 
orice. Uitaţi-vă la toţi cei care lucrează pentru ea! Sunt niște 
servitori umili! 

— Ştiu, asta simt și eu. Dar fiind o persoană în vârstă, nu-i 
mai putem cere să se schimbe. 

— Bătrânul domn Rockford este cu totul altfel. Nici nu-ţi 
vine să crezi că sunt fraţi. Probabil pe ea au schimbat-o banii, 
puterea. Miss Forrester, vă mulţumesc că o ajutaţi măcar cu 
înțelegerea dumneavoastră. Gemma vă este recunoscătoare și 
ea înseamnă totul pentru mine. 

Ann puse o mână pe brațul tânărului. 

— John, trebuie să fii tare; vă așteaptă o perioadă destul de 
grea. Eu sunt convinsă că tu ești bărbatul care-i trebuie 
Gemmei. Trebuie să fii tare. 

— Spuneti-mi, miss Forrester, doamna Pendine îl consideră 
viitorul ginere pe domnul Rex? Așa mi s-a părut. 

Ann nu mai apucă să-i răspundă, pentru că Rex se apropia 
de ei. 

— De ce sunteţi atât de serioși? Parcă aţi discuta afaceri 
de stat! 

— Discutam despre Rosevean, îl opri Ann. 

— O aşteptăm și pe Gemma, le spuse Rex. M-a rugat s-o las 
la doctorul Lloyd; a invitat-o la plimbare cu barca, împreună 
cu familia lui. 

Imediat apăru și Gemma. Ann o învălui cu o privire caldă, 
plină de dragoste. 

— Bunica nu este de acord cu faptul că vreau să-mi petrec 
duminica împreună cu familia doctorului, mai ales că mergem 
cu barca. l-am promis oricum că duminica viitoare merg cu ea 
la biserică. 

Ann se întrebă cât era adevărat ce spunea despre timpul pe 
care-l acorda familiei doctorului Llyod. Probabil le dedica 

dimineața, pentru ca mai apoi să fie liberă, să se vadă cu John. 
Spera din toată inima ca lucrurile să meargă bine pentru cei 
doi tineri, să nu întâmpine obstacole prea curând. 

Rex începu să-i vorbească despre biroul pe care-l închiriase 
începând din octombrie pentru compania sa, despre secretara 
care era o foarte bună organizatoare. 

— Te rog, nu-mi vorbi încă de plecare, Rex, îl rugă Ann. 

— De ce nu? Si pentru tine înseamnă mult eliberarea de 
Rosevean. 

— Eu nu am planuri de viitor, dar după plecarea ta, va fi 
foarte trist aici. 

Tăcură amândoi, lăsându-se atrași de soarele dimineţii, de 
susurul apei, de frumuseţea peisajului. 

-Este o binecuvântare să trăiești în locurile astea, observă 
Rex. De multe ori mi-am propus să renunţ la viaţa anostă de 
la Londra, să mă retrag în aceste ținuturi. 

— Poate ar fi fost bine să venim aici cu câteva săptămâni în 
urmă, când florile erau abia înflorite. Acum sunt pe trecute. 
Cred că atunci erau o frumuseţe. 

Rex nu mai spuse nimic, iar ea avu o strângere de inimă la 
gândul că aceste locuri își vor pierde farmecul odată cu plecarea 
lui. Au înotat în golf, iar după ce au mâncat tot ce se afla în 
coșulețul pentru picnic, Rex a ajutat-o să-și usuce părul. 
După ce a terminat, Rex a întors-o cu faţa spre el, sărutând-o. 

— Ai un păr foarte frumos, Ann. Cred că această vară îmi va 
rămâne pentru totdeauna în memorie. Timpul va lucra în 
favoarea noastră. 

Orele pe care le petrecuse cu el îi spulberaseră Annei toate 
îndoielile în privința lui. Ajunse la concluzia că insinuările lui 
Madge porneau de la felul în care vedea ea lumea, prin prisma 
banilor. Era obsedată de averea mătușii și avea impresia că 
toată lumea este la fel ca ea. Nimic din felul de a fi al lui Rex 
nu arăta că ar fi fost atras de banii Gemmei și cu ea avea o 
relaţie platonică. Ann era acum foarte îndrăgostită de el, era 
conștientă de asta, iar felul în care se purtă cu ea în această zi 
îi umplu inima de bucurie. Dragostea, decise ea, este o sursă 
incontestabilă de curaj și optimism. Timpul va lucra, după 
cum spusese Rex, în favoarea ei și a Gemmei. 


e 


Doamna Pendine se îndrepta spre cabana fratelui său, 
căruia îi ducea de mâncare. Nu făcea această vizită cu plăcere, 
o considera ca pe o datorie. Rămase în faţa unor tufe de laur 
care aveau nevoie de toaletare pentru că obosise, gândindu-se 
că va trebui să-i spună lui Hillary să le mai tundă. Auzi deodată 
glasul Gemmei: 

— Mai putem sta aici, John, nu sunt așteptată prea curând 
acasă. 

— E perfect. Eu nu trebuie să fiu văzut. 

— ubitule, acum că Gubbie este ocupat cu grădina și 
nimeni altcineva nu mai vine pe aici, spune-mi, mă iubeşti? 

— Din tot sufletul, Gemma. Orele în care nu sunt cu tine 
trec foarte greu. 

— Ştiu, iubitule. Și eu simt la fel. Sper că atunci când vei fi 
soțul meu nu-ți vei petrece serile cu prietenii, ci vei sta tot 
timpul cu mine. 

— Când voi fi soţul tău. Ce grozav sună! Mai spune odată! 
Te iubesc atât de mult, Gemma! 

Doamna Pendine rămase înlemnită în dreptul tufei de laur, 
palidă, cu genunchii tremurând. 

— O să te alerg până la casa ta, acolo ne vom lua rămas-bun. 

— Aşteaptă o secundă. Gemma... 

După ce tinerii se depărtară, doamnei Pendine îi trebuiră 
câteva minute să înțeleagă și să asimileze ce auzise. De cum 
ajunse la conac, se duse direct în bucătărie, unde o găsi pe 
Magde. 

Aceasta o privi lung, văzând-o atât de palidă. 

— Mătușă Alice, nu te simţi bine? 

— Poate cam obosită. 

— Vrei puţină apă cu lămâie? 

— Nu, un pic de lapte. M-am plimbat puţin și cred că 
soarele era cam puternic. Aș vrea să fiu singură în seara asta, 
să mă reculeg. 

După ce Madge plecă, doamna Pendine rămase să 
gândească la situaţia disperată pe care o descoperise. Avea s-o 
rezolve singură; nimeni nu trebuia să afle nimic. Trebuia să 
găsească o soluţie de a o rezolva foarte elegant, fără ca Gemma 
să bănuiască cine era autorul și fără a o face să-și schimbe 
sentimentele pentru ea. Din vorbele lor, înțelesese că situaţia 
se perpetua de ceva timp, fără ca ea să intuiască măcar ce se 

petrece sub nasul ei. Nu trebuia să-i rănească sentimentele 
Gemmei, pentru ca aceasta să nu facă vreo faptă disperată. 
Fata era cam greu de stăpânit, semăna cu mama ei și de aceea 
Alice Pendine trebuia să facă uz de toată iscusinţa ei. Începu 
să pună la cale un plan. Nu avea voie să facă nici o greșeală. 


KKK 


Când văzu că se apropie maşina cu Rex și Ann, Gemma le 
ieși înainte. 

— Bine aţi venit! V-aţi distrat bine? 

— Minunat, sublinie Ann. 

— Tu te-ai plimbat cu barca? o întrebă Rex. 

— Da. Voi unde aţi fost? 

Rex îi spuse unde o dusese pe Ann, apoi le prinse pe 
amândouă după umeri, intrând cu ele în casă. 

— Sunteţi vesele ca două privighetori, constată el. Așa și 
trebuie să fiţi într-o zi superbă ca asta. 

— Voi ţine minte toată viaţa această zi, spuse Ann. 

Gemma urcă repede scările, iar Rex, după ce o sărută pe 
obraz, spuse: 

— Şi pentru mine va fi de neuitat. 


Capitolul 7 


După două săptămâni, Rex a trebuit să meargă la Londra 
din nou, iar doamna Pendine a decis că Ann și Gemma vor 
merge cu el. 

— Gemma ar trebui să cunoască Londra și cine i-ar putea-o 
arăta mai bine decât miss Forrester? Ar fi o schimbare plăcută 
penru ele, iar pe tine nu cred că te-ar deranja, dragul meu, 
spuse doamna Pendine. 

— Îmi face plăcere, mătuşșă. Este loc destul în mașină, iar 
seara nu voi mai fi singur, voi cina cu fetele. Ce zici, Ann? 

— Va fi grozav! exclamă Ann cu prea mult entuziasm. 
Mulţumim, doamnă Pendine. Vom merge la cumpărături, 
poate vom vedea și un spectacol. 

Gemma ezita. 

— Da, ar fi bine, mormăi ea. Îmi mai trebuie niște haine. 

— Am crezut că nu prea te interesează toaletele, spuse Rex. 
Întotdeauna porți pantaloni. 

— Foarte bine. Te poți duce cu Ann la cumpărături, iar Rex 
vă va scoate seara în oraș, spuse doamna Pendine. Sunt sigură 
că Rex vă va duce la balet. 

— Te rog să ai grijă de tine, Madrina, cât lipsim, îi spuse 
Gemma. Arăţi cam obosită. 

— Nu-mi face bine vremea asta prea caldă, draga mea. 
Tu cât stai la Londra, Rex? 

— Intenţionez să plec vineri, și să mă întorc luni. Dar dacă 
vin și fetele , mi-aş putea prelungi șederea cu o zi sau două. 

Ann, care era fericită că nu se despărțea de el, făcu imediat 
un program pentru ea și Gemma și abia aștepta plecarea. 

Pentru Gemma, lucrurile nu erau așa de simple. Pe lângă 
faptul că nu se despărțea cu bucurie de John, acesta primi 
vestea cu disperare. 

— Va fi mai puţin de o săptămână, John, n-am putut 
refuza. 

— Desigur, mă aştept chiar să te simţi foarte bine departe 
de mine. Cât vom mai continua astfel, Gemma? Eşti serioasă 
sau te joci cu sentimentele mele? 

— John, cum poţi vorbi astfel? strigă Gemma cu ochii plini 
de lacrimi. 

Era o zi rece cu vânt, iar ei se aflau pe o stâncă la fel de 
întunecată ca şi cerul deasupra. 

— Îmi pare rău, iubito, sunt cam arțăgos astăzi. Dar nu vezi, 
Gemma? Nu putem continua așa. 

— Mai ai puţină răbdare, John. Suntem impreună doar de 
câteva luni! 

— Ai îndoieli în privinţa mea? 

— Nu mai fi așa de pătimaș, John. Nu am îndoieli, desigur, 
numai că mă tem să nu fim despărțiți. Trebuie să găsesc o cale 
să discut cu bunica. 

— Mereu spui asta, dar nu faci nimic în acest sens. 

Situaţia scăpa de sub control. Amândoi începuseră să 
obosească, să fie mereu vigilenţi, să se întâlnească pe furiș. 

— Nu știu ce să fac, exclamă Gemma disperată. Dacă-i 
mărturisesc bunicii, s-ar putea să mă trimită să-mi termin 
şcoala în Elveţia. 

— Dumnezeule! De parcă am fi în Evul mediu! Dacă nu 
crezi c-o poţi convinge, nu ne rămâne decât să fugim. 

— N-aş putea face asta, John, i-aș sfâșia sufletul. 

— Are suflet? N-am observat c-ar avea! Ai auzit cum mi-a dat 
ordine azi-dimineaţă să curăț magazia de unelte? De parcă aș 
fi fost sclav! De faţă cu tine și domnul Vernon. Nici nu știu 
cum m-am abținut să-i dau o replică dură! 

— Ştiu. Astăzi nu s-a simţit prea bine, o durea piciorul. Are 
dureri mari. 

— Gemma, va trebui să alegi între mine și bunica ta, dacă ea 
nu va binevoi să fie o femeie raţională. Vreau s-o abordezi la 
întoarcerea de la Londra. Eu te voi susţine, nu-ti fie teamă de 
ce-ar putea spune. 

— N-am putea să fim împreună vara asta fără ştirea cuiva? 
Curând voi împlini nouăsprezece ani. 

John îi cuprinse faţa în palmele sale mari. 

— Iubito, sper că nu te joci cu mine. Nu trebuie să-ţi fie 
teamă să aperi iubirea noastră. Eu voi fi alături de tine. 

— Bine, voi face tot posibilul să discut cu ea, răspunse 
Gemma, îngropându-și fața la pieptul lui. 

O simţi tremurând și-i netezi părul cu blândețe. 

— Te iubesc, Gemma. Voi munci zi și noapte, ca să te pot 
întreține. Nu te voi face niciodată să regreti că m-ai ales, îti jur. 
Îmi pare rău că nu sunt un pretendent eligibil în ochii bunicii 
tale. 

— Eşti cel mai bun om din lume. Poate că ne facem 
probleme în zadar. Cine știe? Poate bunica va înţelege! 

— Să sperăm, zise John, strângând-o la piept. 

Știind ce o aşteaptă la întoarcerea la Rosevean, Gemma a 
fost mult prea liniștită la Londra, dar în general, călătoria a 
fost un succes. Ann i-a făcut turul Londrei, au fost la un 
spectacol de balet și la teatru. În ultima seară, Rex le-a dus la 
un concert la Festival Hall. Gemma părea obosită după 
spectacol și vru să se ducă imediat la culcare. Ann și Rex 
rămaseră în hol, să mai vorbească. 

— Ţi-ai rezolvat problemele, Rex? 

— Da, am aranjat să preiau acele birouri din octombrie. 

— Şi unde vei locui? 

— Probabil într-un hotel pentru început, până găsesc un 
apartament potrivit. 

Din nou, Ann simţi o strângere de inimă, la gândul că 
se va despărți de el. Discuta viitorul lui, din care ea nu 
făcea parte. 

— Vom mai discuta problema asta, Ann. Va trebui să-mi dai sfaturi. 

— Nu cred că ești genul de persoană care are nevoie de 
sfaturi, dar voi fi fericită să te ajut. 

— Gemma părea neobișnuit de tăcută, nu ţi s-a părut? 

— Da, așa era. 

— S-a întâmplat ceva? 

— Nu ştiu nimic. Poate este doar obosită. 

— Gemma nu obosește prea ușor, sau eu n-am mai văzut-o 
obosită până acum. Este un izvor de energie. 

— Mie mi-a făcut o deosebită plăcere să fiu departe de 
Rosevean. Nu este un cămin pentru nimeni. 

— Dar tu eşti o tânără care aduce calmul și liniştea peste tot, 
Ann. Mă bucur că ţi-ai regăsit echilibrul, după accident. 

— Da, mi-am revenit, cu ajutorul tău, Rex. 

— Poate a fost şi o chestiune de timp, doar. 

Ann se întrebă dacă el știa oare cât de mult o ajutase nu 
numai cu bunătatea sa, ci mai mult prin faptul că intrase în 
viaţa ei, încât pierderea părinţilor era acum o amintire tristă. 
Când sosise aici, o simţea foarte acut, ca pe o rană profundă 
în suflet. Rex Varner o ajutase să treacă peste această rană și 
nu-i mai lăsase loc pentru altceva. Își dori să nu trebuiască să 
se întoarcă în acea zi la Rosevean. Se simțea mai în siguranță 
cu el departe de Rosevean. 

Când se duse direct în camera ei, fu surprinsă s-o găsească 
acolo pe Gemma, stând pe pat. Părea pierdută. Încercă să 
zâmbească. 

— Ai stat cam mult. 

— Am mai stat de vorbă. Ce este, draga mea? Pari obosită. 

— Mă simt obosită și nu prea am chef de vorbă. Te superi? 

— Nu, sigur că nu. 

Ann se așeză lângă foc, iar Gemma îi spuse: 

— I-am promis lui John c-o să-i vorbesc bunicii despre 
dragostea noastră la întoarcere, dar sunt prea speriată s-o fac. 
Crezi că există cea mai mică şansă să fie de acord cu logodna 
noastră? 

— Va fi cam greu, draga mea. Ai doar optsprezece ani. 

— Ştiu. Iar John este fiul grădinarului. O, ce prostie! 
Ce contează asta! John este tânăr, puternic, deștept. Cine nu 
l-ar iubi? Poate bunica, doar... este atât de demodată... 

Ann se ridică să aprindă radiatorul electric. Nu știa ce sfat 
să-i dea Gemmei. Îi spuse ce credea ea c-ar fi mai bine. 

— Cred c-ar trebui să-i spui lui Rex, mai întâi. El o 
înțelege pe bunica ta, iar ea îl va asculta. Rex ţine foarte 
mult la tine. 

— Ştiu. Dar când am vrut să deschid discuţia, n-a părut prea 
entuziasmat. Iar lui John nu-i place prea mult. 

— De ce nu? 

Gemma ezită o clipă, apoi spuse: 

— Este o prostie ce spun, dar cred că este gelos pe Rex. 
Consideră că Rex ar fi alegerea perfectă pentru mine, deci 
coincide cu opinia bunicii. Eu nu pot decât să râd, pentru că 
mi se pare absurd. Rex este unchiul meu preferat, este un 
scump, dar atât de diferit de mine și de John! Mă gândeam 

să-i cer sfatul lui Gubbie, dar el nu are trecere la bunica. 
Ai rămas doar tu, Ann. Ai putea face ceva pentru noi? 

— Ce pot face eu, Gemma? Sunt doar o angajată! Dacă aș 
încerca ceva, mi-ar spune imediat că nu este treaba mea. Mi-ar 
plăcea să vă susțin cauza, pentru că John mi se pare un tânăr 
responsabil, dar nu știu dacă părerea mea contează. 

— Mi-ar fi plăcut ca John să nu fie aşa de nerăbdător. 
Mi-a spus chiar că începe să considere că nu îl iubesc cu 
adevărat. 

— Crezi că te-ar ajuta să discutăm cu toţii înainte de a lua o 
hotărâre? Singur, Rex nu ti-ar fi de ajutor? 

Gemma ezită din nou. Ann observă că avea cearcăne 
adânci, semn că se consuma foarte mult. 

— Mă gândeam să discutăm noi două cu John, apoi, dacă el 
este de acord, să-l chemăm și pe Rex. 

— Așa vom face. Iar acum, te rog să te înveselești. Noi patru 
vom găsi O cale de a o convinge pe bunica ta. 

— Bunica parcă spunea că este bine să te măriţi tânără. 

— Adevărat? Mă gândeam că dacă John va găsi o slujbă 
bună și va dovedi că poate avea grijă de tine, poate și bunica 
se va îndupleca. Dar nu trebuie să te aștepți ca ea să fie 
numaidecât de acord, Gemma. Sunt sigură că va trebui să 
aștepți. 

— Lui John nu-i place așteptarea, și nici mie. Și nici n-aş 
vrea să plece de aici, ar fi foarte greu pentru mine. 

— Acum, culcă-te, draga mea, nu-ți mai face probleme. Dacă 
vă iubiți cu adevărat, nimic nu poate interveni între voi. 

— Ce bună ești tu, Ann! Acum mă simt ceva mai bine. Te rog 
să nu-i spui lui Rex până nu vorbesc cu John, da? 

— Nu-i voi spune. Și acum la culcare , draga mea. John o să 
creadă că ai petrecut cam mult la Londra când te va vedea cu 
cearcăne sub ochi. 

După ce se culcară, Ann nu adormi multă vreme, neștiind 
cum va reacționa doamna Pendine aflând de dragostea celor 
doi. După ce adormi, îi visă pe Rex și Gemma. Era amândoi în 
pericol și ea nu-i putea ajuta cu nimic. Fugi după ei, dar se 
împiedică și căzu, iar Rex se întoarse s-o ajute să se ridice, dar 
când ridică privirea era John Hillary, iar Rex și Gemma 
dispăruseră. 


Capitolul 3 


Doamna Pendine se afla la biroul ei, privindu-i pe cei doi 
bărbaţi. Hillary se muta de pe un picior pe altul, cu privirea în 
jos. Fiul lui îi înfrunta privirea încordat. Îi lăsă să aștepte 
câteva secunde înainte de a începe. 

— Voi spune pe scurt ce am să vă reproșez, Hillary. Aș vrea 
să te întreb dacă ştii că fiul tău a încercat să-mi seducă 
nepoata? Nu nega, zise bătrâna când John încercă să 
protesteze. Ai știut, Hillary? 

— Nu, doamnă Pendine, și nici nu pot să cred asta, 
răspunse omul. I-am văzut de câteva ori impreună, dar am 
crezut că este doar prietenie... este adevărat, John, ce aud? 

— Nu mă interesează nimic din ce va spune fiul tău, Hillary. 
Crezi c-aș face astfel de acuzaţii dacă n-ar fi adevărate? 

— Nu sunt adevărate! izbucni John. O iubesc pe nepoata 
dumneavostră şi vreau să mă căsătoresc cu ea. Gemma mă 
iubește și ea şi nimeni nu poate schimba asta. 

— Dacă mi-ai spune că vrei s-o iei de nevastă pentru averea 
familiei Pendine, ar fi de înțeles. Gemma este o copilă. N-a fost 
greu să-i sucești minţile. Am alte planuri pentru ea. 

— Şi care ar fi acelea? 

— Nu le discut cu tine, și te rog să nu fii agresiv. Ce idee 
ti-a venit, să te însori cu nepoata mea! Când va avea destulă 
minte ca să vrea să se mărite, nu mă îndoiesc că o va face cu 
Rex Vernon, pe care-l cunoaște de ani. Nu voi tolera ca un 
membru al personalului meu să sucească minţile unei copile. 
Te rog să părăsești imediat această proprietate, John Hillary, și 
să nu te aștepți la recomadări din partea mea. 

— Am vrut ca Gemma să vă spună că s-a îndrăgostit de 
mine, chiar de la început. N-am avut intenţia să ascund nimic, 
doamnă Pendine. 

— Chiar așa? Te-ai fi așteptat să te primesc cu braţele 
deschise? Eşti concediat din acest moment și aș vrea să mai afli 
un lucru: dacă nu-mi dai cuvântul de onoare că nu vei mai lua 
legătura cu Gemma, îi voi concedia și pe părinţii tăi. 

— După atâţia ani în care v-am slujit, doamnă Pendine! 
izbucni bătrânul Hillary. 

— Îmi pare foarte rău, Hillary. Te-am crezut când ai spus că 
n-ai ştiut nimic din ce se punea la cale, dar dacă fiul tău nu se 
conformează, tu vei fi cel care va plăti preţul cel mai mare. 

— Aşadar, vă folosiţi de părinţii mei să mă șantajaţi s-o 
părăsesc pe Gemma? interveni John. 

— John! exclamă bătrânul Hillary, care nu mai știa ce să 
spună. 

— Ai de ales, John, şi nici nu mai discut cu tine. Voi cere 
protecţie legală pentru nepoata mea, care are doar 
optsprezece ani. Îi va fi interzis să se mărite. 

— O să vă urască pentru asta. 

— Mai târziu, când va avea destulă minte, o să-mi 
mulțumească. Nu vreau ca nepoata mea să fie nefericită, dar 
sunt sigură că imediat ce vei pleca, te va da uitării și-și va relua 
viaţa. 

— Desigur, va trebui să renunti la miss Gemma, John, nu 
este pentru tine. Sunt multe alte fete... 

— Exact, zise doamna Pendine. Nu vreau să mai discutăm în 
contradictoriu... Gândește-te bine la decizia pe care o iei. 
Nu le amărt soarta părinţilor. Nu uita că-i vei lăsa fără pensie 
la bătrâneţe! De acum înainte Gemma va fi strașnic păzită 
până când Rex Vernon va fi în măsură să se ocupe de ea. 
Alegerea îti aparţine. Pe la ora douăsprezece dă-mi de știre, să 
știu ce ai decis să faci. Oricum, vei părăsi Rosevean pentru 
totdeauna în cursul acestei zile. 

Doamna Pendine se rezemă de spătarul scaunului, după ce 
John ieși trântind ușa. Ce tânăr impertinent! Îşi imagină că 
reușise bătălia cu el, dar se simțea epuizată. 

Madge, care stătuse prin preajmă ca să nu scape nimic, 
nu-și revenea din uimire. Nu putea să creadă că micuța 
Gemma mersese atât de departe. Se întrebă cum de aflase 
scorpia bătrână. Micuța ei, Gemma! Dacă n-ar fi fost ea, 
Madge ar fi moștenit averea Pendine. Ea şi unchiul Gubby, dar 
acesta nu era în grațiile surorii sale. Oricum, cu sau fără 

Gemma, și ei îi revenea ceva din moștenire, după cum spusese 
mătușa foarte clar. Dar dacă Gemma se încăpăţâna să facă o 
căsătorie fără rost, ei i-ar fi revenit o parte mai mare. Scoase o 
țigară și începu să tragă cu nesaţ din ea. 

În timpul acesta, John Hillary își privea părinţii cu o mină 
nefericită. 

— Băiete, știi că eu și mama ta am pus fericirea ta pe primul 
plan întotdeauna, dar fata asta nu ţi-o poate aduce. Nu se va 
căsători cu unul din clasa noastră socială. Este obişnuită cu o 
viaţă bună. Și apoi, nu este decât un copil, după cum a spus 
doamna Pendine. 

— Dar mă iubește, îl opri John. 

— Tinerii se îndrăgostesc foarte ușor, dar le trece la fel de 
repede. Eu am cincizeci și opt de ani; mama ta cincizeci și 
cinci. Suntem prea bătrâni ca să începem o nouă viață, John. 
Aici este căminul nostru, munca noastră. Viitorul nostru. 
Nu putem pierde totul de dragul aventurii tale cu o fată 
căreia nu-i va fi permis să se mărite cu tine. 

— Imediat ce va împlini vârsta, nu vor avea cum s-o 
oprească. 

— Asta înseamnă să mai aștepți doi ani. Multe se pot 
întâmpla până atunci. Între timp, viața ta va deveni o ruină. 

— Ai putea găsi o slujbă în altă parte, tată. 

— Şi o casă? întrebă mama. John, dragul nostru, ştii ce mult 
însemni pentru noi și n-am sta pentru nimic în lume în calea 
fericirii tale , dar o cunoşti doar de câteva luni pe miss 
Gemma. Eşti tânăr, ai toată viaţa în faţă. Relaţia asta nu are 

cum să-ți aducă fericirea. Miss Gemma nu-și va înfrunta 
niciodată bunica. Chiar vrei să te sacrifici pentru un vis care 
nu se va implini niciodată? 

John îi privi cu tristeţe. Era adevărat ce spuneau. Erau prea 
bătrâni să mai ia viața de la început, în altă parte acum. 
Din nefericire, totul depindea de bani, totul se rezolva cu bani 
în viața asta. Le era teamă să părăsească acest loc, care 
însemna stabilitate pentru ei. lar Gemma? Era destul de 
puternică să lupte cu familia ei? Își aminti cum tremura la 
pieptul lui, ca o pasăre speriată. Se întorse spre fereastră, 
recunoscându-și înfrângerea și chipul Gemmei îi trecu repede 
prin faţa ochilor ca o sabie. Poate că ea va reuși să-l uite 
repede. Poate că Vernon o va ajuta. Dar el n-o va uita 
niciodată. Se întoarse spre părinţii săi. 

— Ei bine, eu voi pleca. Ne întâlnim acasă la ora 
douăsprezece. 

Mama începu să plângă. Hillary își prinse soția după umeri. 

— Nu-ţi mai face probleme, draga mea. Până la sfârșitul 
anului, fiul nostru va găsi o altă fată. Să sperăm că va fi una 
decentă, care să-i ofere o viaţă liniștită. Miss Gemma nu făcea 
parte din lumea noastră. 

Când John îi comunică doamnei Pendine intenţia sa de a 
părăsi Rosevean, aceasta spuse satisfăcută: 

-Bine că ai puţină responsabilitate, că te-ai gândit la părinţii 
tăi. Aş vrea să-mi mai promiteţi un lucru, continuă ea 
adresându-se întregii familii Hillary: nu vreau să se afle nimic 
din ce s-a discutat azi aici. La rându-mi, nu-i voi spune nimic 

Gemmei, care nu va afla că am ştiut. Îi vom spune că John a 
găsit o slujbă bună în altă parte și că a trebuit să plece foarte 
repede. 

— Va trebui să-i las măcar un bilet, doamnă Pendine, 
îndrăzni John. 

— Pentru ce? Vreau să te uite cât mai repede, nu să te 
plângă. 

— Cum puteţi fi atât de brutală? Ce va gândi Gemma? 

— Că a fost un simplu flirt, ceea ce a și fost. În câteva 
săptămâni, te va da uitării. Nu trebuie să mai existe nici un fel 
de comunicare între voi. 

— Nu mai trebuie să continuaţi cu jumătăți de măsură, 
John, interveni şi domnul Hillary. 

— Doamnă Pendine, v-aţi folosit de poziţia dumneavoastră 
ca să ne călcaţi în picioare sentimentele; sper că veţi primi 
ceea ce meritati, răspunse John. 

— Las în seama ta, Hillary, să nu se afle unde a plecat fiul 
tău. Nu vreau să mai aud de el aici, la Rosevean. Nici în altă 
parte. Acum, poți pleca. 

Cei doi Hillary plecară, iar bătrânul își privi fiul, al cărui 
chip devenise foarte încordat. 

— N-o lua prea dur, fiule. Poate-ţi va fi mai bine în altă 
parte. Aici, oricum, nu ti-ar fi fost. 

— Cum să-mi fie bine, tată, fără ea? 

— Ce vei face, fiule? 

— Plec în Canada, tată. Încep să muncesc cu unchiul Bill. 
M-am săturat de ţara asta de snobi. 

— Ce veţi face? Ferme legumicole? Sunt convins că te vei 
descurca mai bine acolo, fiule. Dar să nu ne uiti! 

— Cum să vă uit, tată? Acum există avioane, nu mai este o 
problemă să străbaţi distanţele lungi! 

— Şi până pleci, unde vei sta? 

— Mă duc la Londra, să fac toate aranjamentele pentru 
plecare. Nu vă faceţi probleme pentru mine. 

Nu, se gândi Frank Hillary. Tânărul avea ideile sale proprii, 
ştia ce voia. Relaţia cu Gemma Pendine fusese una nefericită, 
dar probabil nu făcuse decât să grăbească ceea ce era 
inevitabil, pentru că John își pusese de mult în minte să plece 
în Canada. Oftă. Asta este viaţa. Faci copii, te sacrifici pentru 
ei se aibă ceea ce tu n-ai avut , apoi îi pierzi tocmai când începi 
să ai nevoie de ei. 


Capitolul 9 


Tocmai începu ploaia, când Rex intră pe porţile 
Roseveanului. 

— O să sfidăm toate regulile Madrinei și o să mergem direct 
acasă. Nu văd de ce ar trebui să ne udăm, sau să-i cerem lui 
Hillary să ne aducă bagajele, când ni le putem duce singuri, 
spuse Rex. 

— Unde ar mai putea fi impuse astfel de condiţii, dacă nu la 
Rosevean? zise Ann, ușor disperată că se întorseseră în acest loc. 

— Excentricităţile pot fi admise până la un punct, 
preciză Rex. 

Magde le deschise ușa, zâmbindu-le. 

— Nu-mi vine să cred! Ai intrat cu mașina până aici, pe 
aceste sacre trepte! Fii atent, Rex, bătrâna nu este prea bine 
dispusă. 

Fiecare își luă bagajul, dar, din nefericire, doamna Pendine 
îi surprinse în hol. Se sprijinea de scară și era foarte palidă. 

Pielea ei părea aproape transparentă, observă Ann, dar vocea 
îi era la fel de autoritară, ca întotdeauna. 

— Bine aţi venit! Gemma, draga mea, ţi-a plăcut călătoria? 

— N-a fost prea rea. 

— Eşti foarte elegantă, Madrina! remarcă Rex. Să nu-mi spui 
că te duci la vreo petrecere. 

— În seara asta, vicarul și familia sa vin la masă, la ora opt, 
ca să aveţi timp să faceţi duș, să vă schimbaţi. Haideţi, nu mai 
pierdeţi vremea, îi zori ea. 

— Nu ne hăitui de cum am venit, bunico, o rugă Rex. A fost 
un drum lung și ne așteaptă și invitaţi la cină! exclamă Rex. 

— Ştiu, dragul meu, răspunse bătrâna. Dacă sunteţi obosiţi, 
o să vă scuz în faţa vicarului. Gemma, tu nu ai de ce să fii 
obosită, așa că te rog să te schimbi cu o rochie drăguță. 
Miss Forrester? Sper că vei lua cina în camera dumitale! Este o 
cină cu prietenii noștri. 

Ann roși la o astfel de concediere și spuse încet: 

— Sigur că mă voi bucura de o seară liniștită, doamnă 
Pendine. 

— Rex, pe tine te aşteaptă ceaiul în salon. 

— Nu-mi place cum arăţi, Madrina, răspunse el. Ai nevoie 
de odihnă. 

— Mă simt foarte bine. Mă bucur că tu și Gemma v-aţi 
întors. Deşi a fost o obrăznicie din partea ta să aduci mașina 
până aici, în fața intrării. 

— Ştiu, Madrina, dar ploua prea tare. Dar într-o bună zi, tot 
te voi convinge să te urci în mașină, chiar dacă ar fi ultimul 
lucru pe care l-aș face. 

— Niciodată! Mașinile astea nu fac decât să ne polueze 
aerul. Dar te iert de data asta. 

— Ar trebui să pui o copertină pe toată aleea, dacă nu vrei 
să venim cu mașinile până aici. 

— Oamenii au trăit foarte bine și înainte de a apărea 
mașinile voastre. Existau pelerine de ploaie și umbrele, şi ne 
foloseam din plin picioarele care pentru mers ne-au fost 
date. 

Rex o prinse după umeri. 

— Aşa a fost, dar nu poţi opri timpul în loc; lumea 
evoluează, draga mea. 

Când Rex intră în salon însoţit de doamna Pendine și de 
Ann, aceasta o văzu pe Gemma cum ia o pelerină de ploaie 
din cuier. Gemma îi zâmbi Annei, care își închipuia unde se 
duce. Ann surprinse o privire ciudată pe care Madge i-o 
aruncă Gemmei. Nu părea să prevestească nimic bun. 

Doamna Hillary îi deschise Gemmei. 

— Bună seara, doamnă. John? I-am adus cartea pe care m-a 
rugat să i-o cumpăr de la Londra. 

— John a părăsit Roseveanul, miss Gemma, zise doamna 
Hillary cu jumătate de gură. Femeia considera că Gemma era 
cauza tuturor relelor care se petrecuseră în ultimul timp. 
Considera că fata seamănă foarte mult cu mama ei, italianca. 
Nu putea să creadă că John ar fi încercat s-o seducă. 

— A plecat? repetă Gemma. Nu pot să cred! 

— A avut ocazia unei slujbe bune și n-a ratat-o. A plecat 
vineri după-amiază. 

— Dar eu am plecat cu o zi înainte și nu mi-a spus nimic de 
nici o slujbă! 

— A primit o telegramă de la unchiul din Canada. 

— Și acum, unde este? 

— Nu ştiu să vă spun, miss Gemma. Ne-a promis că ne va da 
de veste din Canada. 

— Nu pot să cred. N-a lăsat nici o adresă? 

— Nu, pentru că voia să plece cu primul vas. Miss Gemma, 
adăugă doamna Hillary cu cruzimea unei mame geloase. 
Cred că abia aștepta să scape de aici. Avea multe complicații. 
lar acum, vă rog să mă scuzaţi, am multă treabă. 

— Pentru mine n-a lăsat nici un mesaj? încercă Gemma, 
disperată. 

— De ce s-o fi făcut? Dragul meu, tocmai îi explicam lui miss 
Gemma că John nu ne-a lăsat nici o adresă, îi spuse doamna 
Hillary soțului ei care apăruse. 

— Nu ne-a lăsat nici o adresă, abia aştepta să plece. Aștepta 
doar vestea de la unchiul Bill. Aţi avut o călătorie plăcută la 
Londra, miss Gemma? 

— Da... nu mi-a lasat... au fost probleme înainte de 
plecare...? 

— Probleme? De ce ar fi fost probleme? A fost o plecare 
precipitată, desigur. Nu putea lăsa să-i scape ocazia asta bună 
de a se realiza în Canada. 

— Da, ştiu, numai că nu înţeleg de ce a plecat în așa mare 
grabă. 

— John este un tânăr impetuos. Dar nu mai staţi în ploaie, 
miss Gemma, nu este bine să vă udati. 

Gemma îi privi pierdută și când bătrânii închiseră ușa, se 
întoarse pornind disperată spre  pajiştea din faţa casei. 
Nu înţelegea de ce o privise doamna Hillary cu atâta ostilitate. 
Oare John se gândise că ea nu va avea niciodată curajul de a-și 
înfrunta bunica și plecase fără o vorbă? Dar nu, John nu putea 
să plece fără să-i lase un mesaj. Uluită, se întoarse udă leoarcă 
la Rosevean şi reuşi să se strecoare nevăzută în camera cei. 
Continua să se uite la pachetul cu cartea pe care îl ţinea în 
mână. Era o carte despre cultivarea pomilor fructiferi pe care 
el o rugase să i-o aducă de la Londra. Cartea se udase, dar se 
mai putea citi pe prima pagină dedicaţia: 


„ lubitului meu, John, cu dragoste de la mine“ 
Gemma 


O aruncă pe fereastră și se așeză direct pe podea, 
îngropându-și faţa în palme. Nici nu auzi gongul care chema 
lumea la cină, iar când doamna Vincent îi bătu la ușă, îi spuse 
că nu are chef să mănânce nimic. 

— Cred că este prea obosită, comentă doamna 
Pendine când primi mesajul. Rex, ai obosit-o prea tare la 
Londra? 

— Nici vorbă. Gemma mi s-a părut prea tăcută și lipsită de 
chef în această călătorie. 

— Poate că trebuie să schimbe atmosfera. 

— Poate ar vrea să vină cu noi la North Wales, zise doctorul 
Lloyd. Ar fi o companie foarte plăcută pentru Grace. 

— Da, ar fi grozav, întări și Grace, care era o tânără foarte 
drăguță, doar cu un an mai mare decât Gemma, care deși 
cunoștea de mult familia Pendine, tot nu putuse să treacă 
peste teama pe care i-o inspira doamna Pendine. 

— O să vorbesc cu Gemma , vă mulțumesc în numele ei 
pentru invitaţie, răspunse doamna Pendine. Sunt sigură că va 
fi încântată. Cât veţi sta acolo? 

— Două săptămâni. 

— Minunat! 

— Snowdonia este un ţinut grozav, unde poți găsi toate 
formele de relief. 

Când Ann bătu la uşa Gemmei a doua zi dimineaţă, înainte 
de micul dejun, se confruntă cu un chip posomorât. 

— Draga mea, ce este cu tine? 

— John a plecat. 

— Ce vrei să spui? Stai aici pe sofa și povestește-mi. 

Gemma îi spuse dintr-o răsuflare tot ce știa. 

— Este imposibil, zise Ann. 

— M-am gândit toată noaptea. Am găsit doar două explicaţii 
care ar avea sens. Ori John s-a gândit la situaţia noastră și a 
considerat-o fără speranță, crezând că nu voi avea curajul să-i 
spun bunicii și a plecat. Știu că stătea aici numai pentru mine. 
Îi displăcea teribil acest loc. Sau unchiul lui chiar i-a 
telegrafiat, după cum a spus doamna Hillary, și voi aștepta 

veşti de la el. Dar oricum, trebuia să-mi lase un mesaj. Însă nu 
există nimeni de încredere, încheie Gemma, patetic. 

Ann nu putea crede că John se jucase cu inima bietei 
Gemma. 

— Dar la posibilitatea să vă fi văzut cineva și să-i spună 
bunicii tale te-ai gândit? 

— Doamna Hillary mi-a spus că n-au fost nici un fel de 
probleme, doar că John a vrut să profite de situaţia asta și i-a 
cerut bunicii permisiunea să plece. O s-o întreb și pe ea. 

— Îi vei spune ce simţi pentru el? 

— Nu, nu are rost până ce nu primesc vreo veste de la el. 
Sunt sigură că n-ar fi plecat fără o vorbă. John mă iubește. 

— Stiu, draga mea, tot așa cum mai știu și că vei primi vești 
de la el destul de repede. 

— Da, și eu cred. Îmi pare rău că am gândit urât despre el. 
Ştiu ce vrea să facă, numai că... 

— Spune, draga mea. 

— Doamna Hillary mi s-a părut foarte ostilă aseară, de parcă 
m-ar fi învinovăţit pe mine de plecarea fiului ei. Parcă insinua 
c-ar fi plecat să scape de mine. 

Deodată, Gemma sări în sus. 

— Vine poştașul! exclamă ea. Poate are ceva pentru mine. 
Te rog, nu spune nimic nimănui, Ann. 

— Nu, draga mea. Aleargă puţin, să prinzi un pic de culoare 
în obraji, nu arăţi prea bine. 

Gemma plecase. Când se întoarse, după chipul ei 
posomorât, Ann înţelese că nu primise nimic. 

— Va veni scrisoarea pe care o aștepți, Gemma, sunt sigură 
Că va veni, o îmbărbătă ea. 

Când doamna Pendine intră în biroul Annei cu niște 
scrisori în mână, la câtva timp după aceea, Gemma o 
aștepta. 

— Ai puţin timp pentru mine, bunico, înainte de a începe 
să lucrezi cu Ann? 

Ann le privi pe cele două; bătrâna doamnă Pendine, înaltă, 
frumoasă, îmbrăcată impecabil cu o rochie de culoarea 
lavandei şi cu dantelă albă la gât, cu trăsături clasice, care nu 
fuseseră urâţite de trecerea anilor, și nepoata ei, palidă și 
încordată. Ann admiră curajul fetei, care încerca să se 
elibereze de sub autoritatea bunicii sale. 

— Numai dacă este ceva important, draga mea. Ştii că nu-mi 
place să mă întrerup din lucru. 

— Va dura doar cinci minute. 

— Foarte bine, să mergem în salon. 

Gemma nu fu singura care simţi ostilitatea bătrânei, se 
gândi Ann, închizând ușa în urma lor. Ar fi vrut să audă 
discuţia dintre cele două. Gemma îi va spune bunicii despre 
dragostea ei. 

— Ce este, Gemma? o întrebă doamna Pendine, imediat ce 
rămaseră singure. Nu-mi place cum arăţi. 

— Nu mă simt bine. 

— Cred că drumul cu mașina te-a obosit peste măsură. 
Era mai bine dacă vă duceaţi cu trenul. 

— Bunico, doamna Hillary mi-a spus că John a plecat 
de aici. 

— Da, draga mea. 

— De ce? 

— Așa a vrut el. Nu-i plăcea ce făcea aici și nici eu nu eram 
mulțumită de munca lui. Pierdea prea mult timp. L-aș fi 
păstrat de dragul tatălui său, dar a avut șansa unei munci mai 
bune. Nu l-am oprit. 

— Dar a fost ceva subit, nu? 

— Așa Sunt tinerii de astăzi, spuse bătrâna. Nu au 
astâmpăr. Caută numai slujbe ușoare. Acum, ce voiai să-mi 
spui draga mea? 

Gemma o privi neajutorată. 

— Asta a fost totul. Am vrut să-l văd pe John, să-i dau cartea 
despre cultivarea pomilor, pe care m-a rugat să i-o aduc de la 
Londra. 

— Ai fost foarte amabilă, draga mea, dar nu și 
înţeleaptă. Cine știe ce ar fi crezut John! Ai prea multă 
încredere în oameni, Gemma. Nu trebuie să-i încurajezi 
prea mult. Apropo, doctorul Lloyd te-a invitat să petreci 
două săptămâni cu familia lui, la North Wales. I-am spus 
că vei accepta cu bucurie invitaţia. Schimbarea aerului 
ti-ar face foarte bine, după Londra care se pare că nu ţi-a 
priit deloc. 

— Nu am nimic organic, bunico, dar nu vreau să plec cu 
familia Llyod. 

— Am crezut c-o să-ţi facă plăcere, zona aceea este superbă. 
Acum, te rog să mă lași să lucrez cu miss Forrester, s-a strâns 
multă corespondenţă cât a fost plecată. L-ai cam neglijat pe 
Rex, nu crezi? 

— Adevărat? 

— Cred că este puţin afectat că nu te-ai bucurat de vizita la 
Londra. Ai grijă de el, știu că ţii mult la el. 

— Da, zise Gemma, pornind spre feresatră. 

Bătrâna plecă, fiind convinsă că peste câteva zile nepoata ei 
se va uita cu alți ochi la Rex Vernon. Va trebui să discute cu el 
imediat. Bine c-a reușit să depășească acel episod foarte urât! 
Între timp, va trebui s-o supravegheze atent pe Ann Forrester. 
Dacă venea vreo scrisoare de la John pentru Gemma, numai 
prin intermediul ei putea veni. Și apoi, această miss Forrester 
devenea cam apropiată de Rex. Va trebui să curme această 
situaţie. Va mai trebui să-i manipuleze un pic pe cei doi și 
situaţia va intra pe făgașul dorit de ea. 


Capitolul 10 


Doamna Pendine folosi ocazia de a discuta cu Rex Vernon 
chiar în seara aceea înainte de cină, când se aflau pe terasă. 
Se schimbase vremea, era din nou frumos și cald. 

— Sunt îngrijorată din cauza Gemmei, se confesă 
doamna Pendine. Mi se pare supărată, epuizată. Ai putea 
petrece mai mult timp cu ea? Tu ai darul de a o înveseli; 
cred c-a fost dezamăgită c-ai avut prea mult de lucru în 
ultimul timp. 

— Şi mie îmi face plăcere prezenţa ei, dar m-a cam evitat în 
vara asta. 

— Este o fată foarte sensibilă. Poate a simţit că nu este 
dorită. Abia aştepta să audă că-ţi vei petrece vara aici, dar miss 
Forrester te-a cam monopolizat, dragul meu. 

— Se rezolvă, Madrina. N-aş răni sentimentele Gemmei 
pentru nimic în lume. 

— Ştiu că n-ai face-o. Şi ea ţine mult la tine, Rex. 

Zilele următoare, Rex își respectă cuvântul și petrecu mai 
mult timp cu Gemma. Ann avu impresia că fata și-a mai 
pierdut din tristeţea ultimelor zile, cu toate că urmărea zilnic 
poștașul. Ann era prea ocupată cu munca ei ca să mai aibă 
timp să petreacă impreună cu Gemma. Când Rex îi spuse că 
urma să petreacă puţin din timpul liber cu el și Gemma, 
doamna Pendine o chemă și-i spuse: 

— Miss Forrester, aș vrea să-ţi vorbesc.Te-aș ruga să-i lași pe 
Gemma și pe Rex să meargă singuri la plimbare. 

— Sigur că da, doamnă Pendine. Aș vrea să le spun, doar. 

— Nu este nevoie, le spun eu. 

Ann simţi o strângere de inimă văzându-i figura crispată și 
rece. Ştia că i se coace ceva și-și dori să fi fost mai puţin 
vulnerabilă. Rex avea dreptate. Avea nevoie de cineva s-o 
protejeze împotriva durității vieţii de aici, la Rosevean. 

Doamna Pendine continuă: 

— Miss Forrester, te rog să mă asculti în continuare. Munca 
dumitale aici a fost din multe puncte de vedere satisfăcătoare, 
dar mă tem că ai înţeles greșit poziţia dumitale în această casă. 
Eşti angajată, nu membru al familiei. 

— N-am uitat asta nici un moment, doamnă Pendine. 

— Nu? Și cum explici atunci atitudinea faţă de Rex Vernon? 
Așa se poartă dactilografele cu stăpânii? Sunt eu depășită? 

— N-am uitat asta nici un moment, doamnă Pendine. 

— Nu? Atunci, felul familiar în care te porti cu domnul 
Vernon este greu de explicat. 

— Dar sunt în afara programului, doamnă. Trebuie să stau 
de vorbă cu cineva, când nu lucrez. 

— Există un club social în sat, unde te poți duce. Ai propria 
ta cameră aici, unde-ţi poţi invita prieteni. Iar dacă vrei să pleci 
la Londra, să te distrezi, nu trebuie decât să-mi spui. 

— O parte din munca mea era să-i tin companie Gemmei. 

— Parte de care nu te-ai achitat, aș putea spune. Ziua nu 
știai niciodată unde se află, iar în timpul tău liber îl 
monopolizai pe Rex, pentru ca s-o superi pe Gemma. A ajuns 
o situaţie jenantă pentru mine dar și pentru el. 

— EI v-a spus asta? 

— EI realizează c-a neglijat-o pe Gemma. Mi-a promis să 
petreacă mai mult timp cu ea. Te rog să-ţi amintești că ești 
dactilografa domnului Vernon, nimic mai mult. Dacă nu te 
conformezi, te voi invita să pleci. 

Ann roșise până în vârful urechilor. 

Doamna Pendine schimbă tonul. 

— Te rog să nu consideri că dau vina doar pe tine. Și Rex 
trebuie învinuit, nu mă îndoiesc. Te-a încurajat prea mult. 
Vezi, eu sunt o femeie cu concepții învechite, miss Forrester. 
Ceea ce pare normal la Londra, este revoltător aici. Rex , ca 
orice tânăr, este desigur dispus să flirteze cu o dactilografă. 
Probabil, el te-a încurajat să te porţi în maniera pe care eu o 
condamn. O să vorbesc cu el. Vreau ca Rex și Gemma să se 
căsătorească. Dar de fapt, nu este problema dumitale. Gemma 
este prea tânără ca să ştie ce este bine pentru ea. Acum, draga 

mea, sper să nu fi fost prea dură cu tine. Dar când angajez pe 
cineva, trebuie să facă ce vreau eu. Te rog așadar, să te porți 
mai reţinut cu domnul Vernon, iar pentru distracţie te poţi 
duce în afara Roseveanului. Madge te poate prezenta 
comunității de aici; mai sunt activităţi și la biserică. O să-l rog 
pe vicar să ia legătura cu tine. 

— Nu este necesar, vă mulţumesc, doamnă Pendine. 
Lectura și muzica îmi sunt de-ajuns. 

— Foarte bine. Iar acum, după această discuţie, sper că ne 
vom înțelege mai bine. Asta este tot. 

Întoarsă în cameră, Ann încercă să se liniștească. Lucrurile 
nu puteau continua așa. Îi era tot mai greu să stea în casa asta 
în continuare. Se gândi să-i înapoieze cartea lui Gubbie și să 
mai discute cu el, pentru că-i plăcea felul lui excentric de a fi. 
ÎI găsi citind un jurnal de horticultură, iar el păru fericit c-o 
vede. 

Încăperea era, ca de obicei, plină de cărţi și ziare. 
Ann începu să strângă lucrurile risipite pe podea, pentru ca să 
aibă pe unde să calce. 

— De ce vor femeile să facă ordine peste tot? întrebă 
Gubbie. O dată pe zi, de preferinţă la sfârșitul zilei, este 
de-ajuns. Eşti la fel ca madame Hillary, care vine aici să curețe 
miercurea. Mă scoate din sărite de fiecare dată. 

— Murdăria trebuie curățată din când în când, Gubbie. 

— Prea mult timp pierdut cu lucruri neesenţiale. Cum ţi 
s-a părut cartea? 

— Interesantă. Acum aș putea să plec în China, să văd acele 
flori minunate. 

— Cele mai frumoase plante decorative sunt acolo. 

Gubbie începu să scotocească după ceva. 

— Ce cauţi? îl întrebă Ann. 

— Nu mai găsesc nimic după ce vine femeia aia pe aici, se 
văicări el. Dar ţie cum îți merge în casa surorii mele? 

— Mi-a ținut chiar acum o predică și simt şi acum că parcă 
aş sta pe spini. Am venit aici să-mi recapăt simțul umorului. 
Rosevean nu este o casă fericită. 

— Nici n-ar putea fi, cu o stăpână ca sora mea. Biata de ea. 
Nici ea nu este fericită, n-a fost niciodată. Dar este prea bătrână 
să se mai poată schimba acum. Dacă n-aş avea și eu o vârstă, aș 
pleca de aici. Oricum, eu mai am de studiat flora și fauna, nu știu 
cât va mai dura. Eu sunt liber aici, la Rosevean. 
Dar tânărul Hillary de ce a plecat fără să-și ia rămas-bun de la mine? 

— Nu ţi-a spus Gemma? 

— Am văzut-o doar câteva minute. Unde s-a dus? 

— Se pare că-n Canada. 

— Era prea calificat pentru ceea ce făcea aici. Îmi pare rău 
că n-am avut timp să discut cu el. 

— Era un caracter puternic? 

— Da, aşa mi s-a părut. Ai îndoieli? 

— Nu chiar, dar am vrut o confirmare. Mi s-a părut ciudat 
c-a plecat fără să-i lase o vorbă Gemmei, sau mie. Am fost 
prieteni. 

— Probabil a avut vreo discuţie cu sora mea şi a plecat în 
grabă. Este de înțeles. Uite, zise Gubbie, cartea asta te va 
interesa. Expeditie în Himalaya. Am fost membru al acestei 
expediţii, am făcut fotografiile. 

Ann luă cartea şi-i mulțumi. Se gândi să plece, pentru că, 
deși Gubbie era un om bun, nu putea avea prea mare încredere 
în el, nefiind interesat de ființele umane, ci de natură. Nu voia 
să-l implice în problemele familiei Pendine. Când ajunse la ușă, 
se întâlni cu Gemma și Rex, care se plimbau braț la braț. 
Văzând-o, Gemma își aminti că trebuia să-i transmită ceva 
doamnei Hillary și plecă, lăsând-o singură cu Rex. 

— Aş vrea să-ți vorbesc, Rex, îi spuse. Undeva, unde să nu 
ne deranjeze nimeni. 

— Foarte bine. Să mergem în birou, atunci. 

Când ajunseră în biroul lui, unde nu puteau fi auziti, Rex 
își aprinse o ţigară, apoi o invită: 

— Spune-mi care este problema, Ann. 

— Mi s-a reproșat că sunt prea apropiată de tine, Rex. 

— Dumnezeule! Şi chiar ești? 

— Vorbesc serios, Rex. Am avut o discuţie cam neplăcută în 
seara asta cu doamna Pendine. M-a acuzat că am intervenit 
între tine și Gemma. 

— Poate că așa a și fost, draga mea. 

— Mi s-a sugerat să găsesc prieteni în comunitatea satului și 
mi s-a amintit că aici sunt doar o angajată; altfel, trebuia să 
demisionez pe loc. 

— Şi de ce n-ai făcut-o? o întrebă el. 

— Nu ştiu, răspunse Ann, deja furioasă. 

— Ba ştii foarte bine. Răspunde-mi la întrebare; de ce n-ai 
demisionat? 

Ann îl privi cum stătea cu ţigara în gură, sigur de el, ştiind 
prea bine ce așteaptă, dar prelungindu-i voit așteptarea. 
Se amuza pe seama ei?Era între ei o prietenie care va fi dată 
uitării imediat ce el va pleca de la Rosevean? Sau mai mult? 
Nu era prea sigură. 

— Aș vrea să ştiu ce crezi despre acuzaţia adusă de doamna 
Pendine că am intervenit între tine și Gemma? 

— Madrina își face probleme din cauza Gemmei și m-a rugat 
s-o mai înveselesc puţin. Se pare că Gemma este cam supărată 
pentru că aș fi neglijat-o. Din cauza farmecului tău, draga mea, 
desigur. 

— Doamna Pendine mi-a spus că există o înţelegere între 
voi doi. 

— Înţelegere? Desigur; o cunosc pe Gemma de când s-a 
născut. Sunt un fel de protector al ei, iar Madrina m-a numit 
tuturele ei până la douăzeci şi cinci de ani. 

— Asta până vă veţi căsători. 

— A spus Madrina asta? 

— Nu cu aceste cuvinte, dar a lăsat să se înțeleagă. 

— Cred că n-ai înțeles-o bine, draga mea. 

— Nu cred. Și Madge mi-a spus că dorinţa doamnei Pendine 
este să te vadă căsătorit cu Gemma. 

— Cum vă place vouă femeilor să denaturaţi vorbele și să le 
înfloriţi! Dragă Ann, ţin foarte mult la Gemma și voi avea grijă 
de ea până va fi pe propriile-i picioare. Gemma are foarte 
mulți bani și va trebui păzită de vânătorii de zestre. Eşti cumva 
geloasă pe ea? 

— Cum poţi spune asta? Ţin la Gemma la fel de mult ca 
tine! Dar în situaţia asta, ce-ar trebui să fac? Îmi cere să te 
tratez ca pe un străin! 

— Ignor-o pe Madrina. O să discut eu cu ea pe tema asta. 
De altfel, te-am prevenit de la început că este prea autoritară 
pentru a mai putea fi o femeie plăcută. Oricum, nu te va 
concedia. Voi avea eu grijă. 

— Dar este umilitor... 

— Este o femeie bătrână. 

— Rex, te urăsc când nu ești serios... 

Rex întinse mâinile spre ea. 

— Vino încoace, draga mea. Vino, repetă el, cu blândeţe de 
data asta. 

— Rex, nu voi lăsa să te foloseşti de atracţia ta masculină 
pentru a evita problema ridicată de mine. 

Rex o prinse în brate. 

— În locul acesta îti pierzi şi umorul, draga mea, și nu este 
de mirare. Nu este nici o problemă reală, ci doar mici discuţii 
între femei. Acum, spune-mi de ce n-ai demisionat. 

— Am aflat un lucru nou în seara asta, Rex. Eşti satisfăcut de 
atracţia pe care consideri că o manifești asupra femeilor. 
Ce vanitate! 

— Ei da, este slăbiciunea oricărui bărbat. 

— Îmi pari foarte nesuferit în seara asta, domnule Vernon. 
Cred că așa îţi voi spune de acum. 

— Observ că trebuie să fac uz de magnetismul meu animalic, 
zise Rex prinzând-o în braţe. Ann încercă să rămână 
impasibilă, dar în final cedă. Poate că acesta a fost cel mai 
frumos mod de a răspunde întrebărilor mele. Noapte bună 
draga mea și nu-ți mai face probleme. 

După ce plecă, Ann se gândi că nu primise răspuns la nici 
una din întrebările pe care i le adresase lui Rex. Fusese o 
discuţie nesatisfăcătoare, deşi se sărutaseră la despărțire. 
Rex putea fi un tip foarte alunecător, uneori. 

Era o noapte caldă și mai făcu pași prin grădină înainte de 
culcare. Când ajunse la pârâu, auzi pe cineva care plângea cu 
suspine. Era Gemma. 

— Draga mea, nu trebuie să-ți frângi inima din cauza lui. 

— Nu mă mai pot abține. Urmăresc poștașul în fiecare 
dimineaţă în speranţa că voi primi o scrisoare, dar până acum, 
nimic. Când m-am dus la doamna Hillary s-o întreb dacă a 
primit veşti de la el, s-a purtat îngrozitor. Mi-a spus c-ar trebui 
să am mai multă mândrie, să nu mai alerg după cineva care nu 
mă vrea. Ann, este adevărat? A plecat ca să scape de mine? 

— Draga mea, sunt sigură că te iubește. Dar poate a crezut 
că este o iubire fără speranţă și a plecat, simțind că este 
inevitabilă o dezamăgire, pe care a încercat s-o evite. 
Este singura explicaţie pe care pot s-o găsesc. 

— Dar a plecat fără un cuvânt. Nici măcar nu și-a luat rămas-bun. 
Ştiu că-i era teamă de bunica şi că eu ar fi trebuit să am mai 
mult curaj să apăr dragostea noastră. Dar suntem logodiţi, 
uite inelul aici,. 

— Vom afla de el, cumva, draga mea. Nu mai plânge. 
Mă duc mâine la doamna Hillary să văd dacă i-a lăsat vreo adresă. 

Porniră spre casă, iar Gemma urcă direct în camera ei, 
pentru a evita să fie văzută cu ochii înroșiți de plâns de către 
Madge. 


KKK 


Toată lumea se culcase și casa era cufundată în linişte când 
Madge bătu încet la ușa Gemmei. Fata era încă în rochie, 
întinsă pe pat, plângând. 

— Fetiţo, nu vreau să te mai văd aşa! 

Gemma se ridică încet, îndepărtându-și părul de pe faţă. 
Madge se așeză lângă şemineu, apoi după ce privi de câteva 
ori în jur, spuse: 

— Stiu totul despre relaţia ta cu John Hillary. Nu mai suport 
să te văd așa. 

— Nu înţeleg, zise Gemma. 

— O să-ţi explic, dar cu o condiţie. Dacă află mătușa Alice 
vreodată că ţi-am spus, mă aruncă pe stradă, fără un ban. 
Îmi dai cuvântul de onoare că nu vei spune nimănui nimic 
despre discuţia asta? 

— Promit. Ştii ceva despre John? Unde este? 

— Stai mai ușor. Când ţi-am spus că nu trebuie să afle 
nimeni, așa trebuie să fie. Nici măcar Annei, nici lui Rex. Jură-mi 
pe Biblie că așa vei face. 

Madge îi întinse Gemmei Biblia pe care bunica i-o dăduse 
de cum învățase să citească; Gemma o luă și jură. Madge 
începu să-i povestească discuţia pe care o auzise în dimineața 
în care fusese concediat John. Gemmei nu-i veni să creadă, la 
început. 

— Dar nu mi-a spus nimic. N-a lăsat să înţeleg că știe despre 
noi. 

— De ce-ar fi făcut-o? Îi era mai uşor să scape de el, fără 
ceartă. 

— Câtă cruzime, să mă lase să cred că John nu are 
sentimente pentru mine! 

— Cruzime poate, dar a dat rezultate. 

— Iar pe John să-l facă să aleagă între mine și siguranța 
părinților săi. Nu-mi vine că cred că bunica poate fi atât de rea. 

— Fără îndoială, a făcut-o spunând că este bine pentru tine. 

— Bunica să mă dezamăgească așa de tare! Este... oribil. 
Gemma era şocată cu adevărat. 

— Ţi-am spus ce-am auzit. Restul îți aparţine. Nu vreau să-ți 
dau sfaturi, dar eu știu ce-aş face în locul tău. Nimeni nu 
mi-ar putea lua bărbatul pe care-l iubesc și care mă iubește. 
Pentru că el te iubeşte ca un nebun, Gemma. 

— Ştiu, şi nu înţelegeam cum a putut să mă părăsească fără 
un cuvânt. Madge, ce să fac? Probabil este în Canada, de acum. 

— Nu a plecat încă în Canada, este încă la Londra, așteptând 
acceptul unchiului ca să plece. Uite, am aici adresa, i-am 
smuls-o lui Hillary, când am jucat dame în seara asta. Am văzut 
un pachet la ei în casă, care trebuia dus la poștă. Uite-o. 

Madge îi dădu o bucată de hârtie cu adresa, iar Gemma o 
privi de parcă i-ar fi pus în palmă o stea. 

— Dacă m-aș duce la bunica să-i spun că mă mărit cu John, 
ce crezi c-ar face? 

— Ar putea obține o interdicţie legală. Nu o va opri nimic. 
I-a spus asta lui John. Dar odată ce te-ai măritat, nu mai are ce 
face. 

— Ce bună ai fost să-mi spui toate astea, Madge! Te rog să 
fii sigură că nimeni nu va afla de asta. Nici nu știi ce mare 
bucurie mi-ai adus! Este ca și cum m-ai fi întors din morți. 
Am fost atât de şocată să aflu ce-a putut face bunica. 

— Trebuie să ai în vedere că este bătrână, egoistă și cam 
dezechilibrată, fetițo. N-o pot lăsa să-ţi strice viaţa. Orice vei 
decide să faci, nu discuta cu nimeni. Aici, și pereţii au urechi. 
Mult noroc! 

— Îți multumesc încă o dată, Madge, nu voi uita ce-ai făcut 
pentru mine. Cum ar trebui să procedez acum? 

— În locul tău, i-aş spune că m-am răzgândit şi vreau să mă 
duc cu familia Lloyds. Asta îți dă două săptămâni răgaz. 
Va trebui să foloseşti un şiretlic, la fel cum a făcut bunica. 

Madge deschise ușa cu grijă, apoi îi făcu un semn cu capul 
și ieși închizând ușa după ea. Gemma scoase inelul din 
ascunziș și-l strecură pe deget, încercând să-și potolească 
bătăile inimii ca să poată gândi. 

A doua zi dimineaţă, Ann primi o scrisoare de la John 
Hillary. Imediat ce văzu cine era semnatarul, o vârî în buzunar. 
Ajunsă în camera ei, observă că era un simplu bilet: 


„Te rog, spune-i Gemmei că o iubesc și n-o s-o uit, cu toate 
că speranţele noastre nu se vor implini niciodată. Nu spune 
nimănui de acest mesaj. Nici pe Gemma n-o lăsa să vorbească 
despre el. Nu mai pot face nimic. Am vrut ca Gemma să afle 
adevărul. Asta este tot. „ 


John Hillary. 


Ann alergă spre salonul de jos, unde o lăsase pe Gemma, 
dar află că ieșise. 

— Ceva important? întrebă Madge. 

— Nu. Voi face o plimbare înainte de a începe lucrul. Poate 
o întâlnesc în grădină. 

Și o găsi pe drumul spre apartamentul aflat deasupra garajului. 

— Uite, Gemma, a venit pe numele meu. 

Gemma citi biletul. Asta era tot ce-i trebuia. Acum ştia ce 
are de făcut. Ochii începură să-i strălucească și puse scrisoarea 
în buzunarul bluzei. 

— Am simțit că voi primi un mesaj în dimineaţa asta. Uite-l 
pe Rex. Ann, îţi mulțumesc din inimă. Acum trebuie să plec. 
Ne vedem mai târziu. 

-Ce șușotiţi acolo? întrebă Rex, care se apropiase. Mai întâi, 
tu ai zburat ca un avion cu reacție, iar acum Gemma a fugit de 
parcă ar fi înțepat-o o albină. 

— Voiai să începem lucrul, domnule Vernon? Este nouă și 
jumătate. 

— Este o dimineaţă prea frumoasă ca să ne închidem într-o 
încăpere. Ce-ai zice de o plimbare la râu? o întrebă Rex. 

— Programul meu de lucru este de la nouă și jumătate la 
cinci și jumătate, domnule Vernon. Nu trebuie să mă tentezi 
cu alte invitaţii. Voi fi în birou, îndosariind, domnule Vernon. 

— Ann, nu te purta așa! 

Ea îi zâmbi. 

— Domnule Vernon, faci lucrurile tot mai grele pentru 
mine. Trebuie să-i ceri voie doamnei Pendine ca să mă poţi lua 
la plimbare. Bună dimineaţa, Hillary, adăugă ea văzându-l pe 
bătrân apropiindu-se. 

— Bună dimineaţa, miss Forrester. Ce dimineaţă frumoasă! 
Voiam să vă rog, domnule Vernon, să vă uitaţi puţin la 
motorul mașinii de tuns iarba, pentru că vă pricepeţi atât de 
bine. N-aş vrea să-i spun doamnei Pendine că s-a stricat, 
pentru că John a insistat ca ea să o cumpere. 

Ann profită de ocazie ca să se strecoare pe lângă Hillary, 
conștientă de privirile tăioase pe care i le arunca Rex. 

Între timp, Gemma ajunsese la Gubbie, care o privea ciudat. 

— Este cam vreme pentru vizite, domnişoară. Ce dorești? 

— Gubbie, am venit să-ţi cer o favoare. 

El o privi suspicios. 

— Nu este momentul potrivit, dar fă-o, oricum. 

— Nu este chiar o favoare. Voiam să te întreb, dacă bunica 
ar concedia familia Hillary, le-ai putea găsi altă slujbă? Cunoşti 
atâta lume. 

— Cred c-aș putea. Chiar acum câteva zile am fost întrebat. 
Dar de ce, Gemma? Nu mai vor să rămână aici? 

— Da, sunt unele probleme și John era îngrijorat 
pentru ei. 

— A şters-o englezește, cum se spune... 

— A avut ocazia de a pleca în Canada. 

— Spune-i lui Hillary să vină să vorbim, dacă vrea o slujbă. 
Este un om decent, deși nevasta lui mă cam calcă pe nervi 
când vine şi-mi face curățenie, pentru că nu știu niciodată 
unde-mi pune lucrurile. 

— Asta a fost tot ce-am vrut de la tine, Gubbie, ești un 
scump. 

— Nu sunt, și tu știi asta prea bine. Dar mă bucur că acum 
arăţi mai bine decât ultima oară când te-am văzut. Vrei puţină 
cafea? 

— Mi-ar plăcea, dar am multe lucruri de rezolvat acum de 
dimineaţă. Te rog să nu spui nimănui ce te-am rugat pentru 
familia Hillary. 

— Ştii că am vorbit eu vreodată fără rost? 

Gemma îl îmbrăţișă şi plecă. Ceea ce aflase despre trădarea 
bunicii o întărise, îi dăduse puteri noi.Când o văzu pe Madge 
întorcându-se din sat, îi spuse despre misiva lui John. 

— Îti doresc numai bine, Gemma. Şi amintește-ţi că nu știu 
nimic! 

Gemma porni spre sat, iar Madge pe drumul ei. Scrisoarea 
lui John adresată Annei venise la momentul oportun. Dacă se 
căuta un vinovat, acela putea fi Ann. 

-Cât ai de gând s-o ţii așa? 

Ann se întoarse brusc auzind vocea lui Rex, care o privea 
printre rafturile bibliotecii. 

-De ce spui asta? Fac doar ce mi-a cerut patroana mea. Dacă 
o poţi convinge să mai relaxeze aceste reguli, voi fi fericită. 

— Dar acum nu este aici. 

— Dar n-am de gând să te amuz în lipsa ei pentru ca mai 
apoi să-i suport insultele. Și mai cred că Gemma te așteaptă pe 
terasă. Nu te duci să înoţi? 

— Ba da. Gemma mi s-a părut chiar fericită astăzi. 
Sunt convins că-și va deschide sufletul faţă de mine. 

— Iar tu abia aștepți s-o consolezi. 

Ann îl ignoră și-și continuă căutarea de titluri pentru 
catalog. Rex o pusese într-o situaţie imposibilă cu doamna 
Pendine, iar până nu discuta pe față cu aceasta să lămurească 
situaţia, avea de gând să urmeze instrucţiunile patroanei sale. 

Ann ştia că Rex face toate astea pentru ca șederea la Rosevean 
să i se pară cât mai agreabilă, dar atât. Rex veni după ea. 

— Nu te purta prostește, Ann! Vreau să văd care este 
problema Gemmei! 

— Crezi că sunt geloasă din cauza atenţiei pe care i-o acorzi? 

— Nu, dar nici nu-ţi face plăcere. 

— Ascultă, Rex. Amândurora ne este dragă Gemma. Timpul 
pe care-l petreci cu ea nu influenţează atitudinea mea. 
Dar doamna Pendine m-a acuzat, iar tu ar trebui s-o faci să -și 
reconsidere atitudinea. Până o vei face, nu pot decât să accept 
felul în care vede ea situaţia. 

— Şi care este acesta? 

— Că te amuzi cu mine doar ca să-ţi treacă mai ușor vremea 
aici, că mă port prea familiar cu tine, că alerg după tine fără 
ruşine, şi deși acest comportament ușuratic este ceva obișnuit 
la Londra din partea dactilografelor, ea nu-l poate tolera aici. 
Este destul de demodată, bunica ta. Poate și eu sunt. 

— lei lucrurile prea în serios, draga mea. 

— Prefer metodele mai directe. Iar acum, scuză-mă, 
domnule Vernon, zise ea, observând că se apropia doamna 
Pendine. 

— O, aici erai, Rex! Gemma te așteaptă nerăbdătoare pe 
terasă. 

— I-am spus deja domnului Vernon, zise Ann rece. Aș vrea 
să-şi amintească faptul că am mult de lucru aici. Poate-i veți 
aminti și dumneavoastră, doamnă. 

— Nu-mi place c-o reţii pe miss Forrester de la lucru, Rex. 
Du-te la soare cu Gemma, o să-ţi facă bine. 

— Nu de soare am nevoie, Madrina, ci de muncă, pentru că 
am cam lenevit de când am venit aici. Oricum, nu mai trebuie 
să mă suporţi decât câteva săptămâni. 

Așteptă până ce doamna Pendine se întoarse să plece, apoi 
ieşi după ea, dar se mai întoarse odată ca să-i strecoare Annei 
un: potolește-te! inainte de a închide ușa. 

Ann se mai linişti după plecarea lui. De fapt, se gândi ea, 
nu avea nici un drept asupra lui. Niciodată nu-i vorbise 
deschis despre ce simţea pentru ea, dacă simţea ceva. Nu era 
decât afecţiune reciprocă, prietenie. Sau poate că ea 
interpretase greșit lucrurile. Dar ea îl iubea prea mult pentru 
a-l considera doar un amuzament. Oricare ar fi fost adevărul, 
nu mai putea rămâne în situaţia asta ambiguă. EI trebuia să 
acţioneze. 

Seara la cină, află că Gemma decisese să se ducă la North 
Wales cu familia Lloyds. 

Doamna Pendine insistase ca Rex să meargă cu ea. 

— Sunt prea ocupat acum, Madrina. Trebuie să mă duc din 
nou la Londra, săptămâna viitoare. 

— Nu-ţi va fi urât să locuiești într-un apartament, Rex? 
întrebă Gemma. Mie mi-ar fi! 

— Deocamdată îmi convine, până îmi pun afacerile la 
punct. Iau acest apartament numai pe perioada iernii apoi , la 
primăvară, voi căuta altceva. Atunci voi ști cum stau. 

— Vei avea succes în orice vei întreprinde, băiete, zise 
doamna Pendine. 

— O să ne lipsești, Rex, zise şi Madge. 

— Dar va veni destul de des aici, zise doamna Pendine. 
Gemma ar fi foarte nefericită, dacă n-ai face-o. 

— Şi cu mine cum rămâne, Rex? îndrăzni Madge, spre 
uimirea tuturor. 

— Te voi lua oriunde vom merge și noi, răspunse Rex. 
Mă vei consola când Gemma va fi curtată de tinerii din cercul 
meu de prieteni. 

— Ar fi foarte bine să le-o prezinţi pe Gemma, ca să aibă de 
unde alege, Rex, insistă Madge. 

— Ai spus familiei Lloyds că ai de gând să mergi cu ei, 
Gemma? întrebă doamna Pendine, la cafea. 

— O să le spun mâine, bunico. 

Ann se ridică. 

— Vă rog să mă scuzaţi, voi bea cafeaua în cameră, vă las să 
discutati problemele familiei în liniște, zise ea. 

Doamna Pendine înclină din cap. Foarte bine, această 
Ann nu va mai fi mult pe aici, odată cu plecarea lui Rex va 
dispărea și ea. Era sigură de asta. Nu va aștepta să fie 
concediată. 


Capitolul 11 


Gemma avu un singur moment în care-i pieri curajul; 
când proprietăreasa lui John o privi suspicios și-i spuse să 
aştepte în hol să vadă dacă domnul Hillary este acasă, după 
care dispăru. Cu cele două valize lângă ea, Gemma se simți 
pierdută și se întrebă dacă John o va primi cu bucurie. Îşi 
întorcea disperată inelul pe deget, așteptând cele câteva 
minute care -i părură o eternitate. Apoi auzi voci și John 
apăru în capul scărilor și nici nu mai ştiu cum ajunse în 
braţele lui. 

— Gemma, iubito! 

Proprietăreasa se retrase și rămaseră îmbrățișaţi câteva 
clipe. 

— Vino în camera mea. Valizele pot să rămână aici. 

În camera lui, datorită supărării și încordării din ultimele 
săptămâni, Gemma dădu frâu liber lacrimilor. Când reuși să 
vorbească, îi spuse: 

— Am aflat ce s-a întâmplat, John, și am venit. 

— lubito, nici nu știi ce a însemnat pentru mine timpul în 
care nu ne-am văzut! 

Așezată în braţele lui, ea îi spuse: 

— Nu trebuie să-ţi faci probleme pentru părinţii tăi. L-am 
rugat pe Gubbie să le găsească un loc în altă parte. 

— Ce descurcăreaţă ai fost, iubito! 

— Am fost foarte furioasă pentru felul în care a procedat 
bunica! 

— Draga mea, acum când mi-ai demonstrat încrederea ta, 
voi face totul să nu te dezamăgesc. Trebuie să ne alcătuim un 
plan amănunţit. Mai întâi obţinem licența de căsătorie şi apoi 
plecarea, săptămâna viitoare. Sper ca nimeni să nu afle unde 
te găsești până atunci. 

— Nu vor afla, deoarece nu știe nimeni. Toţi mă cred 
plecată cu familia Lloyds. Am adus acest colier, care ne va ajuta 
să obținem niște bani. Și nu vor fi puţini, este de valoare. 

— Sper că mă voi descurca fără el, iubito. Dacă nu, îl voi 
accepta ca împrumut. Nu vreau banii familiei Pendine. 

— Dar eu sunt o Pendine, protestă ea formal. 

John zâmbi, îndepărtându-i o şuviță căzută pe frunte. 

— Eşti comoara familiei Pendine, zise el. Dar va fi mai 
frumos când vei deveni doamna John Hillary. Acum voi aranja 
cu doamna Gordon o cameră pentru tine tot aici, și te voi 
duce la masă. Vom sărbători regăsirea noastră. 

— Mi-e foame, recunoscu Gemma, n-am prea avut poftă de 
mâncare în ultimul timp. 

— Ştiu cât te-a costat despărțirea de mine, iubito. Jur încă o 
dată că nu vei regreta că te-ai măritat cu mine. 

Gemma îl privi lung. 

— Atâta timp cât vom fi împreună, nimic altceva nu 
contează. 

După plecarea Gemmei, viața la Rosevean i se păru Annei 
apăsătoare şi amenințătoare și făcea totul pentru a-l evita cât 
mai mult pe Rex în afara orelor de lucru. Atitudinea lui o irita 
pentru că părea să joace jocul așteptării tratând-o cu toleranță, 
ușor amuzat, de parcă ar fi fost sigur că va ceda până la urmă. 
Dar înainte de a pleca pentru câteva zile la Londra, veni în 
birou să-şi ia rămas-bun. 

— Dacă vei reuși să dactilografiezi ultimul capitol cât sunt 
plecat, vom putea trimite cartea la editură imediat ce mă 
întorc. 

— Sper că va avea succes, cartea asta. 

-O, nu, aceste gen de cărți se vinde în număr limitat, dar va 
fi folositoare celor care lucrează în domeniu. Și oricum, m-a 
ajutat să-mi păstrez creierul treaz aici, la Rosevean. 

— Sper ca totul să meargă bine la Londra, zise Ann foarte 
rece. 

— Ştii, Ann, n-aş fi crezut că poti fi atât de tare; ai aerul 
unei fiinte plăpânde, ușor de afectat. Ai șocat-o astăzi pe 
Madrina. 

— Trebuia să vină şi clipa asta. Dar oricum, mă bucur că 
te-am făcut să te amuzi în felul meu. 

— Cât o s-o mai ţii aşa? o întrebă el cu mult calm. 

— Atâta timp cât vreau să-mi păstrez slujba, voi 
accepta condiţiile impuse de doamna Pendine. Văd că 
nici tu nu vrei s-o superi. Care să fie oare explicaţia? 
Banii ei? 

Rex o privi ciudat. 

— O cunosc de mic pe doamna Pendine, a fost 
întotdeauna foarte bună cu mine. Mai ales când eram copil. 
Acum când a îmbătrânit, recunosc că mă simt tentat uneori 
s-o ridiculizez. Această bătrână doamnă a făcut totul ca să mă 
simt bine aici, la Rosevean. Nu pot abuza de ospitalitatea 
nașei mele, spunându-i că trebuie să-și schimbe punctele 
de vedere. Te-am prevenit că va fi mai greu de suportat, că 
are porniri dictatoriale. Dacă vrei o slujbă la Rosevean, iar eu 
o accept ca pe șederea într-un sanatoriu, trebuie să acceptăm 
asta ca atare. Alternativa ţine doar de noi. Este una singură: 
plecarea. 

— Am acceptat totul. Fac ce mi se spune. 

— Preceptele Madrinei nu trebuie să te guverneze fiecare 
clipă, Ann! Am impresia că exagerezi. N-o lua prea în serios pe 
Madrina. Cum crezi că procedează Madge pentru a rezista 
aici? Sau Gemma? Să mă tii la distanţă când suntem singuri, mi 
se pare ridicol. 

— La revedere Rex, sper să ai o călătorie plăcută. 

— Bine, Ann, văd că nu te pot scoate din ale tale. Când o să 
te plictisești de atitudinea asta, să mă anunţi. La revedere, 
draga mea. 

Când Rex închise ușa, ar fi vrut să-i spună să fie atent la 
drum, pentru că teama de accidente nu şi-o putuse birui. 
Se așeză la mașina de scris și se rezemă cu fruntea de capacul 
acesteia. Ştia că orice s-ar întâmpla, va continua să-l 
iubească. 

Cât timp Rex a fost plecat de la Rosevean, vremea a 
fost urâtă, iar ea a profitat de asta pentru a lucra mai mult 
în bibliotecă. I-a făcut plăcere să lucreze, pentru că 
biblioteca Pendine avea cărți rare, bine păstrate. Doamna 
Pendine o trata cu aceeași aroganță. Ann își păstră 
demnitatea, dar se aflau acum într-o stare antagonică 
declarată. Cu fiecare zi care trecea, Ann deveni tot mai 
conștientă că Rex cultivase prietenia ei poate din 
plictiseală în aceste luni și că afecțiunea pe care i-o purta 
Gemmei era mai importantă; la fel și consideraţia faţă de 
doamna Pendine. 

Se apropia ultima zi de vacanţă a Gemmei și seara, la masă, 
doamna Pendine observă: 

— Credeam că Gemma o să ne trimită o vedere, măcar. 
M-ai auzit, miss Forrester? 

— Desigur doamnă. 

— Şi nu spui nimic! Ce neglijenţi sunt tinerii de acum! Când 
eram tânără şi plecam de acasă, le trimiteam părinţilor o 

misivă imediat ce ajungeam la destinaţie, ca să ştie că am 
ajuns cu bine. Desigur, era urmată de o scrisoare după două, 
trei zile. 

— Dar Gemma se află în compania familiei Lloyds și nu 
trebuie să vă faceţi griji, interveni Madge. 

— Este adevărat. Aerul de munte va face minuni pentru ea. 
Să sperăm că ne trimite măcar o vedere, ca să știm la ce oră 
soseşte sâmbătă. 

— Ştii la ce oră vine Rex mâine? întrebă Madge. 

— După-amiază, o informă doamna Pendine. 

— Pe mine vă rog să mă scuzaţi, zise Madge. Mă grăbesc 
să ajung la club, pentru organizarea concursului de 
whist. Trebuie să aranjăm mesele și să duc acolo niște 
fructe și altele. Ann, mă poţi ajuta? Am cam multe de 
transportat. 

— Sigur că te voi ajuta, spuse Ann, care abia aștepta să 
scape. 

— Păcat că nu te-ai înscris la concursul de whist, miss 
Forrester, observă doamna Pendine. 

— Dar nu joc whist, se scuză Ann politicos. 

— Ar fi bine să înveţi. Numai așa ti-ai putea face prieteni. 

— Vino, Ann, nu am prea mult timp la dispoziţie, o grăbi 
Madge. 

Când se întoarse din sat, spre seară, Ann grăbi pasul, 
pentru că deasupra capului ei cerul era înnorat, de parcă 
urma să izbucnească furtuna. Grădinile caselor erau pline de 

flori de vară, care de care mai frumos colorate, de parcă ar fi 
fost pictate. Era la sfârșitul lui iulie. Copacii de pe o parte și 
de cealaltă a drumului erau încărcaţi de frunze. Plopii de lângă 
casa Rosevean erau atât de înalți, încât păreau amenințători, 
iar ferestrele erau întunecate. Ann simţi o strângere de inimă. 
Parcă n-ar mai fi vrut să se întoarcă în această casă. Deodată, 
un fulger lumină cerul. Era o seară întunecată, urâtă, iar casa 
Rosevean părea moartă, unde nu putea exista viaţă, așa cum 
plantele nu pot trăi fără lumină. Era o casă veche, acoperită de 
iederă, singura formă de viaţă fiind păsările, care-și făcuseră 
cuiburi, și insectele. Poate se mai aventurau și copiii satului să 
se joace, dar asta se întâmpla foarte rar, pentru că doamna 
Pendine punea să fie alungați. 

Ann se înfioră la gândul că trebuia să se întoarcă în casa 
doamnei Pendine. 

În cele din urmă își luă inima în dinţi, mai ales că furtuna 
putea izbucni oricând. Pe sub copaci, un liliac își luă zborul şi 
Ann duse instinctiv mâna la cap. Îi vedea adesea seara, mai 
ales în zona ulmilor. Gândurile i se întoarseră la Gemma. 
Ce bine că se întoarcea! Cât de posesiv se dovedea Rex cu ea! 
Se întrebă cât îi va trebui Gemmei ca să-l uite pe John. 
Dar apoi își spuse că Gemma era foarte tânără și supusă. 
Dar cât îi va trebui ei să-l dea uitării pe Rex? Ea nu era nici așa 
de tânără, nici așa de supusă... 

Nu-și închipuia când va veni clipa când amintirea lui să nu 
mai doară atât de tare. Poate că era doar vina ei că-și 

închipuise că Rex o luase în serios. Poate că pentru el 
reprezentase o provocare, dat fiind că la început îi rezistate cu 
stoicism. Sau fusese un divertisment pentru perioada lui de 
convalescenţă. Pentru ea, Rex adusese o mare bucurie, 
însemnase un om deosebit, dar dacă-și făcuse vise pe care el 
nu le împărtășea, nu era vina lui. Cu toate acestea, mai avea o 
umbră de speranţă. Văzuse în ochii lui uneori o tandrete care 
promitea mai mult decât o prietenie. 

Indiferent care ar fi fost adevărul, simţea că se apropiau de 
punctul culminant, că adevărul va ieși curând la iveală. 

Rex telefonă a doua zi dimineaţa să le spună că nu ajungea 
decât seara târziu la Rosevean. Între timp, sosi o scrisoare de 
la Gemma. 


Capitolul 12 


Furtuna trecu și soarele strălucea din nou în salon, în 
dimineaţa în care Ann merse la micul dejun și-l găsi stând în 
picioare, cu mâinile la spate, plimbându-se îngândurat. 

— Bine ai venit, Rex. Cum ai călătorit? 

El se întoarse imediat ce-i auzi glasul și veni repede spre ea. 

— Bine te-am găsit, draga mea. N-a fost o călătorie plăcută, 
drumul a fost aglomerat și furtuna care m-a însoţit de la 
Somerset mi-a îngreunat deplasarea. De acum voi călători cu 
trenul. 

— Bună dimineaţa, Rex, se auzi vocea lui Madge. Ce bine că 
te-ai întors! 

Se așezară la masă, dar nu realizară că s-ar fi întâmplat ceva 
rău până când doamna Vincent, camerista, nu deschise ușa 
brusc, lăsând-o pe doamna Pendine să intre. Ca niciodată, 
aceasta era descompusă, lividă, cu părul în dezordine, cu o 
expresie greu de interpretat pe chip. Nu se ştia dacă era furie, 

durere sau simplă isterie. Madge se ridică și se duse s-o 
susțină, pentru că părea că se va împiedica. Apoi, Rex o ajută 
s-o așeze pe un scaun. 

— Rex, Gemma a fugit cu John Hillary. De fapt, n-a plecat 
nici un moment cu familia Lloyds. S-a căsătorit cu acel 
netrebnic și au plecat ieri spre Canada. 

— Nu poate fi adevărat! exclamă Rex. Dar asta este o 
nebunie de moment! Ai bănuit vreo clipă că este ceva între ei, 
Madrina? 

— Să Lăsăm asta, acum. 

— Rex, prinde-o, cade! strigă Madge, iar Ann zbură 
realmente spre telefon să-l cheme pe medicul familiei. 
Între timp, Rex și Madge o așezară pe pat. 

În orele următoare, în acea stare de confuzie, Ann avu un 
rol secundar. Cu toate acestea, nu-și putea ascunde admiraţia 
pentru gestul plin de curaj al Gemmei, căreia îi vedea un viitor 
bun alături de John Hillary. Acesta era un om bun și muncitor 
care o iubea, așa că viaţa lor nu putea să fie decât una bună. 
Orice îndoială în această privință se spulberă când Madge îi 
aduse o scrisoare de la Gemma. 

Ann deschise plicul și citi: 


„Iti scriu în mare grabă, dar o fac pentru ca să știi că eu și 
John suntem foarte fericiți şi așteptăm multe lucruri bune de 
la viaţa care ne așteaptă împreună. Cu toate astea, sunt 
mistuită de tristeţe pentru ce i-am făcut Madrinei. Nu mi-a dat 
altă șansă. 

A aflat despre dragostea noastră, l-a concediat pe John, la 
fel şi pe părinţii lui, fără să-mi spună nimic, lăsându-mă să 
cred că John m-ar fi părăsit. Nu-ţi pot spune cum am aflat, dar 
în acel moment m-am hotărât să nu implic pe nimeni în 
hotărârea mea. Ann, îți mulțumesc pentru înțelegerea pe care 
mi-ai arătat-o și te rog să-mi scrii. Mă voi simţi un pic străină 
într-o ţară nouă, deşi John va fi cu mine și m-aș bucura să 
primesc veşti de la tine. Îţi voi trimite adresa noastră imediat 
ce ne stabilim undeva. Pentru început vom locui la unchiul lui 
John, la adresa de mai sus. 

Îmi pare rău că Rex n-a știut nici un moment despre 
planurile mele, că nu i le-am împărtășit. Știu că va fi afectat, 
dar i-am scris, explicându-i motivele mele cât am putut de 
bine. Sper că-mi va răspunde. Nu mă aștept ca bunica să mă 
ierte, dar eu am iertat-o pentru ceea ce a vrut să facă. 

John îţi transmite salutări. 


Cu dragoste, 
Gemma. 


PS. Te rog, explică-i lui Gubbie. Mi-a promis că-i va ajuta pe 
părinţii lui John să-și găsească altă slujbă. 


Ceea ce află din scrisoarea Gemmei, despre mașinaţiile 
doamnei Pendine îi întări Annei convingerea că de la Rosevean 
nu se putea aștepta la nimic bun. Cu toate astea, nu putea să 
nu se întrebe cum aflase Gemma ce pusese bunica ei la cale. 


LECŢIA DE SINCERITATE 131 


— Mă bucur pentru ea c-a scăpat din cuib, zise Gubbie 
imediat ce află vestea de la Ann. Tânărul Hillary va fi un soţ 
bun. Biata mea soră! De fapt, și-a făcut-o cu mâna ei. 

— Veţi putea să-i ajutaţi pe cei doi Hillary când vor fi 
concediaţi? 

— Sigur că da! De altfel, i-am promis Gemmei că le voi găsi 
un alt loc de muncă, pentru ca să nu se cramponeze de cel de 
aici. Sunt sigur că Alice îi va concedia imediat ce se va pune pe 
picioare. Cred că realizezi că nu va suporta să-i mai vadă, 
ştiind că nepoata ei le-a devenit noră! Nora unor servitori! 
O să discut chiar astăzi cu Hillary. 

— Aşadar, pot să-i transmit dragostea dumitale Gemmei? 

— Sigur că da! De altfel, îi voi scrie și eu. Se vede că păcatele 
dragei mele surori s-au întors impotriva ei și a venit momentul 
să plătească. Dar de fapt, Alice și-a trăit viaţa. Gemma abia 
şi-o începe. Biată fetiţă! Îmi va lipsi mult. 

— Şi mie, recunoscu Ann. 

Când se întoarse la Rosevean, îl găsi pe Rex turnându-și 
whisky, în salon. 

— A, bine c-ai apărut! exclamă el. Pe unde ai fost? 

— Am fost la Gubbie să-i dau vestea. 

— Vrei ceva de băut? 

— Nu, mulţumesc. Am ceva de lucru? 

— Deocamdată, nu. Sunt prea afectat ca să mă pot gândi la 
muncă. Nu m-am așteptat la Gemma să fie atât de ascunsă, de 
înșelătoare. Să nu sufle o vorbă despre ce avea în minte! 
Desigur, a fost influenţa lui Hillary. 

— Ţi-a spus Gemma adevărul în scrisoare? 

— Da, mi l-a spus. Madrina a avut dreptate să procedeze așa 
cum a făcut. Numai că a descoperit prea târziu adevărul. Sunt 
sigur că dacă aș fi ştiut, aș fi putut să-i deschid ochii Gemmei. 

— De ce nu vezi lucrurile așa cum sunt de fapt? John 
Hillary este un om bun, decent și va fi un soţ responsabil. 
Ca să nu mai vorbim de faptul că sunt teribil de îndrăgostiţi! 

— Ti-ai pierdut minţile, Ann? Sigur că este o mare 
nenorocire. Gemma este doar un copil! Nu cunoaște lumea. 
S-a îndrăgostit de un grădinar chipeș, care nu vrea decât banii 
familiei Pendine. Numai când mă gândesc cum profită 
individul acela de inocenţa ei, îmi pierd cumpătul. 

Rex lăsă paharul pe masă, nervos, și începu să străbată 
încăperea cu pași mari. 

— A luat și colierul acela preţios, moștenire de familie. 
A premeditat totul. Madrina ar fi putut opri plecarea ei, dacă 
ar fi știut din timp, pentru că Gemma nici nu avea vârsta 
căsătoriei. Înţelegi ce viaţă grea va duce Gemma ca nevastă de 
muncitor? N-a muncit nici o zi până acum. A fost îngrijită cu 
toată dragostea și i s-a dat tot ce a cerut. Chiar crezi că va fi 
fericită ca nevasta unui om sărac? Uită-te la nevasta lui Hillary. 
Crezi că Gemma va avea altă soartă? Fiul nu este mai bun ca 
tatăl. Oricum, contează pe banii familiei Pendine. 

— Vezi totul doar din perspectiva materialului. 

— Pentru Dumnezeu, Ann, judecă! Lasă visele romantice cu 
care fără îndoială John a vrăjit-o pe Gemma! Nu mai ești copil, 
ai învățat câte ceva de la viaţă. 


LECŢIA DE SINCERITATE 133 


— Am învăţat mai ales despre sufletul omului, Rex. Cred că 
Gemma își va găsi fericirea alături de John. Se iubesc. 

Rex o privi lung. 

— Ai ştiut de povestea lor? o întrebă el calm. 

— Da. 

— Şi atunci, de ce naiba nu mi-ai spus? 

— Gemma m-a rugat să păstrez secretul până va putea ea însăși 
să-i spună bunicii sale. Voia s-o facă treptat, ca să n-o şocheze. 

— Așadar, ai ştiut acest secret tot timpul și n-ai spus nimic? 

— L-am dat cuvântul meu Gemmei. Ar fi vrut să-ţi spună, dar 
între timp ai precizat că dacă se căsătorește înainte de vreme 
n-o vei sprijini. 

— Normal că n-aş fi sprijinit-o! Ba chiar l-aș fi expediat 
imediat pe individ și aș fi făcut-o pe Gemma să gândească, să 
vadă situaţia ca un om matur. 

— Cred că-ţi supraestimezi puterile. 

— Iar tu pari să nu înţelegi că te-ai comportat iresponsabil. 
Trebuia să prevezi primejdia şi s-o previi pe Madrina. Era datoria ta. 

— Am vrut s-o fac, Rex. Când ne aflam la Londra, chiar am 
convins-o pe Gemma să discute cu ea. Tu și eu trebuia s-o 
susţinem. Dar când ne-am întors, nu l-a mai găsit pe John. 
A fostvina doamnei Pendine că Gemma și-a luat soarta în mâini. 

— Ai suspectat vreun moment că s-ar putea să fugă cu el? 

— Nu. Era conștientă de datoria faţă de bunica ei, asta până 
când a decepţionat-o doamna Pendine. Apoi, cred că a 
realizat că doamna Pendine i-a luat acest drept. Probabil a fost 
un șoc pentru ea. Gemma este o tânără onestă. 

— Cum onestă dacă a ţinut totul ascuns atâta vreme? Când 
a început această așa-numită dragoste? 

Ann îi spuse tot ce știa. Rex era foarte supărat. Fusese o 
lovitură teribilă dată vanităţii sale că Gemma nu i se adresase 
cerând ajutor pentru că indiferent ce credea Ann el avea o 
afecţiune sinceră reală pentru Gemma. Văzând acestea, Ann se 
întrebă din nou dacă avusese intenţia de a se căsători cu ea. 

— Cred că ai fost intenţionat iresponsabilă, Ann. Până la un 
punct, Gemma era în grija ta. Ţi s-a cerut să veghezi asupra ei. 
Are doar optsprezece ani! Tu ești mai mare. Ar fi trebuit să 
preîntâmpini totul , nu s-o sprijini. Ca moștenitoare, ar fi 
trebuit să înţelegi că era o pradă vulnerabilă pentru oricare 
vânător de zestre. Mă surprinde felul în care ai reacționat. 

— Mi-am făcut datoria, Rex! Nu sunt o snoabă, așa cum eşti 
tu, sau doamna Pendine. Eu îl apreciez pe John și sunt 
convinsă de profunzimea sentimentelor lui pentru Gemma. 
O iubește, este încrezător în viitorul său ca fermier și vor fi 
fericiţi împreună. Cu toate astea, m-a surprins curajul 
Gemmei de a fugi cu el, de a risca să-și piardă moștenirea, 
familia. Dar văd că voi vă gândiţi la ea ca la o marionetă fără 
sentimente. ÎL iubeşte pe John. Este așa de greu de crezut? 

Înainte ca el să-i poată răspunde, Madge apăru cu cafeaua. 

— Aici eraţi! exclamă ea. Mătușa Alice l-a uimit pe doctor 
rămânând trează după toate somniferele pe care acesta i le-a 
administrat. Vrea să fim cu toţii în birou la ora trei, să 
discutăm cazul Gemmei. 

Ann plecă să-și termine treaba. 

La ora trei, Hillary o chemă în salon. 

Doamna Pendine era foarte palidă și trasă la faţă, dar la fel 
de semeaţă. 

— După cum știți cu toţii, nepoata mea a fugit cu fiul 
grădinarului, începu ea. Prin aceasta, și-a atras oprobriul 
familiei și nu va mai fi moștenitoare. Din punctul meu de 
vedere, nici nu mai există. După această întrunire, nu se va 
mai pronunţa numele ei în această casă. Clar? Apoi se întoarse 
spre familia Hillary: înțelegerea noastră a fost încălcată, așa că 
nu vreau să vă mai văd aici. Vă plătesc salariul pe o lună, dar 
veţi dispărea imediat de aici. 

— Noi n-am încălcat înțelegerea, doamnă Pendine, începu 
Hillary. Pot dovedi cu scrisoarea pe care ne-a scris-o fiul 
nostru. Nu i-am spus domnișoarei Gemma unde se află John, 
nu i-am dat adresa. Ba chiar mai mult, soția mea a fost foarte 
dură când a venit să ne ceară explicaţii. 

— Îmi pare rău că voi sunteți victime, Hillary, dar nu mai 
suport să vă văd aici. 

Hillary vru să mai spună ceva, dar renunţă, își luă soţia de 
braţ și ieșiră. 

Apoi, doamna Pendine se întoarse spre Rex. 

— Dragul meu, vreau să-i scrii domnului Cardew să vină 
urgent aici. Vreau să-mi modific testamentul și nu mă pot 
deplasa acum la Londra, din cauza sănătăţii. 

— Bine, Madrina, dar nu trebuie să te grăbești. 

— Gemma a avut grijă să pună capăt speranțelor mele şi 
acum nu mai am pentru ce să trăiesc. Dar să nu dramatizăm. 

Tu, Madge, te-ai purtat bine, o să am grijă de tine în 
testament. Aș vrea să aflu un singur lucru; cum a aflat 
Gemma unde se află tânărul Hillary? Sunt sigură că nu de la 
părinţii lui. 

— Nu-mi imaginez, Madrina, zise Madge. De fapt, n-am știut 
nimic din ce avea loc aici, chiar sub nasul meu... 

— Tu, Rex? 

— Ca şi lui Madge, mi se pare incredibil că totul s-a 
întâmplat acum când eram aici, Madrina. Oare Gubbie a 
mijlocit toate astea? Gemma ţinea foarte mult la el și-l vizita 
adesea. 

— Am discutat cu el azi-dimineaţă. Este destul de 
inconştient ca s-o fi făcut, după cum mi-a spus ca să mă 
sfideze. Cu toate astea, Gubbie nu știe să mintă. A aflat de la 
miss Forrester, pe care aș vrea s-o întreb chiar acum ce 
contribuţie a avut la fuga Gemmei. 

— Ştiam de dragostea lor, dar nu și despre fuga pe care o 
puseseră la cale. 

— Aşadar, ai ştiut totul și sunt convinsă că ai încurajat-o. 
I-ai acoperit totul timpul! 

— De ce s-o fi făcut, mătușă? interveni Madge. 

— Din gelozie. Cel mai bun motiv. Ştia că Rex ţine mult la 
Gemma și astfel a scăpat de o rivală, încurajând-o pe biata 
copilă să fugă cu Hillary. Tu i-ai dat adresa lui John, Gemmei, 
miss Forrester! 

— Nu aveam cum să i-o dau, pentru că nu ştiam unde se află 
John. N-au luat legătura prin intermediul meu! Mi-a scris o 

scrisoare, este adevărat, în care-și lua rămas-bun de la ea, dar 
fără a menţiona vreo adresă. 

— Ne-ai înșelat așteptările și increderea, miss Forrester și ai 
încurajat-o pe Gemma să fugă pentru ca tu să rămâi cu Rex. 
Este foarte clar. Nu vreau să te mai văd aici. Sper că vei avea 
mustrări de conștiință. 

Ann se ridică, palidă. 

— Înainte de a pleca aș vrea să vă spun, doamnă Pendine, 
ce nu îndrăznește nimeni să vă spună. Dumneavoastră aţi 
împins-o pe Gemma la acest gest necugetat. l-aţi trădat 
încrederea. N-ar fi făcut acest pas dacă n-ar fi aflat că aţi pus 
totul la cale când ne aflam la Londra. Aţi vrut s-o faceţi să 
creadă că John a părăsit-o. Cum a aflat adevărul, nu știu. 
Dar Gemma a spus foarte clar că factorul decisiv a fost 
comportamentul dumneavoastră, doamnă Pendine. Cu toţii 
ştim că John Hillary este un tânăr decent, cu un viitor în 
Canada, că va avea grijă de ea şi va fi un soţ bun. Gemma va 
fi fericită ca soţia lui şi va uita atmosfera din această casă, 
unde au importanță doar banii. Abia aștept să scap din 
atmosfera bolnavă de aici! 

— Dă-o imediat afară, Rex! strigă doamna Pendine. 

— Plec în acest moment, nu trebuie să mă dea nimeni afară! 

— Creatură josnică! strigă doamna Pendine. 

— Mătușă, nu te supăra, nu se mai poate face nimic. 

— Ar fi trebuit să știu că unelteşte să pună mâna pe Rex. 


Capitolul 13 


Ann se duse direct la Gubbie. Îi spuse ce s-a întâmplat, 
rugându-l s-o lase să rezerve prin telefonul lui un loc la 
vagonul de dormit și să închirieze o mașină care s-o ia de la 
Truro. 

— N-am mai vrut să sun de acolo. Simţeam nevoia să ies, să 
discut cu cineva care raționează. 

— Spune, draga mea. 

— În pofida celor întâmplate, mi-aş fi dorit să nu plec așa, 
brusc. Ai aranjat ceva pentru Hillary, Gubbie? 

— Da, le-am scris o recomandare către prietenii mei, care 
cunosc toţi horticultorii din zonă, și le vor găsi ceva destul de 
repede. Oricum, vor sta la unchiul lui John câteva zile. Mi-a 
plăcut băiatul lor. Este un tip de ispravă. Draga mea, sper că 
tot ce s-a întâmplat aici nu te-a afectat prea mult. 

Ea zâmbi, scuturând din cap, își luă rămas-bun și porni 
spre Rosevean. 

Urcă direct în cameră. Trecând pe lângă salon, auzi vocile 
lui Rex și Madge, care probabil discutau despre trădarea ei. 
Toată viaţa și-l va aminti pe Rex stând lângă fereastră, tăcut, în 
timp ce doamna Pendine o acuza. 

— Din nefericire, nu avem ce face, zise Rex furios. Gemma 
este acum soţia lui John Hillary. A fost planificat totul cu 
precizie pentru ca să fim puși în faţa faptului împlinit. 

— Nu cred că Gemma a făcut asta singură. A fost influențată 
de Ann Forrester. 

— Ann nu avea cum să afle ce s-a întâmplat aici pentru că 
era cu noi la Londra! Nu știau decât Madrina și familia Hillary! 

— Până când John i-a scris Gemmei, prin Ann. Cum crezi 
c-ar fi folosit-o dacă n-ar fi ştiut că le este aliată? 

— Foarte bine, să zicem că le-a fost aliată, dar nu cred c-a 
încurajat-o pe Gemma să fugă cu acel individ. 

— Aş vrea să știu ce ţi-a scris Gemma. 

— Uite scrisoarea adresată mie. Citește-o! 


Dragă Rex, 


Mă tem că vei fi șocat să auzi că m-am măritat cu John 
Hillary și am pornit spre Canada. 

Ne-am iubit foarte tare de când el s-a întors la Rosevean, 
dar știam că bunica s-ar fi opus unei logodne și tu la fel. 
Speram să găsesc o modalitate de a obţine consimțământul 
bunicii, dar a aflat de noi când eram la Londra, l-a concediat 
pe John şi i-a ameninţat părinţii că-i va alunga de la Rosevean, 

dacă el va lua legătura cu mine. Bunica nu mi-a spus nimic din 
ce a făcut, atunci când m-am întors. 

Nu am timp să-ţi scriu prea mult; te rog să mă ierti că ţi-am 
ascuns iubirea mea pentru John. 

Suntem extrem de fericiţi, te rog, nu fi supărat din cauza 
mea. Ai fost întotdeauna bun cu mine. Fii şi acum. Caută să mă 
înţelegi. Sper să primesc curând o scrisoare de la tine în care 
să-mi spui că m-ai iertat. 


Cu dragoste, 
Gemma. 


— Este foarte clar, zise Madge. 

— Mda. Aș fi dat orice ca să nu se întâmple asta. Cred că pot 
fi considerat un idiot perfect pentru că n-am bănuit nimic. 
Am crezut că o cunosc bine pe Gemma. 

— Nu are rost să te învinuiești, Rex. Toţi am fost cu ochii 
închiși, toţi în afară de Ann Forrester. 

— Da, ea putea opri totul foarte ușor, zise Rex. 

— Dragul meu, o femeie îndrăgostită nu ridică un deget să 
oprească ieșirea unei rivale din scenă. Nu mătușa Alice a fost 
vinovata, ci farmecul tău. 

Rex scutură din cap cu tristeţe. 

— Mă duc să fac câţiva pași, am nevoie de aer curat. 
La revedere. 

Madge scoase o ţigară. 

Ea luase între timp scrisoarea Gemmei adresată Annei din 
poșeta acesteia, și-i dădu foc. În scrisoare era menţionat foarte 
clar că Ann nu avusese nici un amestec. 

După ce scrisoarea arsese, Madge ieșise pe hol, unde Ann 
îi spuse că părăsea casa. 

— Am fost la Gubbie, să-mi iau rămas-bun, spuse Ann. Îi voi 
răspunde Gemmei la scrisoare, apoi plec. 

Ann se întoarse în cameră și începu să caute scrisoarea. 
Văzând că n-o găseşte, se duse din nou la Gubbie și deși 
scotociră împreună casa, nu găsiră nimic. 

Se întoarse acasă şi începu să împacheteze. Era seară şi auzi 
o bătaie în ușă. Era Rex, care intră fără invitaţie. 

— Ann, ai ajutat la tulburarea lucrurilor aici. Familia Hillary 
a rămas fără acoperiș deasupra capului, Gemma este 
dezmoștenită... 

— Dacă ai venit să mă ameninți, ar fi mai bine să pleci 
imediat. Am fost destul de muștruluită pe nedrept de doamna 
Pendine. Nu eu am pus la cale fuga Gemmei. Iar dacă nu 
mi-ai luat apărarea când mă acuza, înseamnă că ești de acord 
cu ea. 

— Cum poţi să spui că n-ai avut nici o contribuţie, Ann? 
Ai fost cel puţin puntea de legătură dintre ei! De fapt, cred că 
ai un rol mai mare în plănuirea fugii Gemmei. 

— Așadar, nu mă crezi când spun că nu este așa? 

Ann se duse să-l înfrunte. Abia își putea controla mânia. 

— Nu mai avem ce discuta dacă mă consideri o 
mincinoasă! 

— Ce ţi-a scris Gemma? Arată-mi scrisoarea! 

— N-o mai găsesc! 

El începu să râdă. 

— Era de așteptat. O să te duc eu la gară mâine. O să discut 
şi cu familia Hillary. Ei au plătit cel mai greu preț pentru 
uneltirile tale. 

— Nu-ti face probleme pentru ei! Gubbie le va găsi un alt 
post! Gemma l-a rugat înainte de plecare. Dar înainte de a 
părăsi camera mea, vreau să te rog un singur lucru, Rex. 
Sper că-i vei scrie Gemmei c-o ierţi. Este foarte important 
pentru ea. 

— Sigur că voi lua legătura cu ea. Va avea nevoie de ajutorul 
meu. 

— Cred că te supraestimezi, Rex. Nu cumva Gemma ti-a 
rănit vanitatea? Te-a ignorat și a fugit cu un alt bărbat chiar 
de sub nasul tău. Dar nu-ţi face probleme, John va avea grijă 
de ea. 

— Până va afla că nu mai moștenește banii familiei. 

— Ce minte îngustă ai, Rex! Banii nu sunt singurul motiv 
care-i leagă pe oameni! Dar nu vreau să ne mai rănim 
reciproc. Ti-am spus exact care a fost rolul meu. Nu regret că 
i-am ajutat pe cei doi. Îmi pare rău că speranţele tale de a te 
însura cu Gemma s-au năruit. Poate ai fi făcut-o fericită, nu 
ştiu. Dar ştiu că-l iubește din tot sufletul pe John Hillary și o 
aşteaptă un viitor frumos alături de el. Acestea sunt ultimele 
mele cuvinte. Te rog să mă lași singură. 

Rex ieși fără o vorbă şi Ann se așeză pe pat, dând frâu liber 
lacrimilor, care amenințau de atâta timp să izbucnească. 
Se gândi că nu fusese niciodată sigură de dragostea lui Rex, 
dar nu-și imaginase că vor deveni dușmani, pentru că el 
credea că avusese un rol în fuga Gemmei. 

Îşi luă bagajul și ieși. 

Pe drumul spre poartă se întâlni cu Madge. 

— La revedere, Madge, spuse Ann. 

— Pleci cu trenul de noapte? Călătorie plăcută. Rex a ieșit. 
Vrei să-i lași vreun mesaj? 

— Nu. Noapte bună. 


kkk 


Rex se întoarse târziu la Rosevean, așa că nu află de 
plecarea Annei decât a doua zi la micul dejun. 

— A plecat cu un tren de noapte, zise Madge; tu erai plecat. 

— Dumnezeule, nu credeam că va pleca atât de repede! 

-Mătușa n-a prea încurajat-o să mai piardă timpul pe aici. 
A făcut destul rău. Călătorie sprâncenată. Am rămas doar noi 
doi, acum. 

— Curând, vei rămâne doar tu, Madge. Plec și eu peste 
câteva zile. Voi deschide firma la începutul lui octombrie, dar 
am nevoie de câtva timp să mai rezolv unele lucruri. Trebuie 
să angajez personal, printre altele. 

— Văd că toţi părăsiţi corabia care se scufundă. 

— Abia aştept să mă apuc de lucru! 

— Când îţi apare cartea? 

— În primăvară. Sper că până atunci şi Madrina își va reveni 
un pic. Acum te rog să mă scuzi, mă duc să mă apuc de lucru. 

În birou, Rex se așeză la pupitrul Annei și privi cu o 
strângere de inimă mașina de scris. ÎI irita faptul că afară bătea 
vântul și crengile copacului din fața casei loveau în geam. 
Privirea îi alunecă spre micuța vază aflată pe birou, unde Ann 
punea întotdeauna flori. Acum se mai aflau niște trandafiri 
ofiliţi, cu capetele lăsate. Când trase sertarul să caute hârtie, 
alte petale căzură. 

Se așeză la birou, și-n faţa ochilor îi apărură din nou acei 
ochi mari, căprui, sinceri, şuvița care-i cădea mereu pe frunte. 
Își aminti glasul ei voios ca un clopoțel. Apoi îi apăru chipul 
Gemmei, atât de frumoasă în rochia de culoarea petalelor de 
trandafir, cu colierul de safire. Cum va putea să reziste la o 
viață dură de nevastă de fermier? Sau poate Gemma va rezista 
mai bine decât își închipuia el. Crezuse c-o cunoaște bine, dar 
hotărârea luată de ea căzuse ca un trăsnet asupra lui. 
Cât despre Ann... crezuse că ajunsese s-o cunoască și pe ea și 
totuși, se purtase într-un mod reprobabil. Și ar fi putut să jure 
că era o femeie integră! 

Încercă să le alunge pe cele două femei din mintea sa şi 
începu să dactilografieze cu încăpățânare. 

După două zile sosi avocatul doamnei Pendine, Cardew. 

— Îmi pare rău de cele întâmplate; și miss Forrester mă 
surprinde. Am crezut că este o tânără cu multe calități. 
Sau poate doamna Pendine este puţin cam... pretențioasă? 

— Vârsta începe să-și spună cuvântul. 

Văzând că Rex nu prea are chef de discuţie cu ea, Madge 
plecă. Se duse în camera ei, unde-și aprinse o ţigară, 
gândindu-se la ce-i oferise viața până acum. Nimic. Provenind 
dintr-o familie săracă, se calificase ca asistentă, muncă plăcută 
dar care nu-i aducea sume importante de bani. Iar acum 
trebuia să aștepte ca bătrâna s-o includă în testament. Cât va 
trebui să aștepte? Era sigură că deși Rex se străduia s-o împace 
pe doamna Pendine cu nepoata ei, nu va reuși, pentru că 
bătrâna era o femeie foarte încăpăţânată. Iar mândria îi fusese 
rănită. 

Va trebui să fie foarte atentă ori de câte ori sosea poștașul, 
să vadă dacă Gemma îi va răspunde lui Rex, pentru că era 
sigură că acesta îi scrisese. Era foarte important ca Gemma să 
nu se trădeze în vreun fel, să amintească de ajutorul pe care 
i-l dăduse. Gemma se afla foarte departe și curând nu va mai 
fi important să se afle cine a ajutat-o să-și ducă planul la bun 
sfârșit. 

Când se duse cu ceaiul la doamna Pendine, o găsi întinsă 
pe sofa, cu o carte nedeschisă în braţe. 

— Vrei să-ţi torn ceaiul, mătușă? Pari obosită. Din cauza 
domnului Cardew, bănuiesc. 

— Da, au fost multe treburi de rezolvat. Va trebui să 
angajăm alt grădinar din sat, Madge, te rog să te ocupi de asta. 

— Desigur, nu-ţi face probleme, mătuşă. 

— Nu știu de ce mă mai preocupă grădina, pentru că nu voi 
mai fi mult timp pe aici. 

— De ce ești atât de pesimistă? 

— Sunt doar realistă, Madge dragă. 

— Uite, bea ceaiul și ia medicamentele. 

— Am luat deja prea multe. 

— Nu este de mirare. Cred că acest domn Cardew poate 
deprima pe oricine. 

— Nu trebuie să-ţi faci griji în privinţa viitorului, draga mea, 
dacă asta te interesează. Am apreciat felul în care m-ai îngrijit 
și nu vreau să consideri că nu te răsplătesc bine. Iar acum, 
lasă-mă singură, te rog. 

Mai erau câteva zile până la plecarea lui Rex. El făcea toate 
eforturile de a o consola pe doamna Pendine. Cu toate 
acestea, gândurile îi zburau numai la Ann și Gemma. Într-o 
dimineaţă, porni într-o mică plimbare, deşi era o zi urâtă, 
posomorâtă. La întoarcere se întâlni cu poștașul. 

— Bună dimineaţa, domnule Vernon, am adus o scrisoare 
pentru dumneavoastră. Este din Canada. Când intră în casă 
găsi o singură scrisoare de la Londra pe care nici n-o mai 
deschise. Se duse s-o caute pe Madge. O găsi la bucătărie, 
ținând un plic deasupra aburului. Când îl văzu, se sperie și 
roși. Puse imediat plicul în buzunarul uniformei. 

— Bună dimineaţa, Rex. M-ai speriat. Ce te aduce aici la ora 
asta? 

— Mi-a spus poştașul că am primit o scrisoare din Canada. 

— A, nu era pentru tine, cred că s-a înșelat. Era pentru 
mătușa Alice şi am ars-o. 

— Şi aceea pe care o ţineai deasupra aburului? 

Madge râse forțat. 

— Voiam să dezlipesc timbrul pentru nepotul doamnei 
Vincent, care face colecţie. 

— De ce ai ars scrisoarea adresată Madrinei? Parcă 
hotărâsem să încercăm s-o convigem să citească scrisorile 
Gemmei. 

— Instrucţiunile Madrinei au fost foarte clare. Să ard orice 
scrisoare. 

— Trebuia să mă lași pe mine să mai încerc. 

Madge ridică din umeri și vru să plece. 

— Dă-mi te rog scrisoarea din buzunarul uniformei. 

— Ti-am spus că este doar un plic. 

— Şi eu fac colecţie de timbre. Te rog, dă-mi plicul. 

Madge îl evită tocmai în momentul în care apăru în ușă 
doamna Vincent, albă ca varul, tremurând. 

— Doamna Pendine este într-o stare foarte proastă, a avut 
un atac, cred. 

Telefonară imediat doctorului, dar cu toate eforturile acestuia, 
doamna Pendine zăcu în comă alte câteva ore și muri a doua zi. 

Rex simţi nevoia să meargă în golful unde o văzuse prima 
oară pe Ann înotând. Avea scrisoarea Gemmei cu el. 


Dragă, dragă Rex, 


Nu vei ști niciodată ce bucurie mare a fost pentru mine să-ți 
găsesc scrisoarea, să aflu că nu m-ai dat uitării! Dar ce sumbru 

ești în privinţa viitorului meu! Rex, dragul meu, află că n-am 
fost niciodată atât de fericită! 

Știu că-ţi este greu să înţelegi, pentru că mă consideri o 
copilă incapabilă de sentimente profunde. Eu și John suntem 
foarte fericiţi și viitorul mi se pare foarte luminos. 

Unchiul lui John ne ajută foarte mult, ne-a făcut rost de o 
casă aproape de el și ne va da jumătate din banii pentru 
terenul pe care vrea să-l cumpere John. 

Îmi pare rău că bunica n-a vrut să mă înţeleagă. Nu sper 
decât că atunci când va afla că ne descurcăm foarte bine, să mă 
ierte. Îmi pare foarte rău pentru ea, cu toate că m-a 
decepționat încercând să mă facă să cred că John m-a părăsit, 
ceea ce a fost un lucru foarte rău, trebuie să recunoști și tu. 

Am primit o scrisoare minunată de la Ann. Mi-a spus că a 
plecat de la Rosevean. Sper că n-a avut de suferit de pe urma 
deciziei mele. Ann n-a avut nici o legătură cu fuga mea, deși a 
știut că eu și John ne vom căsători într-o zi. Nu i-am spus de 
plecarea mea tocmai pentru a n-o implica, și pentru ca să nu 
aibă probleme cu Madrina. Nu sunt iresponsabilă! 

Rex, dragul meu, vreau să știi că nu trăiesc în sărăcie, că am 
tot ce-mi trebuie, dar cel mai important este soţul minunat pe 
care-l am. 

Te rog să-mi scrii despre felul în care-ţi merg afacerile la 
Londra. Și te rog încearcă s-o faci pe Madrina să revină la 
rațiune. l-am scris, dar n-am primit răspuns. 


Cu multă dragoste, 
Gemma. 

Rex lăsă scrisoarea jos cu un zâmbet pe buze. Se pare că 
tânărul Hillary îşi luase rolul în serios şi Gemma era cu 
adevărat fericită. Oare îl judecase greșit pe John Hillary? 
Văzuse lucrurile doar aşa cum spusese Ann, din punct de 
vedere material? Nu mai era sigur de ceea ce afirmase, că 
Gemma era doar un copil fără sentimente profunde. Acum nu 
mai era aşa de sigur. Oricum, înțelesese că nu putea coordona 
viaţa altcuiva. Ann avusese dreptate. 

Iar acum trebuia să-i scrie Gemmei de moartea bunicii sale. 
Rex se simţi dintr-o dată inutil. Nu-i fusese de folos Gemmei, 
renunțase la prietenia Annei, nu-i fusese de ajutor doamnei 
Pendine, care se închisese în sine și se consumase în ultimele 
săptămâni. Probabil că Rosevean va fi vândut. Madge nu avea 
cum să-l întreţină. 

Nu ştia ce avusese de gând să facă încercând să deschidă 
scrisoarea Gemmei. O va întreba cu altă ocazie. 

Zilele următoare morţii doamnei Pendine, Madge dădu 
semne vizibile de nervozitate, și el o lăsă în pace, nu-i puse 
întrebări care ar fi putut s-o deranjeze. 

La înmormântare sosi domnul Cardew, aducând cu el 
testamentul doamnei Pendine. În timp ce acesta îl deschidea, 
Rex observă că lui Madge îi tremurau mâinile și-i oferi o ţigară 
pe care nu putu s-o aprindă din cauza emoţiei. Doamnei 
Vincent îi reveniră cinci sute de lire, lui niște acţiuni, iar lui 
Madge trei sute de lire. Restul, adică partea cea mai 
importantă a averii Pendine revenea unor instituţii de caritate. 

Madge izbucni. 

— Nu se poate! Nu-mi poate face asta! Aţi spus doar trei 
sute de lire pe an pe tot restul vieţii, domnule Cardew? 

— Exact, miss Trent. 

— Nimic altceva? 

— Nimic. Este foarte clar scris. 

Madge își pierdu subit controlul și începu o tiradă 
împotrivă mătușii decedate. Bătu cu pumnul în masă cu o 
violență de care n-ar fi crezut-o nimeni capabilă. 

Rex o linişti. 

— Gata, Madge! Nu mai poţi schimba nimic. 

— Tu vorbeşti? Ştii ce înseamnă să depinzi de un astfel de 
tiran? l-am suportat ani întregi toate insultele și toanele, am 
slujit-o, am ajutat-o, am fost ca un câine supus care linge mâna 
stăpânului, şi-mi lasă în silă, trei sute de lire pe an! 

Asta în timp ce lasă organizaţiilor caritabile un asemenea 
conac de o valoare inestimabilă! 

Madge ieși din încăpere trântind ușa. 

Nu apăru la cină în seara aceea, iar Rex îl conduse pe 
domnul Cardew la gară. Pe drumul de întoarcere, Rex realiză 
cine o ajutase pe Gemma să fugă. Motivul existase chiar sub 
nasul lui, dar nu-l văzuse. Cel mai puternic motiv: banii. 

Imediat ce ajunse la conac, se duse direct la bucătărie, 
unde o găsi pe Madge. 

— Tu i-ai spus Gemmei ce s-a întâmplat cât am fost la 
Londra, nu-i așa? o întrebă fără altă introducere. Spune, 
Gemma, tu i-ai spus? 

— Da. 

— De unde ai aflat ce se întâmplase? Madrina n-a destăinuit 
nimănui. 

— Am auzit discuţia. Celebra Madrina se comporta așa cum 
ştia ea mai bine; manipula vieţile altora. 

— Şi de asta ai încurajat-o pe Gemma să fugă? 

— Nu i-a trebuit prea mult. 

— N-ar fi fugit, dacă nu i-ai fi spus despre discuţia dintre 
Madrina și John! 

— Ia-o cum vrei! zise Madge turnând lapte într-o cană. 

— Stai puţin, Madge, să mă lămuresc. Așadar, tu i-ai frânt 
inima Madrinei, încurajând-o pe Gemma să fugă, ceea ce a 
atras după sine dezmoștenirea ei. N-ai urmărit decât banii 
familiei. 

— Dar, însă a fost în zadar, zise Madge plină de amărăciune. 

— Sper că nu te aștepți la înțelegere din partea mea. 

— Nu. Dar te-am ajutat, scăpându-te de căsătoria cu 
moștenitoarea familiei. Ceea ce te aștepta mai curând sau mai 
târziu. 

— Nu aveam asta în planurile de viitor, Madge. Nu pot nega 
însă că am inima strânsă din cauza Gemmei. 

— N-o plânge pe Gemma ! Are un soţ, ceea ce nu se poate 
spune despre mine. Va avea întotdeauna tot ce-și dorește. 
Eu am muncit din greu toată viaţa și degeaba. De ce naiba să 
nu mă fi aşteptat la ceva substanţial de la această mătușă pe 
care am servit-o foarte bine? Mi-a lăsat trei sute de lire pe an! 
Aproape nimic! 

— Trei sute de lire este oricum, mai bine decât nimic. 

— Dar este nedrept. Și eu sunt nepoata ei. 

— Gemma, nepoata ei preferată, nu s-a ales cu nimic. 

— Gemma este tânără și frumoasă. Pe când eu... rămân 
nepoata rezultată de pe urma unei căsătorii nepotrivite 
încheiate de sora Madrinei. Sunt grosolană ca tatăl meu. N-am 
pic de rafinament, de maniere și mai rău, n-am bani deloc. 

— N-o mai pomeni pe Madrina, Madge, las-o să se 
odihnească în pace. Dacă ar fi știut că tu ai pus la cale fuga 
Gemmei, n-ai fi primit nimic. Dar de ce ai deschis scrisoarea 
adresată mie? 

— Am vrut să verific dacă Gemma și-a respectat 
promisiunea de a păstra secretă implicarea mea. Nu voiam să 
risc să afli ceva. 

— Sper că nu te aștepți să aprob ce-ai făcut, Madge! Nu te 
voi ierta niciodată. 

— Nu-ţi face probleme în privința Gemmei, se va descurca. 

— Şi cu Ann, ce-ai avut? 

— Ea ar fi plecat oricum de aici, pentru că nu mai avea ce 
lucra. Era nebună după tine, dar o să treacă peste asta. 

— Dar la mine nu te-ai gândit? Sentimentele mele nu 
contează? 

— Tu te amuzai doar, nu? 

— Nu, Madge. 

— Fi lasă, în cazul ăsta, Ann se va întoarce imediat la tine. 
Nu trebuie s-o rogi de două ori. Am crezut că tu pe Gemma o 
vânai. 

— Madge, ai idei absurde, Gemma era un copil. Iar dacă-ţi 
închipui că Ann Forrester poate fi făcută să se întoarcă, te 
înșeli. Este o fată cu sentimente profunde pe care mă tem că 
le-am rănit. 

— Încearcă-ţi vocea asta fascinantă și o să vezi cum se va 
întoarce! 

— Madge, Ann nu este superficială. Trebuie să admit că ai 
pus totul la cale cu multă măiestrie, ai făcut un plan diabolic. 
Dar și eu am partea mea de vină, în privinţa Annei mai ales. 
Ce planuri ai acum, Madge? Eu plec mâine. 

— O să plec și eu cât mai departe de locul ăsta blestemat. 

— Dacă ai nevoie de ajutor, spune-mi, să văd dacă te pot 
ajuta cu ceva, zise Rex plecând. 

Madge se aşeză la masă cu cana de lapte în faţă. Ar fi trebuit 
să ştie că mătușa Alice nu-și va lăsa averea unei persoane pe 
care o disprețuiește. A plătit-o ca pe o servitoare, atât. 


Capitolul 14 


Rex părăsi Rosevean într-o dimineaţă liniștită de septembrie. 
Frunzele copacilor începuseră să se îngălbenească, iar două 
dintre ele căzură la picioarele lui pe când se îndrepta spre 
mașină. Madge şi doamna Vincent plecau peste alte două zile. 
Rosevean era complet părăsit acum, pentru că până și Gubbie, 
la câteva zile după moartea surorii sale, plecase într-o expediţie 
în Portugalia, asta după ce-i instalase pe Hillary și soția sa pe o 
proprietate unde era nevoie de doi oameni ca ei. Ce repede se 
petrecuseră toate, se gândi Rex apăsând pe ambreiaj. Fuseseră 
toți închiși ca într-o cutie pentru zaruri al cărei proprietar 
murise şi-i aruncase pe toţi să fie luaţi de cine voia. Cu toate 
astea, nu se simţea eliberat de cele întâmplate aici. Gândul la 
Ann era cel mai important; nu ştia cum s-o găsească să discute 
cu ea tot ce nu apucase să discute. 

Toate eforturile lui însă rămaseră fără succes. Domnul 
Cardew nu-i ştia adresa. 


LECŢIA DE SINCERITATE 155 


— Cred că nu mai avea rude, după moartea părinţilor ei în 
acel accident. 

— Dacă ia legătura cu dumneata, domnule Cardew, te rog 
să-mi dai de știre, a lăsat niște lucruri la Rosevean şi aş vrea să 
i le înapoiez. 

— Desigur, domnule Vernon, deși sunt puţine șanse să mă 
mai contacteze. 

Rex încercă şi la fosta firmă la care lucrase Ann, dar fără 
succes. De ce plecase de la Rosevean fără să-l anunţe? Ei bine, 
se certaseră, dar nu fusese ceva final. 

Aşteptă cu inima strânsă răspunsul Gemmei care nu-i 
oferi ajutorul sperat, dar oricum era ceva. Aflase despre 
Ann, dar avea doar adresa hotelului în care aceasta locuia 
temporar. 

Seara rămase trist cu privirea pierdută ascultând la radio o 
emisiune despre concertul care urma să aibă loc la Albert hall. 
Se cânta şi Beethoven și-și aminti că Ann îi spusese că n-ar 
pierde un astfel de eveniment. Se decise să-și cumpere bilet, 
să spere c-o va întâlni acolo. 

Ajunse mai devreme, cu inima strânsă, și scrută publicul în 
speranţa că-i va zări chipul drag. Încă o dată se simţi 
dezamăgit. Și tocmai când aplauzele îl anunţară pe dirjor, i se 
păru c-o vede în partea opusă a sălii, chiar sub boxa 
comentatorului. Inima începu să-i bată puternic. 
Era îmbrăcată în gri și citea programul. Când ridică privirea să 
aplaude sosirea dirijorului, ştiu că era ea. Nu putea să se 
deplaseze spre ea, n-ar fi avut cum să ajungă. Așteptă cu 

sufletul strâns terminarea primei piese, apoi nici nu știu cum 
ajunse chiar în faţa lojei de unde ieșea Ann și se întâlniră faţă 
în față. 

— Eu sunt, nu este vreo stafie, am alergat ca un nebun peste 
toată lumea ca să nu te pierd. 

— Dar... blocăm ieşirea, murmură ea. 

— Mergeai la cafea? 

— Nu, voiam să plec. 

— Şi eu. M-a interesat doar Corala. Ann, trebuie să vorbim. 

— Îmi pare rău, Rex, eu nu am nimic să-ţi spun şi nici nu 
vreau să te mai văd vreodată. Rămas-bun. 

— Nu-mi poţi face asta, zise el prinzând-o de braţ. Încerc de 
peste o lună să te găsesc,și nu te mai las să pleci. Te rog să-mi 
acorzi o jumătate de oră, nu-ţi cer prea mult. 

Ann nu zise nimic, dar nu mai opuse rezistenţă. 

— Ce dorești de fapt? îl întrebă imediat ce ieșiră. 

— Vreau să te rog să mă ierti. 

Ann nu spuse nimic; se îndreptară în tăcere spre cafeneaua 
din apropiere. 

După ce se așezară la masă, Rex o privi lung. Slăbise, era 
palidă. Avea cearcăne. 

— Mi-a fost foarte greu să te găsesc. Unde-ai plecat direct de 
la Rosevean? 

— Am stat la hotelul Victoria câteva săptămâni, iar acum am 
găsit un altul care este mai ieftin și mai aproape de slujbă. 
Lucrez la un departament muzical al unui mare magazin. Tu? 
Ai început lucrul? 

— Deocamdată, nu. Doamna Pendine a murit la sfârșitul 
lunii trecute; a avut un atac de inimă. 

Ann rămase tăcută, apoi întrebă: 

— I-a scris Gemmei înainte de asta? 

— Nu. 

— Ai primit vești de la Gemma? 

— Da, este foarte fericită, deşi Madrina a dezmoștenit-o. 
A lăsat banii unor acţiuni de caritate. 

— Rex, aș vrea să uit de Rosevean. 

— Și de mine? 

— Da, felul în care te-ai purtat m-a rănit. 

— Ştiu, draga mea. Nu mă poți ierta? 

— Nu crezi că este cam târziu? 

— Nu, Ann, nu este. Te rog să-mi dai șansa să mă explic. 
Vrei să cinăm mâine seară împreună? 

Aranjară locul în care să se întâlnească, apoi Ann plecă. 

Seara următoare discutară politicos, ca niște cunoștințe 
vechi. Ann era îmbrăcată într-o rochie neagră cu garnitură de 
catifea care-i accentua paloarea și o făcea să arate mai 
matură. 

Privindu-l lung după ce-l lăsă să-și reinceapă tacticile de 
cuceritor, Ann îi spuse: 

— Rex, m-am gândit mult la noi. Rosevean reprezintă tot ce 
este mai urât în viața mea. Am mai fost nefericită și înainte, dar 
n-am cunoscut atâta cruzime, răutate, tiranie. Banii erau zeul 
acelei case. Nimic altceva nu mai conta. Iar tu ai fost parte 
integrantă din ea. Vreau să te dau uitării. 

— Îmi pare rău că așa gândeşti despre mine, draga mea. 

— Banii guvernau totul în acea casă; doar Gemma n-a fost 
atinsă de morbul acesta. Acum, că am scăpat de acolo, vreau 
să uit totul. 

— Da, Ann, știu că ești o făptură vulnerabilă. Tocmai asta nu 
pot să-mi iert. Să nu crezi că eu sunt încântat de ceea ce am 
făcut, sau că am uitat cumva. M-am purtat prostește, știu. 
Am crezut că Gemma va asculta de sfaturile mele. 

— Rex, erai important în viaţa ei, dar nu așa de important 
ca bărbatul pe care-l iubea. Ar fi vrut să ţi se adreseze, dar a 
simţit că n-o vei înţelege, că ai aceleași vederi ca bunica ei. L-am 
cunoscut pe John și nu mi-a trebuit mult să înțeleg că iubirea 
lui pentru Gemma era sinceră. 

— lar de sinceritatea mea te îndoieşti? 

Ann ezită. 

— De prea multe ori ai spus un lucru și ai acţionat invers, 
Rex. Erai foarte îngrijorat pentru Gemma, iar pe mine m-ai 
considerat un dușman care putea oricând să-i facă rău. 

— Asta s-ar fi rezolvat dacă mi-ai fi dat timpul necesar. 
Madge a fost cea care a pus totul la cale. 

Ann îl privi uimită când el îi expuse planul lui Madge. 

— Asta înseamnă că tot ea a luat scrisoarea de la Gemma, 
cea pe care n-am putut să ţi-o dau s-o citeşti. Câtă cruzime! 
Şi tot banii sunt de vină! 

— Da. Am crezut că-și va pierde minţile când a aflat că 
Madrina i-a lăsat doar o sumă derizorie. Oricum, îmi pare rău 
pentru ea. Ann, acum aș vrea să vorbim doar despre noi: Ann, 
te iubesc. Indiferent ce crezi despre mine. 

— Rex, n-ai crezut niciodată în dragostea asta. Ce-ar fi 
trebuit să cred? 

— Da, ai dreptate. Iar dacă adăugăm și cele spuse de Madge 
și de Madrina, probabil ai avut dreptate să pleci fără o vorbă. 
Rex avea ochii plini de lacrimi. 

— Acum mă crezi? 

— Da, Rex, te cred. 

— Nu mi-a fost nici mie uşor, Ann. Madrina era o bătrână 
faţă de care am avut întotdeauna sentimente frumoase, îi 
datoram respect și loialitate. Ştii, chestiuni de familie... și de 
fapt, situaţia mea întreagă era nedefinită. Ar fi trebuit să-ți cer 
mâna încă de la Rosevean, rugându-te să mă aștepți putin, 
să-mi încep afacerea. Poate am fost prea sigur de tine. 
Din nou... vanitatea mea? 

Ea scutură din cap, zâmbind de data asta. 

— Oricum, trebuie să ne gândim că la Rosevean ne-am 
cunoscut. 

— Ann, dacă reușesc să-mi fac afacerea rentabilă, te măriţi 
cu mine peste câteva luni? 

— Cred că da, murmură ea cu tandrete. 


Sfârşit 


